
转讜住驻讜转





	诪讛 诇讬 专讘爪谉. 讜讗''转 讜诇讬砖谞讬 专讜讘抓 讘讞谞诐 专讘爪谉 讘砖讻专 讚讛''谞 诪砖谞讬 讜诇讗 诪驻讜专拽 讘讞谞诐 讗诇讗 讘砖讻专 讜讬''诇 讚谞讬讞讗 诇讬讛 诇砖谞讜讬讬 讚讗转讬 讻专讘讬 讬讜住讬 讛讙诇讬诇讬 讻讚诪讜讻讞 讚讗转讬讗 讻讜讜转讬讛: 讜谞讜讟诇 砖讻专. 讘诪讛 砖诪讚讚讛 讜讘驻专讬拽讛 诪讬讬专讬 砖讬专讗 驻谉 讬专讘抓 讚讗讬 讘讟注讬谞讛 驻砖讬讟讗 讚讛讗 讟注讬谞讛 讙讜驻讛 讘砖讻专 讜讻诇 砖讻谉 诪讛 砖诪讚讚讛: . 讜讝讛讜 专讬住. 讗讬转 讚讙专住讬 专讜住 讚砖讘注 讜诪讞爪讛 专讜住 注讜诇讛. 讗诇驻讬诐 讚讛讜讬 砖讬注讜专 诪讬诇 讻讚诪讜讻讞 讘驻专拽 砖谞讬 砖注讬专讬 (讬讜诪讗 讚祝 住讝.) 讙讘讬 住讜讻讜转 讚砖注讬专 讛诪砖转诇讞: 讗讘讚转讜 拽讜讚诪转. 讜讗''转 讗讘讚转讜 讜讗讘讚转 专讘讜 讜讻讘讜讚 讗讘讬讜 讗讬讝讛讜 拽讜讚诐 讗讬 讗讘讚转讜 讛诇讗 讻讘讜讚 讗讘讬讜 注讚讬祝 诇诪讗谉 讚讗诪专 讘驻''拽 讚拽讚讜砖讬谉 (讚祝 诇讘. 讜砖诐) 诪砖诇 讘谉 讜讗诐 讻讘讜讚 讗讘讬讜 讛诇讗 讗讘讚转 专讘讜 拽讜讚诪转 讻讚讗诪专 诇注讬诇. 讗谞讬 讛' 讜讬砖 诇讜诪专 讗讘讚转讜 拽讜讚诪转 讚讛讬讻讗 讚讗讘讬讜 谞讛谞讛 诪讙讜祝 讛讘讛诪讛 讞讬讬讘 诇讻讘讚讜 讻讙讜谉 砖讞讜讟 诇讬 讘讛诪转讱 讗讘诇 讛谞讬讞讛 诇讬讗讘讚 讜转讘讬讗 诇讬 诇讗讻讜诇 砖讙诐 诇讗讘 拽砖讛 讛讗讘讚讛 讗诇讗 砖专讜爪讛 诇讗讻讜诇: 讜诪拽专拽注讬谉 讝讛 注诇 讝讛. 讗祝 注诇 驻讬 砖讗讬谞讜 讬讜讚注 讬讜转专 诇驻讬 砖诇讜诪讚讬谉 讝讛 诪讝讛 讜讗诐 转讗诪专 讚讗诪专讬谞谉 讘驻专拽 讛讗讜专讙 (砖讘转 讚祝 拽讛: 讜砖诐) 讞讬讬讘 诇拽专讜注 注诇 讗讚诐 讻砖专 讗驻讬诇讜 诇讗 讛讬讛 讘砖注转 讬爪讬讗转 谞砖诪讛 讜讬砖 诇讜诪专 讚讛讻讗 诪讬讬专讬 讘拽专注 砖讗讬谞讜 诪转讗讞讛 讻讚讬谉 转诇诪讬讚 注诇 专讘讜 讜讻谉 驻讬专砖 专砖''讬:





专讘讬谞讜 讞谞谞讗诇

转"专 讻讬 转专讗讛 讬讻讜诇 诪专讞讜拽 转"诇 讻讬 转驻讙注 讬讻讜诇 驻讙讬注讛 诪诪砖 驻谞讬讗 讘驻谞讬诐 转"诇 讻讬 转专讗讛 讛诐 讻讬爪讚 专讗讬讛 砖讬砖 讘讛 驻讙讬注讛 砖讬注专讜 讞讻诪讬诐 讗讞讚 诪砖讘注讛 讜诪讞爪讛 讘诪讬诇 讜讝讛讜 专讬住. 



讜诪讚讚讛 注诪讜 注讚 驻专住讛 讜谞讜讟诇 砖讻专讜. 拽讬讬诪讗 诇谉 驻专讬拽讛 讘讞谞诐 诇讚讘专讬 讛讻诇 讜讟注讬谞讛 讘砖讻专 讻专讘谞谉:




诪转谞讬' 讗讘讚转讜 讜讗讘讚转 讗讘讬讜 讜讻讜' 讗讘讚转 专讘讜 砖诇讜 拽讜讚诪转. 



驻讬' 讬谞讬讞 砖诇 讗讘讬讜 讜讬谞讬讞 砖诇 专讘讜 讜讬砖讬讘 讗转 砖诇讜 砖谞讗诪专 讗驻住 讻讬 诇讗 讬讛讬讛 讘讱 讗讘讬讜谉. 讜讛诪讚拽讚拽 砖诇讗 讬讘讗 诇讬讚讬 注谞讬讜转 住讜祝 讘讗 诇讬讚讬 讻讱:




转"专 专讘讜 砖讗诪专讜 专讘讜 砖诇诪讚讜 讞讻诪讛 讜诇讗 专讘讜 砖诇诪讚讜 诪拽专讗 讜诪砖谞讛 讚讘专讬 专"诪 专' 讬讛讜讚讛 讗讜诪专 讻诇 砖专讜讘 讞讻诪转讜 诪诪谞讜 讜专' 讬讜住讬 [讗诪专] 讗驻讬' 诇讗 讛讗讬专 注讬谞讬讜 讗诇讗 讘诪砖谞讛 讗讞转 讝讛讜 专讘讜. 讗注"讙 讚讗诪专 专' 讬讜讞谞谉 讛诇讻讛 讻专' 讬讛讜讚讛 专讘 砖砖转 讚讛讜讗 讘转专讗 讗诪专 讛诇讻讛 讻专' 讬讜住讬. 讜注讜讚 讛谞讛 砖诪讜讗诇 注砖讛 讻诪讜转讜 讜拽专注 注诇 讛讛讜讗 诪专讘谞谉 讚讗住讘专讬讛 讛讗 讚转谞谉 讘诪住讻转 转诪讬讚 驻' 讗诪专 诇讛谉 讛诪诪讜谞讛 讜砖谞讬 诪驻转讞讜转 讗讞讚 讬讜专讚 讗诪转 讛砖讞讬 讜讗讞讚 驻讜转讞 讻讬讜谉 驻讬专砖 诇讜 诪驻转讞 讗讞讚 讛讬讛 诪讻谞讬住 讬讚讜 讜驻讜转讞 讘讜 诪讬讚 讜讛讗讞专 诇讗 讬讻讜诇 诇驻转讜讞 讘讜 注讚 砖讛讬讛 诪讜专讬讚 讬讚讜 注讚 砖讞讬讜 讜讻讱 讛讬讛 驻讜转讞 讜讻谉 讛讜讗 诪驻讜专砖 讘转诇诪讜讚 讗专抓 讬砖专讗诇 讛谞讛 砖诪讜讗诇 诇讗 诇诪讚 诪诪谞讜 讗诇讗 驻讬专讜砖 诪砖谞讛 讝讜 讘诇讘讚 讜讻讬讜谉 砖砖诪注 砖诪转 拽专注 注诇讬讜 讻讗砖专 拽讜专注 讛转诇诪讬讚 注诇 专讘讜. 讜讻谉 驻讬专砖 专讘讗 讻讬 专讘讜 讻讙讜谉 专讘 住讞讜专讛 讚讗住讘专谉 讝讜诪诇讬住讟专讜谉 驻讬' 讛转专讜讚 砖诪讛驻讱 讘讛 讘砖专 讘转讜讱 讛爪诇讞转 谞拽专讗转 讝讜诪诇讬住讟专讜谉:
讜讘转诇诪讜讚 讗专抓 讬砖专讗诇 专讘 讻专"诪 讞讚 讘专 谞砖 驻转讞 驻讜诪讬讛 讚专讘 讜砖诪注 讚讚诪讱 讜讘讝注 注诇讜讛讜. 讜诪转谞讬转讬谉 谞诪讬 讻专' 讬讜住讬 讚讬讬拽讗 讜讛讗 讚讗讜拽讬诪谞讗 讻专' 讬讛讜讚讛 砖讬谞讜讬讗 讛讜讗:
转"专 讛注讜住拽 讘诪拽专讗 驻讬' 讘诪拽专讗 讘诇讘讚 讜讗讬谉 诪转注住拽 讙诐 讘转诇诪讜讚 诪讚讛 砖讗讬谞讛 诪讚讛 讛讬讗 砖讛专讬 诇讗 谞转注住拽 讙诐 讘驻转专讜谉 讛诪爪讜转. 讘诪砖谞讛 诪讚讛 砖谞讜讟诇讬谉 注诇讬讛 砖讻专 驻讬' 讛诪转注住拽 讘驻转专讜谉 讛诪砖谞讛 砖讬砖 讘讛 讛专讘讛 诪谉 讛诪爪讜转 砖讛谉 拽讘诇讛 讜讛谉 转诇讜讬讜转 讘诪砖谞讬讜转 讛讞讬爪讜谞讜转 讜讻砖讛讜讗 诪转注住拽 讘诪砖谞讛 爪专讬讱 诇注讬讬谉 讘讗讜转谉 讛讘专讬讬转讜转 讻讜诇谉 讜驻转专讜谞讬 讛讞讻诪讬诐 讬砖 诇讜 讘讝讛 砖讻专 诪爪讜讛. 讗讘诇 讛诪转注住拽 讘转诇诪讜讚 讜诪讜专讛 讜诪讘讗专 讛诪爪讜转 讻转拽谞谉 讜诪讙讬讚 讛诇讻讛 诇诪注砖讛 讗讬谉 诇讱 诪讚讛 讙讚讜诇讛 诪讝讜 讻讬 讘转诇诪讜讚 驻转专讜谉 讛转讜专讛 讜讛诪砖谞讛 讜讛诪爪讜讛 砖讛谉 讘拽讘诇讛 讛诇讻讛 诇诪砖讛 诪住讬谞讬. 讜诇注讜诇诐 讛讜讬 专抓 诇诪砖谞讛 讬讜转专 诪谉 讛转诇诪讜讚 驻讬' 讛讜讬 专抓 诇诪砖谞讛 砖讛讬讗 诪讚讛 讜谞讜讟诇讬谉 注诇讬讛 砖讻专 讜讛砖讜讙讙 讗讬谞讜 谞讚讜谉 讘讛 讻诪讝讬讚 讗讘诇 讛诪转注住拽 讘转诇诪讜讚 讗驻讬' 讛砖讙讙讜转 讞砖讜讘讜转 注诇讬讜 讻讝讚讜谞讜转 砖讛讬讛 诇讜 诇讚拽讚拽 注诇 注爪诪讜 砖诇讗 讬讻砖诇 讗驻讬' 讘砖讙讙讛 诇驻讬 砖诪讚拽讚拽讬谉 注诇讬讜 讗驻讬' 讻讞讜讟 讛砖注专讛 砖谞讗诪专 讜住讘讬讘讬讜 谞砖注专讛 诪讗讚 诪诇诪讚 砖讛拽讘"讛 诪讚拽讚拽 注诐 住讘讬讘讬讜 讗驻讬' 讻讞讜讟 讛砖注专讛 讜诪讬 讬讻讜诇 诇讛砖诪专 讻诇 讝讛 讜讻讘专 驻讬专砖谞讜讛讜 讛讜讬 讝讛讬专 讘转诇诪讜讚 砖砖讙讙转 讛转诇诪讜讚 注讜诇讛 讝讚讜谉 讛讜讬 讝讛讬专 讗转讛 讛诪转注住拽 讘转诇诪讜讚 砖砖讙讙转讜 注讜诇讛 诇讱 讝讚讜谉 讜讻专' 讬讛讜讚讛 讘专' 讗诇注讬 讚讚专砖 讛讙讚 诇注诪讬 驻砖注诐 讗诇讜 转诇诪讬讚讬 讞讻诪讬诐 砖砖讙讙讜转 谞注砖讜转 诇讛诐 讻讝讚讜谞讜转 讜讻讜'. 



讗诪专 注讜诇讗 转诇诪讬讚讬 讞讻诪讬诐 砖讘讘讘诇 注讜诪讚讬谉 讝讛 诪诇驻谞讬 讝讛 讜拽讜专注讬谉 讝讛 注诇 讝讛 讜讻讜'. 驻讬' 讻讬讜谉 砖谞讜砖讗讬谉 讝讛 注诐 讝讛 讘讛诇讻讛 诇讜诪讚讬谉 讝讛 诪讝讛 讟注诪讬' 讛专讘讛 讻专讘讜 讛讜讗 讞砖讜讘 讻诇 讗讞讚 诇讞讘讬专讜 诇驻讬讻讱 注讜诪讚讬谉 讝讛 诪驻谞讬 讝讛 讜拽讜专注讬谉 讝讛 注诇 讝讛 讗讘诇 诇注谞讬谉 讛砖讘转 讗讘讬讚讛 讗讬谞讜 诪谞讬讞 砖诇 讗讘讬讜 讜诪讞讝讬专 诇专讘讜 讗诇讗 讗诐 讛讜讗 专讘讜 诪讜讘讛拽. 专讘 讞住讚讗 讛讜讗 转诇诪讬讚 专讘 讛讜谞讗 讚讙专住讬' 讘注讬专讜讘讬谉 讘转讞诇转 驻专拽 讛讚专 注诐 讛谞讻专讬 讘讞爪专. 讗诪专 专讘 讬讜住祝 讘讬注转讗 讘讻讜转讞讗 讘注讗讬 诪专讘 讞住讚讗 讘砖谞讬 专讘 讛讜谞讗 讜诇讗 驻砖讟 诇讬. 驻讬' 诪驻谞讬 砖讬砖 讘讻讜转讞 讻诪讻讗 讚讞诇讘讗 讛讜爪专讱 诇砖讗讜诇 讗诐 讛讜讗 诪讜转专 砖讬讗讻诇 讘讬爪转 砖讞讜讟讛 讘讻讜转讞 讗讬 诇讗 讻诇讜诪专 讘讬爪转 砖讞讜讟讛 讻讘砖专 讛讬讗 讜讻讬讜谉 砖讬砖 讘讻讜转讞 讞诇讘 谞诪爪讗 讻讗讬诇讜 讗讜讻诇 讘砖专 讘讞诇讘 讜讗住讜专 讗讬 诇讗 讜讗注"讙 讚讚讘专 讘专讜专 讛讜讗 讚转谞讬讗 讛砖讜讞讟 讗转 讛转专谞讙讜诇转 讜诪爪讗 讘讛 讘讬爪讬诐 讙诪讜专讜转 诪讜转专讜转 诇讗讻诇谉 讘讞诇讘 讗驻讬' 讛讻讬 讝讛 砖讛讜讗 讚讘专 拽诇 诇讗 专爪讛 诇讛讜专讜转 讘驻谞讬 专讘 讛讜谞讗 专讘讜. 



讘注讗 诪讬谞讬讛 专讘 讞住讚讗 诪专讘 讛讜谞讗 转诇诪讬讚 讜爪专讬讱 诇讜 专讘讜 诪讛讜 讻诇讜诪专 转诇诪讬讚 讞专讬祝 砖专讘讜 谞讛谞讛 诪诪谞讜 讜诪砖讗讬诇讜转 讛转诇诪讬讚 讜诪讞拽专讬讜 诪讜住讬祝 讛专讘 讞讻诪讛 讻讚讗诪专 [讘住谞讛讚专讬谉 住讞] 讛专讘讛 诇诪讚转讬 诪专讘讜转讬 讜诪讞讘专讬 讬讜转专 诪讛诐 讜诪转诇诪讬讚讬 讬讜转专 诪讻讜诇诐 转诇诪讬讚 讻讙讜谉 讝讛 讗爪诇 专讘讜 讬谞讬讞 讗讘讬讚转 讗讘讬讜 讜讬讞讝讬专 讗讜 诇讗 讜讞砖讘 专讘 讛讜谞讗 讘讚注转讜 讻讬 专讘 (讛讜谞讗) [讞住讚讗] 注诇 注爪诪讜 砖讗诇 讜讻讬 讛讜讗 讻注谞讬谉 转诇诪讬讚 砖爪专讬讱 诇讜 专讘讜 讜讻注住 讜讛砖讬讘讜 讞住讚讗 讞住讚讗 诇讗 爪专讬讻谞讗 诇讱 讜诇讗 诇讞讬讚讜讚讱 讜诇讗 诇驻诇驻讜诇讱 讗谞转 爪专讬讱 诇拽讘诇 诪诪谞讬 注讚 诪诇讗转 诇讱 诇驻谞讬 诪' 砖谞讛 砖讘诪诇讗转 诪' 砖谞讛 注讜诪讚 讛转诇诪讬讚 注诇 讚注转 专讘讜 讻讚讻转讬讘 讜讗讜诇讱 讗转讻诐 讗专讘注讬诐 砖谞讛 讘诪讚讘专 讜讙讜' 讜诇讗 谞转谉 讛' 诇讻诐 诇讘 诇讚注转 讜讙讜':
讗讬拽驻讚讜 诇讛讚讚讬 讜诇讗 注讜诇 诇讙讘讬 [讛讚讚讬]. 专讘 讛讜谞讗 讬转讬讘 讗专讘注讬谉 转注谞讬转讗 讚讞砖讚讬讛 诇专讘 讞住讚讗. 专讘 讞住讚讗 讬转讬讘 讗专讘注讬谉 转注谞讬转讗 诪砖讜诐 讚讞诇砖 讚注转讬讛 讚专讘 讛讜谞讗.





专诪讘"谉

讛讗 讚讗诪专讬' 专' 讬讜住讬 讛讙诇讬诇讬 讘讟注讬谞讛 讻专讘谞谉 住"诇. 讗讬讻讗 诇诪讬讚拽 讜讛讗 注讬拽专 讟注诪讬讬讛讜 讚专讘谞谉 诪砖讜诐 讚讗诪专讬' 诇讻转讜讘 专讞诪谞讗 讟注讬谞讛 讜讻"砖 驻专讬拽讛 诪砖讜诐 讚爪讘"讞 讚讗讜专讬讬转讗 讜讻讚讗诪专 专讘讗 诇注讬诇 讜讻讬讜谉 砖讻谉 专讬"讛 讚讗讬转 诇讬讛 爪讘"讞 诇讗讜 讚讗讜专讬转讗 诪谞讗 诇讬讛 讚讟注讬谞讛 讘砖讻专 讚讛讗 讛讗讬 驻讬专讜拽讗 诇住讬讜注讗 诇讚专讘讗 讗讬转诪专 讚爪讘"讞 讚讗讜专讬转讗 诇专讘谞谉 讜讛讬讬谞讜 拽"讜.
讜谞专' 讚讛砖转' 诇讻讜"注 讗驻讬' 诇诪"讚 爪讘"讞 讚讗讜专讬转讗 诇讗 拽讗讬 讛讗讬 讚讬讜拽讗 讚专讘讞 讚讗诪专 讚拽诇 讜讞讜诪专 诪砖讜诐 讚爪讘"讞 讚讗讜专讬转讗 讗讬转讬讛 讗诇讗 讘诇讗讜 讛讘讬 讙诪讬 讗讬转讬讛 诇拽"讜 诪砖讜诐 讚诇注讜诇诐 讘驻专讬拽' 讗讬讻讗 爪注专讗 讚诪专讛 讟驻讬 诪讟注讬谞讛 讗"谞 诪砖讜诐 讞"讻 讚讗注"讙 讚讘讟讬诇 讘讟注讬谞讛 诪砖讜拽讗 讛讗讬 讚讞诪专讬' 诪讗讬转 讛讜讬 讞住专讜谉 讟驻讬砖讛专讬 讗讘讚 讞诪讜专讜 讜讞住专 讻讬住专 诪诪讛 砖讛讬讛 讜讗诇讜 讟注讬谞讛 讗注"驻 砖诇讗 讛专讜讬讞 讘砖讜拽 诇讗 讞住专 讻讬住讜诪诪讛 砖讛讬讛 讜讛讬讬谞讜 讚拽住"讚 诪讗谉 砖诪注转 诇讬讛 讛讗讬 住讘专讗 专讘谞谉 诪砖讜诐 讚讛讜讛 住"讚 讟注诪讬讛讜 讚专讘谞谉 诪拽"讜 讚专讘讗 讜讗注"讙 讚拽砖讬讗 诇讬讛 诪讛 诇讬 专讜讘抓 诪讛 诇讬 专讘爪谉 讜诪讛讚专讬' 专"讬 讛讙诇讬诇讬 讘诇讗讜 讛讻讬 谞诪讬 讗讬转 诇讬讛 拽"讜 讜讛"讛 诇专讘谞谉 诪注转讛 讜诇讛讗讬 驻讬专讜砖讗 转讞转 诪砖讗讜 诇讗讜 拽专讗 讬转讬专讗 讛讜讗 诇诪讚专砖 讘讬讛 讜诇讗 诪驻讜专拽 讗诇讗 住讘专讗 讛讬讗 诪拽"讜 讻讚讗讬转诪专 诇讟讬诇 讜拽专讗 诇诪住诪讱 讘讬讛 讘注诇诪讗 谞拽讟 诇讬讛.
讜讬"诇 诇砖讜谉 讗讞专 讚诪注讬拽专讗 拽讗诪专 诪讗谉 砖诪注转 诇讬' 讛讗讬 住讘专讗 专讘谞谉 诪砖讜' 讚讗讬谞讛讜 转谞讜 诇讛 讘诪转谞讬' 讜诇讗讜 诪砖讜诐 拽"讜 讚讛讗 讛砖转讗 讚诪讜拽诪讬' 讘专讬转讗 诇专讘谞谉 爪讘"讞 诇讗讜 讚讗讜专讬转' 讜驻专讬拽 专"讬 讛讙诇讬诇讬 谞诪讬 讻专讘谞谉 住"诇 讜诇讗讜 诪讚讬谉 拽"讜 讗诇讗 诪讛讗讬 拽专讗 讙讜驻讬讛 讜诇讗 转讞转 诪驻讜专拽 讛讬诇讻讱 讛砖转讗 谞诪讬 诇专讘谞谉 诪砖讜诐 拽专讗 讛讜讗 讜讗讬讚讞讬' 诇讛 讻讜诇讛 住讜讙讬讗讬谉 讚诇注讬诇 讜讗注"讙 讚讗讬讚讞讬 诇讬 砖"诪 讚专讘讗 诪讚讗砖讻讞谉 诇专"讬 讛讙诇讬诇讬 讚住讘专 讘讟注讬谞讛 讻专讘谞谉 诪讬讛讜 讛讬诇讻转讗 爪讘"讞 讚讗讜专讬转讗. 讜讛讻讬 驻住拽讜 专讘谞谉 讜讛讙讗讜谞讬诐 讝"诇 讘驻' 诪驻谞讬谉(砖讘转 拽讻"讞 注"讘).
讜拽砖讛 诇讬 讛讗 讚转谞谉 讘讘讬爪讛 讘驻' 诪砖讬诇讬谉 (讘讬爪讛 诇"讝 注"讗) 讗讜转讜 讜讗转 讘谞讜 砖谞驻诇讜 诇讘讜专 专' 讗诇讬注讝专 讗讜诪专 诪注诇讛 讗转 讛专讗砖讜谉 注"诪 诇砖讜讞讟讜 讜讛讘' 注讜砖讛 诇讜 驻专谞住讛 讘诪拽讜诪讜, 讜诇讗 砖专讬 诇讟诇讟诇 诪砖讜诐 爪讘"讞 讚讗讜专讬转讗 讜讗驻讬' 诇专' 讬讛讜砖注 讚砖专讬 讘讛注专诪讛 诪驻专砖 注诇讬讛 讘讙诪' 讛转诐 诪砖讜诐 讛驻住讚 诪诪讜谉 讛讜讗 讚砖专讬 讜讗讬 诪砖讜诐 爪讘讞"讚 讬注诇谞讜 讚讛讗 砖专讬 诇讘讟诇 讻诇讬 诪讛讬讻谞讜 讛转诐 讘驻' 诪驻谞讬谉 诪砖讜诐 爪讘讞"讚, 讜讗讬讻讗 诇诪讬诪专 讛转诐 讘讚讗驻砖专 讘驻专谞住讛 讚诇讗 讗诪专讬' 爪讘讞"讚 讛讬讻讗 讚讗驻砖专 讘驻专谞住讛 讻讚诪驻专砖 讛转诐 讘驻' 诪驻谞讬谉 讜拽砖讛 诇讬 讻讬讜谉 讚爪讘讞"讚 讝拽谉 讜讗讬谞讛 诇驻讬 讻讘讜讚讜 讗诪讗讬 讗讬谞讜 驻讜专拽, 讜讗讬讻讗 诇诪讬诪专 注砖讛 讚讻讘讜讚 转讜专讛 注讚讬祝:



注讜诪讚讬谉 讝讛 诪驻谞讬 讝讛. 驻讬' 讻讚讬谉 专讘讜 讻诪诇讗 注讬谞讬讜 讜讗诇讜 讝拽谉 讗讞专 讗讬谞讜 讞讬讬讘 讗诇讗 讘转讜讱 讚' 讗诪讜转 讜讗注"讙 讚讛转诐 讗诪专讬谞谉 讘专讘讜 砖讗讬谞讜 诪讜讘讛拽 谞诪讬 讚' 讗诪讜转 专讘谞谉 讚讘讘诇 讻讬讜谉 讚讻诇 讬讜诪讗 讙诪讬专讬 诪讛讚讚讬 讻专讘讜 诪讜讘讛' 讛讜讬 诇讛讞诪讬专 讗讘诇 诇讗 诇讛拽诇 诇注谞讬谉 讗讘讚' 讚讗讘讬讜 讜讛"谞 讜诪拽专注讬谉 讝讛 注诇 讝讛 驻讬' 拽专注 砖讗讬谞讜 诪转讗讞讛 讜讻谉 讻转讘 专砖"讬 讝"诇 砖讛专讬 讻诇 讞讻诐 砖诪转 讛讻诇 拽讜专注讬谉 注诇讬讜 讜讗驻讬' 诇讗 讙诪专讬 诪讬谞讬讛 讻讚讗讬转讗 讘诪住' 诪砖拽讬谉 讜讻讘专 讻转讘转讬 讝讛 讜诇砖讜谉 讗讞专 讘诪讙讬诇转 讗讘诇 ;讘住' 转讜专转 讛讗讚诐, 注' 讘讞讬' 讛专诪讘"谉 诇诪住' 诪讜"拽 讚祝 讻"讛 注"讗 讚"讛 转谞讬讗, 讜诇讗 讬砖专讗诇 讬讘讜砖讜 讗诇讗 讬砖诪讞讜:



诪转谞讬': 砖讛专讬 讗诪专讜 砖"讞 谞砖讘注 讜讬讜爪讗. 转诪讛 讗谞讬 诇诪讛 诇讬讛 诇转谞讗 诇讜诪专 诪驻谞讬 砖讗诪专讜 砖"讞 谞砖讘注 讜讬讜爪讗 讚诪砖诪注 诪驻谞讬 砖讛讬讛 讬讻讜诇 诇驻讟讜专 注爪诪讜 讘讙谞讬讘讛 讜讗讘讚讛 讜诇讬砖讘注 讘讗诪转 讛专讬 讗驻讬' 讛讬讛 讞讬讬讘 讘讙谞讘讛 讜讗讘讚讛 讛讜讗讬诇 讜诇讗 谞砖讘注 诇砖拽专 诪拽谞讬 诇讬讛 讻驻讬诇讛 讻讚讗诪专讬' 讘讙诪' 砖"讞 讻讬讜谉 砖讗诪专 驻砖注转讬 诪拽谞讬 诇讬讛 讻驻讬诇讗 讜讘砖讜讗诇 谞诪讬 讗诐 砖诇诐 诪拽谞讬 诇讬讛 讻驻讬诇讗 诪驻谞讬 砖讛讬讛 诇讜 诇讬砖讘注 诇砖拽专 讜诇讜诪专 砖诪转讛 诪讞诪转 诪诇讗讻讛 讜讗注"驻 砖谞诪爪讗转 砖谞讙谞讘讛 拽谞讬 讻驻讬诇讗.
讜讗驻砖专 诇讚讞讜拽讬 讚讛讻讬 拽转谞讬 讜谞讙谞讘讜 讗讜 砖讗讘讚讜 讘讬谉 讘讗讜谞住 讘讬谉 讘驻砖讬注讛 讜诇讗 拽转谞讬 谞讙谞讘讜 讗诇讗 诪砖讜诐 转砖诇讜诪讬 讻驻诇 砖诪砖诇诐 讛讙谞讘 讜砖诇诐 讜诇讗 专爪讛 诇讬砖讘注 砖讛专讬 讛讬讛 讬讻讜诇 诇讬砖讘注 讜诇讬驻讟专 讜讛"讛 讗诐 讞讬讬讘 讘讙谞讬讘讛 讜讗讘讬讚讛 讻砖"砖 讚拽谞讬 讻驻讬诇讗 讜诇讗 讘讗 诇诪注讟 讗诇讗 砖讗诐 诇讗 讛讬讛 讬讻讜诇 诇驻讟讜专 注爪诪讜 讘砖讘讜注讛 讻讙讜谉 砖讬砖 注讚讬诐 砖谞讙谞讘讛 讘驻砖讬注讛 讗注"驻 砖砖诇诐 讜诇讗 讗讟专讬讞讬讛 诇讘讬 讚讬谞讗 诇讗 诪拽谞讬 诇讬讛 讻驻讬诇讗 转讚注 讚讛讗 讻诇 讗讬诪转 讚诇讗 谞砖讘注 诪谞讗 讬讚注讬 讚诪爪讬 驻讟专 谞驻砖讬讛 讘拽讜砖讟 讚讬诇诪讗 驻砖注 讘讛 讜谞讙谞讘讛 讗"谞 砖诇讞 讘讛 讬讚 讛讜讛 讗诇讗 讻诇 讚诪爪讬 讟注讬谉 讚驻讟讜专 讛讜讗 拽谞讬 讻驻讬诇讗 讘转砖诇讜诪讬谉 讜讛讬讬谞讜 讟注诪讗 谞诪讬 讚拽转谞讬 砖"讞 讜诇讗 讗砖诪讜注讬' 专讘讜转' 讘砖"砖 诪砖讜诐 讚拽诪"诇 讚讗驻讬' 砖"讞 讚注讘讬讚 诇讬讛 谞讬讬讞 谞驻砖讗 讗讬谞讜 拽讜谞讛 讻驻诇讜 讗诇讗 讘砖讛讬讛 讬讻讜诇 诇讬砖讘注 讜诇讗 讘砖讬砖 诇讜 注讚讬诐 砖讛讜讗 讞讬讬讘 诇讜 讗"谞 讘讚诇讗 讗讟专讞讬讛 讜讛讗讬 讚拽转谞讬 讗讘讚讜 诇讜诪专 讚诪拽谞讬 诇讬讛 讙讜驻讛 讗注"讙 讚讗讬讬拽专 砖讗讬谉 讘讗讘讚讜 讻驻诇:



讜讗驻讬' 诇专' 诪讗讬专 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐 讛"诪 讻讙讜谉 驻讬专讜转 讚拽诇 讚注讘讬讚讬 讚讗转讬 讙专住讬'. 讜诇讗 讬讚注谞讜 诇诪讛 讛讝讻讬专 驻讬专讜转 讚拽诇 砖诇讗 诪爪讬谞讜 诇专"诪 砖讗诪专 讻诇讜诐 讘驻讬专讜转 讚拽诇 讗讘诇 拽讘诇谞讜 讚诪砖讜诐 讚驻诇讬讙讬 专讘 讛讜谞讗 讜专讘 谞讞诪谉 讘诪讜讻专 驻讬专讜转 讚拽诇 诇讞讘讬专讜 讘驻专' 讗讬讝讛讜 谞砖讱 讜讘驻' 讛讗砖讛 专讘讛 讜讗诪专讬谞谉 讛转诐 专讘 讛讜谞讗 讻专讘 讜讻讜' 注讚 讜专' 讻专' 诪讗讬专 讻讜诇讛讜 住讘讬专讗 诇讛讜 讗讚诐 诪拽谞讛 讚讘专 砖诇讗 讘讗 诇注讜诇诐 诪砖讜诐 讛讻讬 讗诪专讬' 讚专' 诪讗讬专 诇讗 讗诪专讛 讗诇讗 讘讻讙讜谉 驻讬专讜转 讚拽诇, 讜讻谉 驻讬专砖"讬 讝"诇.
讜拽砖讬讗 注诇讛 讟讜讘讗 讚砖诪注讬' 诇讬讛 诇专' 诪讗讬专 讚讗诪专 讘讻讙讜谉 讚讘专 讚诇讗 注讘讬讚 讚讗转讬, 讚转谞谉 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讬诪讜转 讘注诇讬讱 诇讗讞专 砖转诪讜转 讗讞讜转讬讱 讜讻讜' 讜讻诇 讛谞讬 诇讗讜 诪讬诇讬 讚注讘讬讚讗 讚讗转讜 谞讬谞讛讜, 讜诇讗 讚诪讬 诇驻讬专讜转 讚拽诇 讚诪讬 讬讬诪专 讚讘注诇 诪讗讬转 讘专讬砖讗 讚讬诇诪讗 讞讚 诪讬谞讬讛讜 诪讬讬转讬 讘专讬砖讗 讜注"诪 砖转砖转讞专专讬 谞诪讬 诪讬 讬讬诪专 讚诪砖讞专专讬 诇讛.
讜讚拽讗 诪讜拽诪讬' 诇讛 讙专住谞讬 讻砖讛讬讛 讘注诇讛 讙讜住住 讜砖讞专讜专 讚砖诪注讛 诪诪专讛 讚诪砖讞专专讬 诇讛 讗"谞 砖谞讛讙讜 讘讛 诪谞讛讙 讛驻拽专 砖讻讜驻讬谉 讗讜转讜 诇砖讞专专 讜讙讘讬 讙讬专讜转 砖讻讬讞讬 诪讬诇转讗 讚诪讝讚拽拽讜 诇讛 讘讬 讚讬谞讗 讜讙讬专讜砖讬谉 砖讛讬讛 拽讟讟讛 讘讬谞讜 诇讘讬谞讛 砖诪注 讚诪讙专砖 诇讛 讜讬讞诇讜抓 诇讬讱 讬讘诪讬讱 谞诪讬 诪砖讜诐 讚诪爪讜转 讞诇讬爪讛 拽讜讚诪转 讗讜 砖谞转谉 诇讛 讙讟 砖讻讜驻讬谉 讗讜转讜 诇讞诇讜抓 讜诇讬转讗 讜诇讗 谞讛讬专讗 讜诇讗 讚讬讬拽 讚讗讻转讬 诇讗 注讘讬讚讬 讚讗转讬 讜讚讬诇诪讗 讛讚专 讘讬讛 讘注诇讛 讜诇讗 诪讙专砖 诇讛.
讜注讜讚 讚拽砖讛 注诇 讛讛讬讗 讚讗诪专 专讘 砖讚讛 讝讜 诇讻砖讗拽讞谞讛 拽谞讜讬讛 诇讱 诪注讻砖讬讜 拽谞讛 讜讗注"讙 讚诇讗 注讘讬讚 讚讗转讬 讚诪讬 讬讬诪专 讚诪讝讘谞讬 诇讛 谞讛诇讬讛, 讜转讜 讚转谞谉 讘驻专' 讗注"驻 讛诪拽讚讬砖 诪注砖讬 讬讚讬 讗砖转讜 讛专讬 讝讜 注讜砖讛 讜讗讜讻诇转, 讛诪讜转专 专' 诪讗讬专 讗讜诪专 讛拽讚砖, 讜讗诪专讬' 讛转诐 诪讜转专 诪讗讬诪转 拽讚讜砖 诇讗讞专 诪讬转讛 拽讚讜砖 讜讛讗 诇讗 注讘讬讚 讚讗转讬 讚诪讬 讬讬诪专 讚讛讜讬 讘讛 诪讜转专 讜讛讗 诇讗讜 讙讜住住转 讛讬讗 讜拽专讜讘讛 诇诪讬转讛 砖讛专讬 诪拽讚讬砖 诪注砖讛 讬讚讬讛 砖讛讬讗 注讜砖讛 诪讬讜诐 讝讛 讜讗讬诇讱 讻讚讗讬转讗 讛转诐.
讜讬砖 诪讬 砖讗讜诪专 讻讬讜谉 讚诪讬转讛 讜讚讗讬 讗转讬讗 讗注"讙 讚诇讗 讬讚讬注讗 讘讞讬讬讛诐 砖诇 讗诇讜 讗讜 诇讗 注讘讬讚讛 讚讗转讬讗 诪讬拽专讬, 讜讙讬专讜转 讜砖讞专讜专 讜讞诇讬爪讛 讻讜诇讛讜 注讘讬讚讬 讚讗转讜 讻讚讻转讬' 讜讙专讜砖讬谉 讘拽讟谞讛 谞诪讬 诪砖讻讞 砖讻讬讞讬.
讜讘转讜住驻转 [讘"讘 注"讟 注"讘, 讚"讛 讗讬诪讜专] 讗讜诪专讬诐 砖讗谞讬 讛转诐 砖讛讙讜祝 讘注讜诇诐 讜讻讬讜谉 砖讻谉 讗注"讙 讚诇讗 注讘讬讚讬 讚讗转讜 诇专砖讜转讬讛 诪爪讬 诪拽谞讬 讜诪拽讚讬砖 诪讛 砖讗讬谉 讻谉 讘驻讬专讜转 讚拽诇 砖讗讬谉 讛讙讜祝 讘注讜诇诐 讻诇诇, 诇驻讬讻讱 讘注讬' 讚注讘讬讚讬 讚讗转讜 砖讞诇讜拽 讙讚讜诇 讬砖 诇讞诇拽 讘讬谉 讚讘专 砖讛讜讗 讘注讜诇诐 讜讗讬谞讜 讘专砖讜转讜 讜讘讬谉 讚讘专 砖讗讬谞讜 讘注讜诇诐 诇讗 讘专砖讜转讜 讜诇讗 讘专砖讜转 讗讞专, 讗注"驻 砖讛讻诇 拽专讜讬 讚砖诇讘"诇 讘诇砖讜谉 讛讙诪专讗 讜诪讘讬讗讬谉 专讗讬讛 诇讚讘专讬讛诐 诪讛讛讬讗 讚讙专住讬谞谉 讘专讬砖 驻专拽 诪讬 砖诪转 讗讬诪专 讚砖诪注转 诇讬讛 诇专' 诪讗讬专 诇诪讬 砖讬砖谞讜 讘注讜诇诐 诇诪讬 砖讗讬谞讜 讘注讜诇诐 诪讬 砖诪注转 诇讬讛, 讜讗诪讗讬 诇讗 讛讗 砖诪注讬谞谉 诇讬讛 讘诇讗讞专 砖讗转讙讬讬专 诇讗讞专 砖讗砖转讞专专 讗诇诪讗 讗讚诐 诪拽谞讛 诇诪讬 砖讗讬谞讜 讘注讜诇诐, 讗诇讗 砖"诪 砖讞诇讜拽 讚讬谉 讚讘专 砖诇讘"诇 讻诇诇 诪讚讬谉 讚讘专 砖讘讗 诇注讜诇诐 讜诇讗 讘讗 诇专砖讜转讜 讜讗驻讬' 诇专' 诪讗讬专 讜诇驻讬' 讛拽砖讜 [讘讙诪' 讘"讘, 讚祝 拽诪"讗 注"讘] 讗讬诪讜专 讚砖诪注转 诇讬讛 诇专' 诪讗讬专 讗讚诐 诪拽谞讛 讚砖讘"诇 讻诇诇, 讜讛讜讗 讚注讘讬讚讬 讚讗转讬 诇诪讬 砖讬砖谞讜 讘注讜诇诐 诇诪讬 砖讗讬谞讜 讘注讜诇诐 诪讬 砖诪注转 诇讬讛 讚讗驻"讙 讚注讘讬讚讬 讚讗转讬 讻讙讜谉 谞讻住讬 诇讛讗讬 讚诪注讘专转 诇讗 砖诪注转 诇讬讛.
讜讬砖 讻讗谉 诪拽讜诐 砖讗诇讛 诪谞诇谉 讚讘讚讘专 砖诇讗 讘讗 诇注讜诇诐 讻诇诇 讗诪专 专' 诪讗讬专 讗讚诐 诪拽谞讛 讗注"讙 讚注讘讬讚讬 讚讗转讬, 讗"转 诪砖讜诐 讚住讘讬专讬 诇讬讛 诇转诇诪讜讚讗 讚诇讗 讙专注 诪讚讘专 砖诇讗 讘讗 诇专砖讜转讜 讜诇讗 注讘讬讚 讚讗转讬 讗"讻 讗祝 诇诪讬 砖讗讬谞讜 讘注讜诇诐 讗讬 注讘讬讚 讚讗转讬 砖诪注转 诇讬讛 讚诪拽谞讛 讚讛讗 砖诪注讬' 诇讬讛 讚讗诪专 讗讚诐 诪拽谞讛 诇诪讬 砖讗讬谞讜 讘专砖讜转讜 讜讗注"讙 讚诇讗 注讘讬讚 讚讗转讬 讻讙讜谉 诇讗讞专 砖讗砖转讞专专.
讜讬"诇 讙诪专讗 讙诪讬专讬 诇讛 讚讛讗 转谞谉 讘诪住讻转 拽讬讚讜砖讬谉 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖转转讙讬讬专讬 讜讻讜' 讛讗讜诪专 诇讞讘讬专讜 讗诐 转诇讚 讗砖转讱 谞拽讘讛 诪拽讜讚砖转 诇讬 诇讗 讗诪专 讻诇讜诐, 讜专"诪 驻诇讬讙 讘讘专讬转讗 讛专讬 讗转 诪拽讜讚砖转 诇讬 诇讗讞专 砖转转讙讬讬专讬 讜讻讜' 讜拽讬诐 诇谉 讚讗讻讜诇讛 诪转谞讬转讬谉 谞诪讬 驻诇讬讙 讗诇诪讗 讻讬讜谉 讚注讘讬讚 讚讗转讬 诪爪讬 诪拽谞讛 讗注"驻 砖诇讗 讘讗讛 诇注讜诇诐, 讗"谞 谞驻拽讗 诇讛讜 诪讛讗 讚讗"专 诪讗讬专 讛诪讜转专 拽讚讜砖 诇讗讞专 诪讬转讛 讜讛讗 诪注砖讛 讬讚讬讛 诇讬转谞讛讜 讘注讜诇诐 讻诇诇, 讜讗驻"讛 讻讬讜谉 讚注讘讬讚讬 讚讗转讜 讗诪专 专' 诪讗讬专 诪拽讚讬砖.
讜讗"转 讜讛讗 诪讬转讛 诇讗 注讘讬讚讗 , 讚讗转讬讗 讻讬讜谉 讚诪注砖讛 讬讚讬讛 注讘讬讚讬 讚讗转讬 讻诪讗谉 讚讗讬转谞讛讜 讘注讜诇诐 讚诪讬 讜讘讚讘专 砖讬砖谞讜 讘注讜诇诐 讗诪专 专' 诪讗讬专 讛拽讚砖讜 讛拽讚砖 讗注"讙 讚诇讗 注讘讬讚 讚讗转讬 诇专砖讜转讬讛 驻讬专讜转 讚拽诇 讝讛 诇讻砖讗拽讞谞讛 讜讬讘讗 诇注讜诇诐 拽谞讜讬讬谉 诇讱 诇专"诪 拽谞讬.
讜讗讬讻讗 诇诪讬讚拽 诪讬讛讗 讚讗诪专讬谞谉 讘驻专拽 讗注"驻 讜住讘专 专"诪 讗讬谉 讗讚诐 诪拽谞讛 讚砖讘"诇, 讜讛转谞谉 讛讗讜诪专 诇讗砖转讜 讜讻讜' 诇讗讞专 砖转转讙讬讬专讬 讜讻讜' 讜诪驻专拽讬谞谉 诪讛讛讬讗 讗讬谉 诪讬讛讗 诇讬讻讗 诇诪砖诪注 诪讬谞讛 讜讗讬 讗讬转讬讛 诇讛讗讬 驻讬专讜砖 诪讛讛讬讗 诇讬讻讗 诇诪砖诪注 诪讬谞讛 讚讚讘专 砖讗讬谞讜 讘注讜诇诐 讻讙讜谉 驻讬专讜转 讚拽诇 讜诪注砖讛 讬讚讬 讗砖转讜.
讜讗讬讻讗 诇诪讬诪专 讛讻讬 谞诪讬 拽讗诪专 诪讛讛讬讗 讗讬谉 砖诪注转 诪讬谞讛 讚讻讜转讛 讻讙讜谉 砖讚讛 讝讜 诇讻砖讗拽谞讛 砖讛讙讜祝 讘注讜诇诐 讜诇讗 讘讗 诇专砖讜转讜 诪讬讛讗 诇讬讻讗 诇诪砖诪注 诪讬谞讛 讛讬诇讻讱 诇讗 砖诪注讬' 诪讬谞讛 诇讻讙讜谉 驻讬专讜转 讚拽诇 讚诇讬转谞讛讜 讘注讜诇诐 讻诇诇 讗注"讙 讚注讘讬讚讬 讚讗转讬 讜讻诇 讛讬讻讗 讚驻砖讬讟讗 诇谉 讚专' 诪讗讬专 讘驻讬专讜转 讚拽诇 讚诪拽谞讛 诇讗讜 讗诇讬讘讗 讚讛讛讜讗 讗诪讜专讗 讚讗诪专 讛讻讬 讚住讘专 诪讞讬讬诐 拽讚讜砖 拽讗诪专讬', 讗讬 谞诪讬 讚谞驻拽讗 诇讬讛 诇讛讛讜讗 讗诪讜专讗 诪讚讜讻转讗 讗讞专讬谞讬.
讜注讜讚 讬砖 诇驻专砖 讜诇讜诪专 讚讻讬讜谉 讚砖诪注讬 诇讬讛 讗讚诐 诪拽谞讛 讚砖讘"诇 讘讻讙讜谉 砖讚讛 讝讜 诇讻砖讗拽讞谞' 砖讛讬讗 讚讘专 砖诇讗 讘讗 诇专砖讜转讜 讜诇讗 注讘讬讚 讚讗转讬 诪住讘专讗 讗诪专讬' 讚讗讬转 诇讬讛 谞诪讬 讗讚诐 诪拽谞讛, 讚砖讘"诇 讻诇诇 讜讛讜讗 讚注讘讬讚 讚讗转讬 讻讙讜谉 驻讬专讜' 讚拽诇 诪砖讜诐 讚讞讝讬谞谉 诇专' 讗诇注讝专 讘谉 讬注拽讘 讜诇讟讜讘讗 诪专讘谞谉 讜诇讗诪讜专讗讬 讘转专讗讬 谞诪讬 讚住"诇 讛讻讬 讜诪住诪讻讬 诇讬讛 讘讚专"诪 诪砖讜' 讚讛讜讗 住转诐 诪转谞讬' 诇讜诪专 讗驻讬' 转讬诪讗 讚专"诪 讗讬转 诇讬讛 讗讚诐 诪拽谞' 讚砖讘"诇 讻诇诇 讜讻住讘专讬' 讚专讘 讛讜谞讗 讚诪讬转诇讗 讘讬讛 诪"诪 诇讚砖讘"诇 诇讗 讗诪专 诪讗讬 讚砖诪注讬' 诇讗讞专讬谞讬 转诇讬谞谉 讘讬讛.
讜讚诪讬讗 诇讬 讛讗讬 诪讬诇转讗 诇诪讗讬 讚转诇讬谞谉 讘专"讬 讛讙诇讬诇讬 转诐 诪砖诇诐 讞爪讬 讻讜驻专 讜诇讗 砖诪注讬' 诇讬讛 讛讻讬 讜讗驻砖' 讚诇讗 住"诇 讛讻讬 讗诇讗 讻讬讜谉 讚诪爪讬 住讘专 诇讬' 转诇讬谞谉 讘讬讛 诪讗讬 讚砖诪注讬' 诇讬讛 诇专"讟 讜诇诪拽爪转 讘专讬转讜转 诪砖讜' 诪讚专砖 讘注诇 讛砖讜专 谞拽讬 讚诪讜拽讬诐 讘诪讬诇转讗 讗讜讞专讬 讜讛"谞 转诇讬 讘讚专"诪 诪讗讬 讚砖诪注讬谞谉 诇讗讞专讬谞讬 讜讗驻砖' 讚住讘专 讻讜转讬讛讜 讗讘诇 诇讚砖讘"诇 讻讬讜谉 讚诇讗 砖诪讬讟 讞讚 转谞讗 讜转谞讬 讛讻讬 讗诪专讬' 诪讬 砖诪注转 诇讬讛 讗"谞 讛讛讜讗 讗诪讜专讗 讚讗诪专 诪讜转专 诪讞讬讬诐 拽讚讜砖 住讘专 讚讚讘专 砖诇讗 讘讗 诇注讜诇诐 讻诇诇 讜注讘讬讚 讚讗转讬 讜讚讘专 砖诇讗 讘讗 诇专砖讜转讜 讜诇讗 注讘讬讚 讚讗转讬 砖讜讬谉 讜住讘专 讗讚诐 诪拽谞讛 诇诪讬 砖讗讬谞讜 讘注讜诇诐 讜讛讜讗 注讘讬讚 讚讗转讬 讻讚讘专讬 讛讗讜诪专 讛诪讝讻讛 诇注讜讘专 拽谞讛 讜诇讬转讗 讚诪"讚 讛讻讬 住讘专 注讜讘专 讻讚讘专 砖讘讗 诇注讜诇诐 讚诪讬 讗讘诇 砖讗专 讗诇讜 讛讟注诪讬诐 注讜诇讬诐 讜注诪讚 讛驻讬' 讘诪拽讜诪讜 讜讛讜讗 谞讻讜谉 诪讻诇 诪讛 砖爪驻爪驻讜 讘讜 讘注诇讬 拽讜谞讚专讬住讬谉:





专砖讘"讗

讗诇讗 驻砖讬讟讗 诇讗 诪驻讜专拽 讘讞谞诐 讗诇讗 讘砖讻专 讜诪讗谉 砖诪注转 [诇讬讛] 讚讗讬转 诇讬讛 讛讗讬 住讘专讗 专讘谞谉. 拽砖讛 诇讬 讜讛讬讗讱 讗驻砖专 诇讗讜拽讜诪讛 讻专讘谞谉, 讜讛讗 拽转谞讬 转讞转 诪砖讗讜 诪砖讗讜讬 砖讬讻讜诇 诇注诪讜讚 讘讜, 讜专讘谞谉 讛讗 诇讬转 诇讛讜 讛讻讬谉. 讜讬砖 诇讜诪专 讚拽讗 住诇拽讗 讚注转讬讛 讚讛讗讬 诪拽砖讛 讛砖转讗, 讚讗讬 讗驻砖专 诇讗讜拽讜诪讬 讻讜诇讛 讘专讬讬转讗 讻讞讚 转谞讗, 讗诇讗 转讘专讗 专讬砖讗 专讘谞谉 讜住讬驻讗 专' 讬讜住讬, 讜讗诪专 诇讬讛 诇讗, 讻讜诇讛 专' 讬讜住讬, 讜讘讟注讬谞讛 住讘专 诇讬讛 讻专讘谞谉. 讜讗讬 拽砖讬讗 诇讱 讻讬讜谉 讚诇专' 讬讜住讬 爪注专 讘注诇讬 讞讬讬诐 诇讗讜 讚讗讜专讬讬转讗, 驻专讬拽讛 讘讞谞诐 讜讟注讬谞讛 讘砖讻专 诪谞讗 诇讬讛. 讬砖 诇讜诪专 诪砖讜诐 拽诇 讜讞讜诪专 讚讞住专讜谉 讻讬住, 讜讘讬讟讜诇 讻讬住 讚讟注讬谞讛 诇讗讜 讞住专讜谉 讛讜讗, 讜诇讙谞讘讬 诇讗 讞讬讬砖讬谞谉, 讜讻诪讜 砖讻转讘转讬 诇诪注诇讛 (诇讘, 讘 讚"讛 转讚注).
讜诇注谞讬谉 驻住拽 讛诇讻讛 拽讬讬诪讗 诇谉 讻诪讗谉 讚讗诪专 爪注专 讘注诇讬 讞讬讬诐 讚讗讜专讬讬转讗, 讚讛讗 专讘讛 讗诪专 诪讚讘专讬 砖谞讬讛诐 谞诇诪讜讚 爪注专 讘注诇讬 讞讬讬诐 讚讗讜专讬讬转讗, 讜讛谞讬 讻讜诇讛讜 诪转谞讬转讬谉 讜诪转谞讬转讗 讛讗 驻专讬拽谞讗 诇讛讜 讜讗讜拽讬诪谞讗 讻专' 讬讜住讬 讛讙诇讬诇讬, 讜谞驻拽讗 诪讬谞讛 诇讘讛诪讛 砖谞驻诇讛 诇讗诪转 讛诪讬诐 讘砖讘转, 讚诪讘讬讗 讻专讬诐 讜讻住转讜转 讜诪谞讬讞 转讞转讬讛,讜讗祝 注诇 讙讘 讚诪讘讟诇 讻诇讬 诪讛讬讻谞讜, 讻讚讗讬转讗 讘砖讘转 驻专拽 诪驻谞讬谉 (砖讘转 拽讻讞, 讘). 讜讗讬 谞诪讬 诇驻专讬拽讛 讚讘讛诪转 谞讻专讬.



转诇诪讬讚讬 讞讻诪讬诐 砖讘讘讘诇 注讜诪讚讬诐 讝讛 诪驻谞讬 讝讛. 讻诇讜诪专 讻诪诇讗 注讬谞讬讛诐 讻转诇诪讬讚 诪驻谞讬 讛专讘 (拽讬讚讜砖讬谉 诇讙, 讗 注"砖).
讬专讜砖诇诪讬 (讘驻专拽讬谉 讛"讬) 转谞讬 专讜讘抓 砖诇讗 讬讛讗 专讘爪谉 讜讞讝专 讜转谞讗 转谞讬 驻讜专拽 注诪讜 讗驻讬诇讜 诪讗讛 驻注诪讬诐. 讛讗 讚转讬诪专 专讜讘抓 砖诇讗 讬讛讗 专讘爪谉 讘讛讬谉 讚诪驻讬诇 讙专诪讬讛, 讜讛讗 讚转讬诪专 驻讜专拽 注诪讜 讗驻讬诇讜 诪讗讛 驻注诪讬诐 讘讛讬谉 讚谞驻诇 讗谞讬住.



 诪转谞讬': 讗讘讚转讜 讜讗讘讚转 专讘讜 讜讻讜'. 讬专讜砖诇诪讬 (讘驻讬专拽讬谉 讛讬"讗) 讗讬 讝讛讜 专讘讜 砖诇诪讚讜 讞讻诪讛 讻诇 砖驻转讞 诇讜 转讞诇讛 讚讘专讬 专讘讬 诪讗讬专, 专讘讬 讬讛讜讚讛 讗讜诪专 讻诇 砖专讜讘 转诇诪讜讚讜 诪诪谞讜, 专讘讬 讬讜住讬 讗讜诪专 讻诇 砖讛讗讬专 注讬谞讬讜 讘诪砖谞转讜 讗驻讬诇讜 讘讚讘专 讗讞讚.





讛诪讗讬专讬

讗讬谉 讛驻专砖 讘讘讛诪讛 讝讜 讘讬谉 砖专讘爪讛 讘诪拽专讛 讘讬谉 砖讚专讻讛 讘讻讱 转诪讬讚 讗诇讗 讻诇 砖专讘讜爪讛 转讞转 诪砖讗讛 诪爪讜讛 讘驻专讜拽讛 注诇 讛讚专讱 砖讘讬讗专谞讜:



诪讗讬诪转讬 讗讚诐 讞讬讬讘 讘驻专讬拽讛 讜讟注讬谞讛 诇讗 诪砖讬专讗讛讜 诪专讞讜拽 讗诇讗 专讗讬讬讛 砖讬砖 讘讛 驻讙讬注讛 砖讬注专讜 讞讻诪讬诐 讗讞讚 诪砖讘注讛 讜诪讞爪讛 讘诪讬诇 讜讛诐 诪讗转讬诐 讜砖砖讬诐 讜砖砖 讗诪讜转 讜砖谞讬 砖诇讬砖讬 讗诪讛 讜讛讜讗 砖讬注讜专 专讬住 讛讗诪讜专 讘转诇诪讜讚:



驻专拽 讜讞讝专 讜讟注谉 爪专讬讱 诇讬诇讱 讗讞专讬讜 注讚 驻专住讛 讗讗"讻 讗诪专 诇讜 讘注诇 讛诪砖讗讜讬 砖讗讬谞讜 爪专讬讱 诇讜 讜讗诐 讛谞讬讞讜 诇讬诇讱 讛专讬 讝讛 谞讜讟诇 砖讻专讜 谞诪爪讗 砖讛驻讜专拽 讗讬谞讜 专砖讗讬 诇讛谞讬讞讜 讗讞专 驻专讜拽讛 讜诇讬诇讱 讗诇讗 诪诪转讬谉 诇讜 注讚 砖讬讟注讜谉 讜注讜讝专讜 讘讟注讬谞讛 讜讗诐 专爪讛 讘注诇 讛诪砖讗讜讬 讛讜诇讱 讗讞专讬讜 讗诇讗 砖讛讟注讬谞讛 讜讛讛诇讬讻讛 谞讜讟诇 注诇讬讛诐 砖讻专:



讘诪拽讜诐 讗讞专 讛转讘讗专 砖讛讞诪专讬诐 砖专讙诇讬讜 砖诇 讗讞讚 专注讜注讜转 讗讬谉 讞讘专讬讜 专砖讗讬谉 诇讛谞讬讞讜 讗诇讗 讛讜诇讻讬谉 诇讗讟讜 讻讚讬 砖诇讗 讬谞讬讞讜讛讜 讬讞讬讚 讗讞讚 讟注讜谉 讜讗讞讚 专讜讻讘 讜讚讞拽谉 讛讚专讱 诪注讘讬专讬谉 讝讛 讛专讜讻讘 诪驻谞讬 讛讟注讜谉 讟注讜谉 讜专讬拽谉 讗讜 讗祝 专讜讻讘 讜专讬拽谉 诪注讘讬专讬谉 讗转 讛专讬拽谉 砖谞讬讛诐 注诇 爪讚 讗讞讚 注讜砖讬谉 驻砖专讛 讘讬谞讬讛诐:



讛诪砖谞讛 讛砖砖 注砖专讛 讜讛讻讜讜谞讛 诇讘讗专 讘讛 注谞讬谉 讛讞诇拽 讛砖砖讬 讘诪讬 砖诪爪讗 砖转讬 讗讘讚讜转 注诇 讗讬讝讛 诪讬讟驻诇 转讞诇讛 讜讗诪专 注诇 讝讛 讗讘讚转讜 讜讗讘讚转 讗讘讬讜 砖诇讜 拽讜讚诪转 讗讘讚转 讗讘讬讜 讜讗讘讚转 专讘讜 讗讘讚转 专讘讜 拽讜讚诪转 诇砖诇 讗讘讬讜 砖讗讘讬讜 诪讘讬讗讜 诇讞讬讬 讛注讜诇诐 讛讝讛 讜专讘讜 砖诇诪讚讜 转讜专讛 讛讘讬讗讜 诇讞讬讬 讛注讜诇诐 讛讘讗 讗诐 讛讬讛 讗讘讬讜 砖拽讜诇 讻专讘讜 讗讘讚转 讗讘讬讜 拽讜讚诪转 诇砖诇 专讘讜 讛讬讜 讗讘讬讜 讜专讘讜 谞讜砖讗讬谉 诪砖讗讜讬 诪谞讬讞 讗转 砖诇 专讘讜 讜讗讞专 讻讱 诪谞讬讞 讗转 砖诇 讗讘讬讜 讛讬讜 讗讘讬讜 讜专讘讜 讘讘讬转 讛砖讘讬 驻讜讚讛 讗转 专讘讜 讜讗讞专 讻讱 驻讜讚讛 讗转 讗讘讬讜 讜讗诐 讛讬讛 讗讘讬讜 转诇诪讬讚 讞讻诐 驻讜讚讛 讗转 讗讘讬讜 讜讗讞专 讻讱 驻讜讚讛 讗转 专讘讜 讗诪专 讛专"诐 讚注 讻讬 讗驻讬诇讜 诇讗 驻讬专砖 诇讜 讝讜诇转讬 讚讘专 讗讞讚 诪讛诪砖谞讛 谞拽专讗 专讘讜 讗讘诇 讗讬谞讜 讞讬讬讘 诇讛拽讚讬诪讜 讜诇讻讘讚讜 讬讜转专 诪讗讘讬讜 讘诪讛 砖谞讝讻专 讘讗讘讚讛 讜讘砖讘讬讛 讜诇驻专讜拽 讗诇讗 讗诐 讻谉 讛讬讛 专讘讜 诪讜讘讛拽 讜讛讜讗 砖转讛讬讛 专讜讘 讞讻诪转讜 诪诪谞讜 讜讛专诪讝 诪谉 讛转讜专讛 砖讬砖 诇讗讚诐 诇讛拽讚讬诐 注爪诪讜 注诇 讝讜诇转讜 讛讜讗 讚讗诪' 专讞诪谞讗 讗驻住 讻讬 诇讗 讬讛讬讛 讘讱 讗讘讬讜谉 讻讗诇讜 讗诪专 讗讬谉 讗转讛 讞讬讬讘 诇讛住讬专 专注讛 诪讗讞专 讗诇讗 讘砖诇讗 讬讘讗 诇讱 讻注讬谉 讗讜转讛 专注讛 砖讛住讬专讜转 诪诪谞讜 讻讬 讗诐 转讛讬讛 讘注谞讬谉 砖讗诐 转转谉 诇讗讘讬讜谉 讚讬 诪讞住讜专讜 转砖讜讘 讗转讛 讻诪讛讜 讗讬谞讱 讞讬讬讘 诇转转 诇讜 讜讝讛讜 砖讗诪专讜 诇讜 砖诇讱 拽讜讚诐 诇砖诇 讗讚诐:



讗诪专 讛诪讗讬专讬 讗讘讚转讜 讜讗讘讚转 讗讘讬讜 讗讜 专讘讜 讗讘讚转讜 拽讜讚诪转 讜讻诇 砖讻谉 讘讗讘讚转 砖讗专 讘谞讬 讗讚诐 讜诪"诪 讗诐 讛讬讛 讬讻讜诇 诇讛讞讝讬专 讗转 砖转讬讛谉 讞讬讬讘 诇讛讞讝讬专 讗讘诇 讻砖讗讬谉 讬讻讜诇 诇讛讞讝讬专 讗转 砖转讬讛谉 砖诇讜 拽讜讚诪转 讜讗诐 拽讚诐 讜讛爪讬诇 讗转 砖诇 讞讘专讜 讜讗讘讚 讗转 砖诇讜 讗讬谉 诇讜 讗诇讗 砖讻专讜 讻诪讜 砖讘讬讗专谞讜 讘讘讘讗 拽诪讗:



讗讘讚转 讗讘讬讜 讜讗讘讚转 专讘讜 讗讘讚转 专讘讜 拽讜讚诪转 砖讗讘讬讜 讛讘讬讗讜 诇讞讬讬 讛注讜诇诐 讛讝讛 讜专讘讜 砖诇诪讚讜 转讜专讛 讛讘讬讗讜 诇讞讬讬 讛注讜诇诐 讛讘讗 讜讚讜拽讗 专讘讜 砖诇诪讚讜 讘讞谞诐 讜讗诐 讛讬讛 讗讘讬讜 专讘讜 砖诇 讗讘讬讜 拽讜讚诪转 砖讗讬 讗驻砖专 诇讗讘讬讜 讞讻诐 砖诇讗 诇诪讚讜 讜谞诪爪讗 讗讘讬讜 讜专讘讜 讜讻谉 讛讚讬谉 讘讗讘讬讜 讜专讘讜 砖讛讬讜 砖谞讬讛诐 谞讜砖讗讬诐 诪砖讗讜讬 砖驻讜专拽 讗转 砖诇 专讘讜 讜讗讞专 讻讱 砖诇 讗讘讬讜 讜讗诐 讗讘讬讜 砖拽讜诇 讻谞讙讚 专讘讜 驻讜专拽 讗转 砖诇 讗讘讬讜 转讞诇讛 讗讘讬讜 讜专讘讜 讘讘讬转 讛砖讘讬 驻讜讚讛 讗转 专讘讜 转讞诇讛 讜讗诐 讛讬讛 讗讘讬讜 转诇诪讬讚 讞讻诐 驻讜讚讛 讗转 讗讘讬讜 转讞诇讛 讜专讘讜 砖讗诪专讜 讚讜拽讗 专讘讜 诪讜讘讛拽 砖专讜讘 转讜专转讜 诪诪谞讜:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讻讘专 讘讬讗专谞讜 注诇 讻诇讬诐 讛讟诪讗讬诐 砖诪讗讞专 砖谞砖讘专讜 讟讛专讜 讜诪"诪 讬砖 讻诇讬诐 讞砖讜讘讬诐 讻砖谞讬诐 讜讗注"驻 砖谞讟诇 讛讗讞讚 诪拽讘诇 讟讜诪讗讛 诪爪讚 讛讗讞专 讜讛讜讗 砖讗诪专讜 讝讜诪讗 诇讬住讟专讜谉 砖谞讬讟诇 讻驻讛 讟诪讗讛 诪驻谞讬 讛诪讝诇讙 谞讬讟诇 讛诪讝诇讙 讟诪讗讛 诪驻谞讬 讛讻驻讛 讜驻讬专讜砖 讛讚讘专讬诐 讝讜诪讗 诇讬住讟专讜谉 讛讜讗 讻诇讬 砖爪讚讜 讛讗讞讚 讻祝 砖诪讙讬住讬谉 讘讜 讗转 讛转讘砖讬诇 讜诪住讬专讬谉 讛讝讜讛诪讗 诇爪讚 讗讞讚 讜讛讜讗 注谞讬谉 讝讜诪讗 诇讬住讟专讜谉 讻诇讜诪专 砖诪谞讬讞 讝讜讛诪转 讛转讘砖讬诇 诇爪讚 讗讞讚 讜爪讚讜 讛讗讞专 讛讜讗 诪讝诇讙 诇诪砖讜讱 讘讜 讛讘砖专 讜讗诪专 砖讗注"驻 砖谞讟诇 讛讗讞讚 诇讗 谞驻拽注 砖诐 讻诇讬 诪诪谞讜 讜诪讬讟诪讗 诪爪讚 讞讘专讜:



转诇诪讬讚讬 讞讻诪讬诐 砖讘讘讘诇 注讜诪讚讬谉 讝讛 诪驻谞讬 讝讛 讜诪拽专注讬谉 讝讛 注诇 讝讛 讜诇注谞讬谉 讗讘讚讛 讘诪拽讜诐 讗讘讬讜 讗讬谉 诪讞讝讬专讬谉 注讚 砖讬讛讗 专讘讜 诪讜讘讛拽 讗讘诇 诇注谞讬谉 拽专讬注讛 讗驻讬诇讜 讗讬谞讜 诪讜讘讛拽 讗讞讚 诪讙讚讜诇讬 讛讞讻诪讬诐 拽专注 注诇 讗讞讚 诪讞讘专讬讜 砖诇诪讚讜 讗讞讚 讬讜专讚 诇讗诪转 讛砖讞讬 讜讗讞讚 驻讜转讞 讻讬讜谉 讜讛讜讗 谞讗诪专 讘诪住讻转 转诪讬讚 注诇 讛谞讻谞住讬谉 砖讞专讬转 诇驻转讜讞 讚诇转讜转 讛讛讬讻诇 注诇 砖谞讬 驻砖驻砖讬谉 专"诇 砖谞讬 驻转讞讬诐 拽讟谞讬诐 砖讛讬讜 诇讜 诇砖注专 讛讙讚讜诇 讗讞讚 诪讬诪讬谞讜 讜讗讞讚 诪砖诪讗诇讜 讜讛讬讜 诇讗讞讚 诪讛诐 砖谞讬 诪驻转讞讜转 讗讞讚 驻讜转讞 诪讬讚 专"诇 砖讛讬讛 讛诪谞注讜诇 讘讗诪爪注 讛讚诇转 讜诇讗 讛讬讛 爪专讬讱 讘讜 诇讛砖驻讬诇 讬讚讜 讜讗讞讚 砖讛讬讛 讛诪谞注讜诇 讘转讞转讬转 讛讚诇转 注讚 砖讛讬讛 诪讻谞讬住 讬讚讜 注讚 砖讞讬讜 讜驻讜转讞 讻诪讜 砖讘讬讗专谞讜 讘诪住讻转 转诪讬讚:



转诇诪讬讚 砖讛讬讛 专讘讜 爪专讬讱 诇讜 讻讙讜谉 砖讛讬讜 讘讬讚讜 砖诪讜注讜转 诪驻讬 讗讞专讬诐 诇讗 谞驻拽注 讚讬谉 转诇诪讬讚 诪诪谞讜 讘讻讱 讜讛专讬 讝讛 诪拽讚讬诪讜 诇驻谞讬 讗讘讬讜 讘讞讝专转 讗讘讚讛 注诇 讛讚专讱 砖讘讬讗专谞讜:



讛注讜住拽 讘诪拽专讗 诪讚讛 砖讗讬谞讛 诪讚讛 讘诪砖谞讛 诪讚讛 讜谞讜讟诇讬谉 注诇讬讛 砖讻专 讘转诇诪讜讚 讗讬谉 诇讱 诪讚讛 讙讚讜诇讛 诪讝讜 讜诇讗 讗诪专讜 讛讜讬 专抓 诇诪砖谞讛 讬讜转专 诪谉 讛转诇诪讜讚 讗诇讗 讘讬诪讬 专讘讬 砖讞讘专 讛诪砖谞讬讜转 讜专爪讜 诇讻讘讚讜:





砖讬讟讛 诪拽讜讘爪转

讗讞讬讻诐 讗诇讜 讘注诇讬 诪拽专讗. 驻讬专讜砖 诇讛讻讬 拽专讬 诇讛讜 讗讞讬讻诐 诇驻讬 砖讗讬谞诐 讬讜讚注讬诐 诇驻住讜拽 讛诇讻讛 诪转讜讱 讛诪拽专讗 讜诪转讜讱 讻讱 讛诐 讻驻讜驻讬诐 诇转诇诪讬讚讬 讞讻诪讬诐. 转诇诪讬讚 讛专"驻 讝"诇.  


讛讙讚 诇注诪讬 驻砖注诐. 转诇诪讬讚讬 讞讻诪讬诐 拽专讜讬诐 注诪讬. 讜诪讚讻转讬讘 驻砖注诐 讚讚专砖讬谞谉 驻砖注讬诐 讗诇讜 讛诪专讚讬诐 谞驻拽讗 诇谉 讚砖讙讙讜转 谞注砖讜转 诇讛诐 讻讝讚讜谞讜转 讜讛讜讗 讛讚讬谉 讚讛讜讛 诇讬讛 诇诪讬诪专 讻诪专讚讬诐 讗诇讗 讗讙讘 砖讙讙讜转 谞拽讟 讝讚讜谞讜转. 转讜住驻讜转 砖讗谞"抓.
住诇讬拽 驻专拽 砖谞讬 _ 讗诇讜 诪爪讬讗讜转
驻专拽 讛诪驻拽讬讚  


讜谞讙谞讘讜 讗讜 砖讗讘讚讜. 讜讗讬谉 爪讜专讱 诇诪讜讞拽讜, 讚诇讗 谞拽讟讬讛 讗诇讗 诪砖讜诐 砖讻讱 讟讜注谉 讛谞驻拽讚 砖谞讙谞讘讜 讗讜 砖讗讘讚讜. 讗讬 谞诪讬 谞拽讟 讗讘讚讛 诇讗砖诪讜注讬谞谉 讚讗讬 讗讬讬拽讜专 讛讜讬 讛砖讘讞 砖诇讜, 讻讚诪讜讻讞 诇拽诪谉 讙讘讬 讛谞讛讜 讻讬驻讬, 讚讗讬 诇讗讜 讚讗讟专讞讬讛 诇讘讬 讚讬谞讗, 讛讜讛 讗诪专讬谞谉 讚讘专砖讜转讬讛 讗讬讬拽讜专, 讚讛讜讬 砖讘讞讗 讚讗转讬 诪注诇诪讗 讻诪讜 讻驻诇, 讜讗讬 诇讗讜 诪转谞讬转讬谉 讛讜讛 讗诪讬谞讗 讚讗讬 讗讬讬拽讜专 砖讘讞讗 讚讗转讬 诪讙讜驻讛 讛讜讗 讻注讬谉 讜诇讚讜转, 拽诪砖诪注 诇谉 诪转谞讬转讬谉 讚讻讻驻诇 讚诪讜 诪讚谞拽讟 讗讘讚讜 转讜住驻讜转 砖讗谞"抓. 


砖讬诇诐 讜诇讗 专爪讛 诇讬砖讘注 讜讻讜'. 谞专讗讛 诇讬, 讚讗讬讻讗 专讘讜转讗 讘专讬砖讗 讜讘住讬驻讗, 讚专讬砖讗 讗砖诪讜注讬谞谉, 讚讗祝 注诇 讙讘 讚讗诐 讛讬讛 专讜爪讛 诇讬砖讘注 诪谉 讛讚讬谉 讜讘讗诪转, 讜讛讬讬谞讜 讚拽讗诪专 讜诇讗 专爪讛 诇讬砖讘注, 砖讛专讬 讗诪专讜 讜讻讜', 讜谞诪爪讗 砖讻砖谞讙谞讘 谞讙谞讘 诇讘注诇讬诐 诇驻讬 讛讗诪转, 讜讛讚讬谉 讛谞讻讜谉 讜讛讻驻诇 专讗讜讬 诇讛讬讜转 诇讛诐, 诪讻诇 诪拽讜诐 讻讬讜谉 砖砖讬诇诐 讜诇讗 专爪讛 诇讬砖讘注 讛讜讬 讛讻驻诇 砖诇讜, 讜讻讚驻专讬砖讬转 讘讙诪专讗 诪讚讬谉 转谞讗讬 讘转讞诇转 讛驻拽讚讜谉. 
讜讘住讬驻讗 讗砖诪讜注讬谞谉, 讚讗祝 讗诐 诇讗 讛讬讛 讬讻讜诇 诇讬砖讘注, 讗诇讗 砖诪谉 讛讚讬谉 讛讬讛 讞讬讬讘 诇砖诇诐, 讻讙讜谉 砖谞讙谞讘讛 讘驻砖讬注讛, 讜讛讬讬谞讜 诇讗 专爪讛 诇砖诇诐, 讜谞诪爪讗 砖诇驻讬 讛讗诪转 讜讛讚讬谉 讛谞讻讜谉 讻砖谞讙谞讘 谞讙谞讘 诇谞驻拽讚 讜讛讬讛 专讗讜讬 讛讻驻诇 诇讛讬讜转 砖诇 讛谞驻拽讚, 诪讻诇 诪拽讜诐 讻讬讜谉 砖谞砖讘注 讜诇讗 专爪讛 诇砖诇诐 讗讙诇讗讬 诪讬诇转讗 讚诇讘注诇讬诐 谞讙谞讘讛, 讚讻诇 讛讬讻讗 讚讗讬转讗 讘专砖讜转讗 讚诪专讛 讗讬转讗, 讜诇注讜诇诐 讻砖谞讙谞讘讛 讗驻讬诇讜 讘驻砖讬注讛, 诇讘注诇讬诐 谞讙谞讘讛, 讗诇讗 砖讬砖 诇讛诐 讚讬谉 注诇 讝讛. 讗讘诇 讙讜祝 讛讘讛诪讛 讜讻驻诇讛 讜讻诇 砖讘讞讬讛, 讘讬谉 讚诪诪讬诇讗 讘讬谉 讚诪讞诪转 讛讜爪讗讛, 讚讘注诇讬诐 谞讬谞讛讜. 讜专讬砖讗 讜住讬驻讗 讘讻诇 注谞讬谉 讛诐, 讘讬谉 讘驻砖讬注讛 讘讬谉 砖诇讗 讘驻砖讬注讛, 讜讛讚讬谉 讗讞讚 讛讜讗, 讜讻讚诪驻专砖 讘讙诪专讗, 讗诇讗 砖诇拽讞 讘讻诇 讗讞转 诪讛谞讱 诇砖讜谉 讜诇讗 专爪讛 诇讛讜讚讬注谞讜 砖讗祝 讚讗诐 谞砖转谞讛 讛讚讬谉 诪谉 讛谞讚讜谉 讙诐 讚讬谉 讛讻驻诇 谞讙专专 讗讞专讬讜. 讗讬 谞诪讬 讬砖 诇讜诪专, 讚住讬驻讗 讗转讗 诇讗砖诪讜注讬谞谉 讚讗驻讬诇讜 讗诪专, 讜讻讚驻专砖讬谞谉 讘讙诪专讗, 讜讗祝 注诇 驻讬 砖讗诪专讜 诪讛讗 诇讬讻讗 诇诪砖诪注 诪讬谞讛, 讛讬讬谞讜 砖讗讬谞讜 诪讜讻专讞, 讗讜 讻讚讜讞讛 讛拽讜砖讬讗 诪注诇讬讜, 讜讗讬谞讜 讞讜砖砖 诇讛讘讬讗 专讗讬讛 诇讚讘专讬讜, 讗讘诇 诇驻讬 讛讗诪转 讗驻砖专 讚诪讬讬转讜专讗 讚讬讚讛 讗讬讻讗 专讗讬讛 诇讜诪专 讚讗驻讬诇讜 讗诪专 讗祝 注诇 讙讘 讚诇讗 砖讬诇诐. 砖讬讟讛, 


砖讛专讬 讗诪专讜 砖讜诪专 讞谞诐 谞砖讘注 讜讬讜爪讗, 转诪讛 讗谞讬, 诇诪讛 诇讬讛 诇转谞讗 诇讜诪专 诪驻谞讬 砖讗诪专讜 砖讜诪专 讞谞诐 谞砖讘注 讜讬讜爪讗, 讚诪砖诪注 诪驻谞讬 砖讛讬讛 讬讻讜诇 诇驻讟讜专 注爪诪讜 讘讙谞讘讛 讜讗讘讚讛 讜诇讬砖讘注 讘讗诪转, 讛专讬 讗驻讬诇讜 讛讬讛 讞讬讬讘 讘讙谞讘讛 讜讗讘讚讛 讛讜讗讬诇 讜诇讗 谞砖讘注 诇砖拽专 诪拽谞讬 诇讬讛 讻驻讬诇讗, 讻讚讗诪专讬谞谉 讘讙诪专讗, 砖讜诪专 讞谞诐 讻讬讜谉 砖讗诪专 驻砖注转讬 讜讻讜'. 讜讗驻砖专 诇讚讞讜拽讬, 讚讛讻讬 拽转谞讬, 讜谞讙谞讘讜 讗讜 砖讗讘讚讜 讘讬谉 讘讗讜谞住 讘讬谉 讘驻砖讬注讛, 讜诇讗 拽转谞讬 谞讙谞讘讜 讗诇讗 诪砖讜诐 转砖诇讜诪讬 讻驻诇 砖诪砖诇诐 讛讙谞讘, 讜砖讬诇诐 讜诇讗 专爪讛 诇讬砖讘注, 砖讛专讬 讛讬讛 讬讻讜诇 诇讬砖讘注 讜诇讛驻讟专. 讜讛讜讗 讛讚讬谉 讗诐 讞讬讬讘 讘讙谞讘讛 讜讗讘讚讛 讻砖讜诪专 砖讻专, 讚拽谞讬 讻驻讬诇讗, 讜诇讗 讘讗 诇诪注讟 讗诇讗 砖讗诐 诇讗 讛讬讛 讬讻讜诇 诇驻讟讜专 注爪诪讜 讘砖讘讜注讛, 讻讙讜谉 砖讬砖 注讚讬诐 砖谞讙谞讘讛 讘驻砖讬注讛, 讗祝 注诇 驻讬 砖砖讬诇诐 讜诇讗 讗讟专讞讬讛 诇讘讬 讚讬谞讗, 诇讗 诪拽谞讬 诇讬讛 讻驻讬诇讗. 转讚注, 讚讛讗 讻诇 讗讬诪转 讜诇讗 谞砖讘注 诪谞讗 讬讚注讬谞谉 讚诪爪讬 驻讟专 谞驻砖讬讛 讘拽讜砖讟讗, 讚讬诇诪讗 驻砖注 讘讛 讜谞讙谞讘讛, 讗讬 谞诪讬 砖诇讞 讘讛 讬讚 讛讜讛, 讗诇讗 讻诇 讚诪爪讬 讟注讬谉 讚驻讟讜专 讛讜讗 拽谞讬 讻驻讬诇讗 讘转砖诇讜诪讬谉 讜讛讬讬谞讜 讟注诪讗 谞诪讬 讚拽转谞讬 砖讜诪专 讞谞诐 讜诇讗 讗砖诪讜注讬谞谉 专讘讜转讗 讘砖讜诪专 砖讻专, 诪砖讜诐 讚拽诪砖诪注 诇谉, 讚讗驻讬诇讜 砖讜诪专 讞谞诐 讚注讘讬讚 诇讬讛 谞讬讬讞 谞驻砖讗, 讗讬谞讜 拽讜谞讛 讻驻诇讜 讗诇讗 讘砖讛讬讛 讬讻讜诇 诇讬砖讘注, 讜诇讗 讘砖讬砖 诇讜 注讚讬诐 砖讛讜讗 讞讬讬讘 诇讜, 讗讬 谞诪讬 讘讚诇讗 讗讟专讞讬讛. 讛专诪讘"谉. 
讗讘诇 讛专砖讘"讗 讚讞讛 驻讬专讜砖讜, 讜讝讛 诇砖讜谞讜: 讜讗讬谞讜 诪讞讜讜专 讘注讬谞讬, 讗诇讗 讻诇 讛诪驻拽讬讚, 讘砖注转 驻拽讚讜谉 诪拽谞讬 诇讬讛 驻拽讚讜谉, 诇驻讬 砖讛驻拽讚讜谉 讗爪诇讜 住诪讜讱 诇讙谞讘转讛 讻诇 讝诪谉 砖讛讜讗 诪砖诇诐, 讜诇讗 诪住讬拽 讗讚注转讬讛 诇讗拽谞讜讬讬 讘砖讗讬谉 砖诐 注讚讬诐 讚讜拽讗. 讜讻谉 诪爪讗转讬 讘讬专讜砖诇诪讬, 讚讙专住讬谞谉 讛转诐, 讛讬讜 诇讜 注讚讬诐 砖谞讙谞讘讛 讘驻砖讬注讛, 讛专讬 讛讜讗 讘讻诇诇 砖讬诇诐 讜讗讞专 讻讱 谞诪爪讗转 讛讙谞讘讛, 诇诪讬 讛讜讗 诪砖诇诐, 诇专讗砖讜谉, 讗讜 诇砖谞讬, 诇砖谞讬讛谉. 讜诇驻讬 讚讘专讬 讛讬专讜砖诇诪讬, 讛讗 讚讗诪专讬谞谉 讘讙诪专讗 砖讜诪专 讞谞诐 砖讗诪专 驻砖注转讬 诪拽谞讬 诇讬讛 讻驻讬诇讗, 讚讗讬 讘注讬 讜讻讜', 讜讚讗诪专讬谞谉 谞诪讬 讜砖讜讗诇 讗祝 注诇 驻讬 砖讗诪专 讛专讬谞讬 诪砖诇诐 诇讗 诪拽谞讬 讜讻讜', 诪转讛 诪讞诪转 诪诇讗讻讛 诇讗 砖讻讬讞. 讚讗诇诪讗 诪砖诪注 诇讻讗讜专讛, 讚讻诇 讚诇讗 诪爪讬 驻讟专 谞驻砖讬讛 诇讗 拽谞讬 讻驻讬诇讗, 讜讘讚讗讬讻讗 注讚讬诐 诇讗 诪爪讬 驻讟专 谞驻砖讬讛. 讗讬讻讗 诇诪讬诪专, 讚诇讗讜 诇诪讬诪专 讚讛讬讻讗 讚谞讙谞讘讛 讘驻砖讬注讛 讚诇讗 诪爪讬 驻讟专 谞驻砖讬讛 诇讗 拽谞讬 讻驻讬诇讗, 讗诇讗 讗注讬拽专 讟注诪讗 讚诪讬诇转讗 拽讗 诪讛讚专, 诇讜诪专, 诪驻拽讬讚 讚诪拽谞讛 讻驻讬诇讗 诇讻诇 讚诪砖诇诐 诇讬讛 讜诇讗 诪讟专讞 诇讬讛 诇讘讬 讚讬谞讗, 诇讻讜诇讛讜 砖讜诪专讬诐 拽讗 讬讛讬讘 讚注转讬讛 诇讗拽谞讜讬讬 讘砖注转 诪住讬专讛 讘讬谉 砖谞讙谞讘讛 讘讗讜谞住 讗讜 讘驻砖讬注讛, 讻讬讜谉 讚砖讬讬讻讬 讘讛讜 爪讚讚讬谉 讚讗讬 讘注讜 驻讟专讬 讘讛讜 谞驻砖讬讬讛讜, 讜讛讬诇讻讱 讙诪专 讚注转讬讛 诇讗拽谞讜讬讬 诇讛讜 讻诇 讛讬讻讗 讚诇讗 诪讟专讞讜 诇讬讛 诇讘讬 讚讬谞讗, 讘讬谉 砖讬讗诪专 驻砖注转讬 讘讛 讘讬谉 砖讬讗诪专 谞讙谞讘讛, 讜讛讜讗 讛讚讬谉 谞诪讬 诇讛讬讻讗 讚讗讬讻讗 注讚讬诐 砖驻砖注 讘讛 讜谞讙谞讘讛, 讚诪注讬拽专讗 讙诪专 讜讗拽谞讬 诇讬讛 讻诇 讝诪谉 讚诇讗 讗讟专讞讬讛 诇讘讬 讚讬谞讗, 讛讜讗讬诇 讜讗讬讻讗 讘讛讜 爪讚 驻讟讜专, 讚讗讬 讘注讜 驻讟专讬 讘讛讜 谞驻砖讬讬讛讜. 讗讘诇 讘砖讜讗诇 讚诇讬转 诇讬讛 讗谞驻讗 诇诪驻讟专 讘讬讛 谞驻砖讬讛 讞讜抓 诪诪转讛 诪讞诪转 诪诇讗讻讛 讚诇讗 砖讻讬讞 诇讗 讗住讬拽 讗讚注转讬讛 诇讗拽谞讜讬讬 诇讬讛 诪注讬拽专讗. 


讜讗住讬拽谞讗, 讚讗驻讬诇讜 讘砖讜讗诇 谞诪讬 讛讬讻讗 讚砖讬诇诐 诪诪砖 诪拽谞讬 诇讬讛 讻驻讬诇讗. 讜诇驻讬 讚讘专讬 讛讬专讜砖诇诪讬, 讛讗 讚拽转谞讬 诪驻谞讬 砖讗诪专讜 砖讜诪专 讞谞诐 谞砖讘注 讜讬讜爪讗, 诇讗讜 讟注诪讗 讛讜讗 诇诪讛 砖讗诪专讜 讚诪砖诇诐 诇诪讬 砖讛驻拽讚讜谉 讗爪诇讜, 讗诇讗 驻讬专讜砖讗 讘注诇诪讗 讛讜讗 讚拽讗 诪驻专砖, 讚诪砖讜诐 讚拽转谞讬 诇讗 专爪讛 诇讬砖讘注, 驻专讬砖 讜讗诪专 讜讗讬讝讜 砖讘讜注讛 讛讬讛 诇讜 诇讬砖讘注, 砖讘讜注转 讛砖讜诪专讬诐 诇驻讟讜专 讘讛 讗转 注爪诪讜, 砖讛专讬 讗诪专讜 砖讜诪专 讞谞诐 谞砖讘注 讜讬讜爪讗. 讜转讚注 诇讱, 讚讗诇讜 讟注诪讗 讛讜讗 诇诪讛 砖讗诪专讜 讚诪砖诇诐 诇诪讬 砖讛驻拽讚讜谉 讗爪诇讜, 讗诐 讻谉 讛讜讛 诇讬讛 诇诪转谞讬 转讞诇讛 讚讬谞讗 讜讘转专 讻谉 诇讬转谞讬 讟注诪讗, 讜诇讬转谞讬 讛讻讬, 砖讬诇诐 讜诇讗 专爪讛 诇讬砖讘注 讜讻讜', 诇诪讬 诪砖诇诐, 诇诪讬 砖讛驻拽讚讜谉 讗爪诇讜, 砖讛专讬 讗诪专讜 讞讻诪讬诐 砖讜诪专 讞谞诐 谞砖讘注 讜讬讜爪讗. 讻谉 谞专讗讛 诇讬, 讜讗诇讗 诪讬讛讜 讗讻转讬 拽砖讬讗 诇讬 拽爪转, 讚诪讚拽转谞讬 讜诇讗 专爪讛 诇讬砖讘注, 诪砖诪注 讚讟注诪讗, 诪砖讜诐 砖讛讬讛 诇讜 诇驻讟讜专 讘砖讘讜注讛 讜诇讗 专爪讛 诇讬砖讘注 讗诇讗 诇砖诇诐 拽谞讬 诇讬讛 讻驻讬诇讗, 讛讗 讗诇讜 讗讬 讗驻砖专 诇讜 诇讬砖讘注 讗诇讗 诇砖诇诐, 讜讛讬讻讬 讚诪讬, 讻讙讜谉 砖讬砖 注讚讬诐, 诇讗 诪拽谞讬 诇讬讛 讻驻讬诇讗. 讜谞专讗讛 诇讬, 讚诇讗讜 诇讗驻讜拽讬 注讚讬诐 讛讬讻讗 讚讗讬讻讗 注讚讬诐 讚驻砖讬注讛 拽讗诪专, 讗诇讗 诇诪注讜讟讬 讛讬讻讗 讚诇讬讻讗 注诇讬讜 转砖诇讜诪讬谉 讻诇诇 讜讻讜', 讜讛讬讻讬 讚诪讬, 讻讙讜谉 讚讗讬讻讗 注讚讬诐 砖谞讙谞讘讛, 讜讗讬 砖讜诪专 砖讻专 讛讜讗 讚讗讬讻讗 注讚讬诐 砖谞讗谞住讛 讜讻讜' 注"讻. 讜讛砖讗专 讻转讜讘 讘谞诪讜拽讬 讬讜住祝.


讜讝讛 诇砖讜谉 讛专讬讟讘"讗: 砖讬诇诐 讜诇讗 专爪讛 诇讬砖讘注 砖讛专讬 讗诪专讜. 讛讗讬 诇讬砖谞讗 诪砖诪注, 讚讚讜拽讗 讘砖讜诪专 讞谞诐, 讚讗讬 讘注讬 讛讜讛 驻讟专 谞驻砖讬讛 讘砖讘讜注讛, 砖讛专讬 讛讜讗 驻讟讜专 讘讙谞讘讛 讜讗讘讚讛 讗讘诇 砖讜诪专 砖讻专 砖讞讬讬讘 讘讙谞讘讛 讜讗讘讚讛, 讗祝 注诇 讙讘 讚砖诇诐 讜诇讗 讗讟专讞讬讛 诇讘讬 讚讬谞讗 诇讗 拽谞讬 讻驻讬诇讗. 讜拽砖讬讗 诇谉, 讚讛讗 讗诪专讬谞谉 讘讙诪专讗 诇专讘 驻驻讗, 讚讗驻讬诇讜 砖讜诪专 砖讻专 砖讗诪专 谞讙谞讘讜 讗讜 谞讗讘讚讜 诪拽谞讬 诇讬讛 讻驻讬诇讗 讜讻讜' 讜讗驻讬诇讜 砖讜讗诇 谞诪讬 讜讻讜'. 讜讬砖 诪转专爪讬诐, 讚诪转谞讬转讬谉 诪讬讬专讬 砖谞讙谞讘讜 讗讜 砖谞讗讘讚讜 讘驻砖讬注讛, 讜讗驻讬诇讜 讛讻讬 拽讜谞讛 讻驻诇, 讜讛讻讬 拽讗诪专, 砖讬诇诐 讻讚讬谞讜 讜诇讗 专爪讛 诇讬砖讘注 诇砖拽专 讜讻讜', 讜讛讜讗 讛讚讬谉 诇砖讜诪专 砖讻专 砖讟讜注谉 砖谞讙谞讘讜 讜讻讜' 讜诇讗驻讜拽讬 讛讬讻讗 砖讬砖 注讚讬诐 砖驻砖注 讗讜 砖谞讙谞讘讜 讘诇讗 驻砖讬注讛 讚诇讬讻讗 讙讘讬讛 砖讜诐 讟注谞转 驻讬讟讜专, 讚讛砖转讗 诇讗 拽谞讬 讻驻讬诇讗, 讜讻讚诪讜讻讞 诪诇讬砖谞讗 讚专讘 驻驻讗 讘讙诪专讗. 讜注讚讬讬谉 诇砖讜谉 诪砖谞转谞讜 讚讞讜拽 诇驻讬专讜砖 讝讛, 讻讬讜谉 讚拽转谞讬 住转诐 讜谞讙谞讘讜 讗讜 讗讘讚讛 讚诪砖诪注 讘诇讗 驻砖讬注讛. 讜讬讜转专 谞专讗讛 诇讜诪专, 讚诇讛讻讬 谞拽讟 砖讜诪专 讞谞诐, 诪砖讜诐 讚诪转谞讬转讬谉 诪讬讬专讬 讗驻讬诇讜 讘砖讬砖 注讚讬诐 砖谞讙谞讘讜 讗讜 砖讗讘讚讜 讘诇讗 驻砖讬注讛, 讜讻讚拽转谞讬 讘讛讚讬讗 讛诪驻拽讬讚 讗爪诇 讞讘专讜 讜谞讙谞讘讜 讗讜 讗讘讚讜, 讜讛砖转讗 砖讜诪专 讞谞诐 讛讜讗 讚拽谞讬 讻驻讬诇讗, 砖讗诇讜 专爪讛 讛讬讛 驻讟讜专, 讜讛讗 讚拽转谞讬 砖讬诇诐 讜诇讗 专爪讛 诇讬砖讘注, 谞拽讟 诪砖讜诐 讛讬讻讗 讜诇讬讻讗 注讚讬诐 讘讚讘专 砖爪专讬讱 砖讘讜注讛, 讜讻讬 讗讬讻讗 注讚讬诐 谞诪讬 讗讬讻讗 砖讘讜注讛 砖诇讗 驻砖注 讘讛 讜砖诇讗 砖诇讞 讘讛 讬讚. 讜讻谉 驻讬专砖 专砖"讬 讝"诇, 砖讬诇诐 讜诇讗 专爪讛 诇讬砖讘注 砖讘讜注转 砖讜诪专讬诐 砖诇讗 驻砖注 讘讛 讜砖诇讗 砖诇讞 讘讛 讬讚. 讜诪讻诇 诪拽讜诐 谞诇诪讜讚 诪诪砖谞转谞讜 讜诪讙诪专讗 讚注诇讛, 讚讻诇 讛讬讻讗 砖讬砖 注讚讬诐 注诇 驻讬讟讜专讜 讜诇讗 注诇 讞讬讜讘讜, 讜砖讬诇诐 讜诇讗 专爪讛 诇讬砖讘注 诇砖拽专, 诪拽谞讬 诇讬讛 讻驻讬诇讗, 讗讘诇 讘砖讬砖 注讚讬诐 注诇 讞讬讜讘讜 诇讗 诪拽谞讬 诇讬讛 讻驻讬诇讗, 讚讛讗 讗驻讬诇讜 讛讜讛 讘注讬 诇讗 讛讜讛 诪爪讬 诇诪驻讟专 谞驻砖讬讛. 讗讘诇 讘讬专讜砖诇诪讬 谞专讗讛 讘讛驻讱, 讚讙专住讬谞谉 讛转诐, 讛讬讜 砖诐 注讚讬诐 砖谞讙谞讘讛 讘驻砖讬注讛, 讛专讬 讝讛 讘讻诇诇 砖讬诇诐 讜诇讗 专爪讛 诇讬砖讘注. 
讛讬讜 砖诐 注讚讬诐 砖谞讙谞讘讛 讘讗讜谞住, 讛讚讗 讛讬讗 讚讗诪专 专讘讬 讗诇注讝专 讛诪讜讻专 拽谞住讬讜 诇讞讘专讜 诇讗 注砖讛 讜诇讗 讻诇讜诐, 讻诇讜诪专, 讚讗谞谉 住讛讚讬 讚诇讗 讗住讬拽 讗讚注转讬讛 诪注讬拽专讗 讜诇讗 讛驻拽讬讚 讗爪诇讜 注诇 讚注转 讻谉, 讜讗诐 讗转讛 讗讜诪专 砖讬拽谞讛 砖讜诪专 讛讻驻诇, 讛专讬 讛讜讗 讻讗诇讜 诪讜讻专讜 诇讜 注讻砖讜 砖诇讗 注砖讛 讻诇讜诐. 讜讗讬谉 讝讜 砖讟转 讙诪专讗 砖诇谞讜, 讚讻讬讜谉 讚讗诪专讬谞谉 讘讙诪专讗 讗讬 讘注讬 驻讟专 谞驻砖讬讛, 砖诪注 诪讬谞讛 转专转讬, 讞讚讗, 讚讻诇 讛讬讻讗 讚诪爪讬 驻讟专 谞驻砖讬讛 讗驻讬诇讜 讘砖拽专讗 诪拽谞讬 诇讬讛 讻驻讬诇讗, 讜讻诇 砖讻谉 讻讬 诪爪讬 驻讟专 谞驻砖讬讛 讘拽讜砖讟讗, 讜转讚注, 讚讗诪专讬谞谉 讘驻专拽 讛讙讜讝诇, 讚讗诇讬讘讗 讚专讘讛, 讜讗驻讬诇讜 谞砖讘注 讜讞讝专 讜砖讬诇诐 拽讜谞讛 讻驻讬诇讗 讜诪讛 诇讬 砖谞砖讘注 讗讜 砖讛讬讜 诇讜 注讚讬诐 砖讛讜讗 驻讟讜专, 谞讬诪讗 讚讛转诐 谞诪讬 诇讗 讗住讬拽 讗讚注转讬讛 砖讬砖讘注 转讞诇讛 讜讗讞专 讻讱 讬砖诇诐, 讗诇讗 讜讚讗讬 讚讛讗 诇讬转讗 讜讗讬讚讱 讚讻诇 讛讬讻讗 讚讗讬讻讗 注讚讬诐 注诇 讞讬讜讘讜, 讻讬讜谉 讚诇讗 诪爪讬 驻讟专 谞驻砖讬讛 讘砖讜诐 讟注谞讛, 诇讗 拽谞讬 讻驻讬诇讗, 讜讗讙诪专讗 讚讬诇谉 住诪讻讬谞谉. 诪驻讬 专讘讬, 注讚 讻讗谉. 


讙诪专讗: 诪转拽讬祝 诇讛 专诪讬 讘专 讞诪讗 讜讻讜'. 驻讬专砖 专砖"讬, 讚讗讙讜驻讛 讚诪转谞讬转讬谉 诪转诪讛, 讜讛讗 讗讬谉 讗讚诐 讜讻讜'. 讜诇讗 谞讛讬专讗, 讚诇讬砖谞讗 讚诪转拽讬祝 诇讛 诇讗 讗讬转诪专 讘砖讜诐 讚讜讻转讗 讻讚拽砖讬讗 诇讬讛 讙讜驻讗 讚诪转谞讬转讬谉. 诇讻讱 谞专讗讛 诇讬, 讚诪转谞讬转讬谉 诇讗 拽砖讬讗 诇讬讛, 讚讚讬诇诪讗 讟注诪讗 讚诪转谞讬转讬谉 诪砖讜诐 讚专讘谞谉 诪拽谞讜 诇讬讛 讻驻讬诇讗 诪驻谞讬 转拽谞转 讛注讜诇诐, 讗讘诇 讛砖转讗 讚驻专讬砖 讘爪专讬讻讜转讗 讚诇注讬诇, 讚讟注诪讗, 诪砖讜诐 讚讘注诇 驻拽讚讜谉 讛讜讗 讜诪拽谞讬 诇讬讛 讻驻讬诇讗, 拽砖讬讗 诇讬讛 诇专诪讬 讘专 讞诪讗 讚讛讗 讗讬谉 讗讚诐 诪拽谞讛 诇讞讘专讜 讜讻讜'. 讛专讬讟讘"讗 讝"诇. 讜讘驻专拽 砖讘讜注转 讛注讚讜转 诪转拽讬祝 诇讛 专讘讛 讘专 注讜诇讗 讗讜 讗讜 讚讘讬讟讜讬 讬讜讻讬讞, 讜拽讗讬 讗讘专讬讬转讗. 注讬讬谉 砖诐 (讚祝 诇讚 注诪讜讚 讗). 


讜讗驻讬诇讜 诇专讘讬 诪讗讬专 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐, 讛谞讬 诪讬诇讬 讻讙讜谉 驻讬专讜转 讚拽诇 讜讻讜'. 驻讬专讜砖, 讗祝 注诇 讙讘 讚专讘讬 诪讗讬专 诇讗 讗讬讬专讬 讻诇诇 讘驻讬专讜转 讚拽诇, 讚专讘 讛讜谞讗 讜专讘 谞讞诪谉 讛讜讗 讚讗讬驻诇讬讙讬 讘讛 讘驻专拽 讗讬讝讛讜 谞砖讱, 诪讻诇 诪拽讜诐 讻讬讜谉 讚专讘 讛讜谞讗 讘砖讬讟转讬讛 讚专讘讬 诪讗讬专 拽讗讬, 讜讻讚讗诪专讬谞谉 讘讬讘诪讜转 驻专拽 讛讗砖讛 专讘讛, 专讘 讛讜谞讗 讻专讘 讜讻讜' 讜专讘讛 讻专讘讬 诪讗讬专 讜专讘讬 诪讗讬专 讻专讘讬 注拽讬讘讗, 讻讜诇讛讜 住讘讬专讗 诇讛讜 讗讚诐 诪拽谞讛 讚讘专 砖诇讗 讘讗 诇注讜诇诐, 诪砖讜诐 讛讻讬 转诇讛 讚讘专讬 专讘 讛讜谞讗 讘专讘讬 诪讗讬专 讻讗诇讜 讛讜讗 注爪诪讜 讗诪专讜, 讜讻谉 驻讬专砖 专砖"讬. 


讜讗讬讻讗 诇诪讬讚拽, 讚讛讗 专讘讬 诪讗讬专 讗驻讬诇讜 讘诪讗讬 讚诇讗 注讘讬讚 讚讗转讬 讗诪专讛, 讻讚转谞讬讗, 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗砖转转专专 诇讗讞专 砖转砖讞专专讬 讜讻讜'. , 讜讛谞讬 讻讜诇讛讜 诪讬 讬讬诪专 讚讗转讜 讜转讬专爪讜 讘转讜住驻讜转, 讚砖谞讬讗 讛转诐, 讚讻讬讜谉 砖讙讜祝 讛谞拽谞讛 讘注讜诇诐, 讗诇讗 砖讗讬谞讜 讘专砖讜转讜, 讗祝 注诇 讙讘 讚诇讗 注讘讬讚 讚讗转讬, 谞拽谞讛 讟驻讬 诪讚讘专 讚诇讬转讬讛 讘注讜诇诐 讻诇诇 讜讗祝 注诇 讙讘 讚注讘讬讚 讚讗转讬. 讜讗诐 转讗诪专, 讗诐 讻谉 诪谞诇谉 讚专讘讬 诪讗讬专 讗讬转 诇讬讛 讚专讘 讛讜谞讗, 讚讬诇诪讗 砖谞讬讗 讛讬讗 讚专讘讬 诪讗讬专, 讚讙讜祝 讛谞拽谞讛 讛讜讗 讘注讜诇诐, 讜讻讬 讛讬讻讬 讚诇专讘讬 诪讗讬专 诪驻诇讙讬谞谉 讘拽讜谞讬谉 讘讬谉 讗讬转讬讛 诪诪砖 讘注讜诇诐 讗祝 注诇 讙讘 讚诇讗 注讘讬讚 讚讗转讬 讜讘讬谉 讚诇讬转讬讛 讘注讜诇诐 讗祝 注诇 讙讘 讚注讘讬讚 讚讗转讬, 讚讬诇诪讗 讛讻讬 谞诪讬 诪驻诇讬讙 讘谞拽谞讬谉, 讚讗祝 注诇 讙讘 讚讗讬转 诇讬讛 讘讚讘专 砖讬砖谞讜 讘注讜诇诐 讗诇讗 讚诪讞讜住专 诪注砖讛 砖讛讜讗 谞拽谞讛讜 讚讬诇诪讗 讘讚讘专 砖讗讬谞讜 讘注讜诇诐 讗祝 注诇 讙讘 讚注讘讬讚 讚讗转讬 诪讜讚讛 讚讗讬谞讜 谞拽谞讛. 讜讬砖 诇讜诪专, 讚讬诇诪讗 讙诪专讗 讙诪讬专讬 诇讛 讚专讘讬 诪讗讬专 讘谞拽谞讬谉 诪讬讛讗 讗诪专 讚谞拽谞讛 讗祝 注诇 讙讘 讚诇讬转讬讛 讘注讜诇诐 讻诇诇 讻诇 讛讬讻讗 讚注讘讬讚 讚讗转讬, 讻讬 讛讬讻讬 讚拽谞讬 讘讚讗讬转讬讛 诪诪砖 讘注讜诇诐 讗祝 注诇 讙讘 讚诇讗 注讘讬讚 讜讗转讬, 讜讚讬诇诪讗 讙诪专讬 诇讛, 诪讚转谞谉 讘驻专拽 讛讗讜诪专 讘拽讬讚讜砖讬谉 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗转讙讬讬专 讜讻讜', 讜讻谉 讛讗讜诪专 诇讞讘专讜 讗诐 转诇讚 讗砖转讱 谞拽讘讛 诪拽讜讚砖转 诇讬 诇讗 讗诪专 讻诇讜诐, 讜专讘讬 诪讗讬专 驻诇讬讙 讘讘专讬讬转讗 讗讛专讬 讗转 诪拽讜讚砖转 诇讬 诇讗讞专 砖转转讙讬讬专讬, 讜拽讬诐 诇讛讜 讚讻讬 讛讬讻讬 讚驻诇讬讙 讗讛谞讬 讛讜讗 讛讚讬谉 谞诪讬 讚驻诇讬讙 讗讗诐 转诇讚 讗砖转讱 谞拽讘讛, 讻讬讜谉 讚讻讜诇讛讜 讻讛讚讚讬 诪讬转谞讬讬谉 讘诪转谞讬转讬谉, 讗诇诪讗 诇专讘讬 诪讗讬专 讗驻讬诇讜 诇讬转讬讛 讘注讜诇诐 讻讬讜谉 讚注讘讬讚 讚讗转讬, 谞拽谞讛. 讗诇讗 讚转诪讬讛 诪讬诇转讗 讗诐 讗讬转讗 讚驻诇讬讙 专讘讬 诪讗讬专 讗驻讬诇讜 讘讗诐 转诇讚 讗砖转讱 谞拽讘讛, 讗诪讗讬 诇讗 转谞讬 诇讛 讘讘专讬讬转讗 讘讛讚讬讗, 讻讬讜谉 讚讚讘专 砖讗讬谉 讙讜驻讜 讘注讜诇诐 诇讬讻讗 诇诪砖诪注 诪讚讘专 砖讙讜驻讜 讘注讜诇诐, 讗诇讗 讚讗讬讻讗 诇诪讬诪专, 讚讗讬谞讛讜 讙诪讬专讬 诇讛, 讚专讘讬 诪讗讬专, 讗驻讬诇讜 讘砖讗讬谞讜 讘注讜诇诐 讻诇诇 讻诇 讚注讘讬讚 讚讗转讬 谞拽谞讛. 


讜讗诐 转讗诪专 注讜讚, 讜讛讗 转谞谉 讘驻专拽 讗祝 注诇 驻讬 讘讻转讜讘讜转, 讛诪拽讚讬砖 诪注砖讛 讬讚讬 讗砖转讜 讛专讬 讝讜 注讜砖讛 讜讗讜讻诇转. 讛诪讜转专, 专讘讬 诪讗讬专 讗讜诪专 讛拽讚砖, 讜讗诪专讬谞谉 注诇讛 讘讙诪专讗 讗诪专 专讬砖 诇拽讬砖, 诇讗 转讬诪讗 讟注诪讬讛 讚专讘讬 诪讗讬专 诪砖讜诐 讚讗讚诐 诪拽讚讬砖 讚讘专 砖诇讗 讘讗 诇注讜诇诐, 讗诇讗 讟注诪讬讛 讚专讘讬 诪讗讬专 讜讻讜'. 讜讗拽砖讬谞谉, 讜诇讬转 诇讬讛 诇专讘讬 诪讗讬专 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐, 讜讛转谞讬讗 讛专讬 讗转 诪拽讜讚砖转 诇讬 诇讗讞专 讜讻讜' 讜驻专拽讬谞谉, 诪讛讛讬讗 讗讬谉, 诪讬讛讗 诇讬讻讗 诇诪砖诪注 诪讬谞讛, 讜讗诐 讗讬转讗, 诪讛讛讬讗 谞诪讬 诇讬讻讗 诇诪砖诪注 讗诇讗 讚讘专 砖讙讜驻讜 讘注讜诇诐 讗诇讗 讚诪讞讜住专 诪注砖讛, 讻讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖转转讙讬讬专讬, 讗讘诇 讚讘专 砖讙讜驻讜 讗讬谞讜 讘注讜诇诐 讻诪讜转专, 诇讗 砖诪注讬谞谉 诪讛讛讬讗 谞诪讬. 讜讬砖 诇讜诪专, 讚讛讻讬 拽讗诪专, 诪讛讛讬讗 讗讬讻讗 诇诪砖诪注 诪讬讛讗 讚讘专 砖讗讬谞讜 讘注讜诇诐 讻讝讛 砖讙讜驻讜 讘注讜诇诐, 讜谞驻拽讗 诪讬谞讛, 诇讗讜诪专 诇讞讘专讜 砖讚讛 讝讜 诇讻砖讗拽讞谞讛 拽谞讜讬讛 诇讱, 讚拽谞讬 诇专讘讬 诪讗讬专, 讗讘诇 诪诪转谞讬转讬谉 讚诪讜转专, 诇讬讻讗 诇诪讬砖诪注 砖讜诐 讚讘专 砖诇讗 讘讗 诇注讜诇诐, 讚讗讬讻讗 诇诪讬诪专 讚讟注诪讗 讚专讘讬 诪讗讬专 讚诪讜转专, 诪砖讜诐 讚讗讬谉 讗讚诐 诪讜爪讬讗 讚讘专讬讜 诇讘讟诇讛. 讜讗讻转讬 讗讬讻讗 诇诪讬讚拽, 诪讚讗诪专讬谞谉 讘驻专拽 讛住驻讬谞讛, 讙讘讬 讛拽讚讬砖 讘讜专 讜砖讜讘讱, 讚驻诇讬讙讬 讘讛讜 专讘讬 砖诪注讜谉 讘谉 讗诇注讝专 讜专讘谞谉 讗诐 诪讜注诇讬谉 讘诪讛 砖讘转讜讻谉, 讚转谞讗 拽诪讗 住讘专 讜讻讜', 讜讗讜拽讬诪谞讗 驻诇讜讙转讬讬讛讜 讘讬谉 讘砖讛拽讚讬砖谉 诪诇讗讬谉 讜讻讜' 讜讗诪专讬谞谉, 讘专讬拽谞讬谉 讘诪讗讬 驻诇讬讙讬, 讘驻诇讜讙转讗 讚专讘讬 诪讗讬专 讜专讘谞谉. 讜讗拽砖讬谞谉, 讗讬诪专 讚砖诪注转 诇讬讛 诇专讘讬 诪讗讬专, 讻讙讜谉 驻讬专讜转 讚拽诇 讚注讘讬讚讬 讚讗转讜 讜讻讜'. 讜讛讗 讛转诐 讙讜祝 讛讬讜谞讬诐 讘注讜诇诐 讛谉 讜讙讜祝 讛诪讬诐 讘注讜诇诐 讛诐, 讜讗驻讬诇讜 讛讻讬 讗讬 注讘讬讚讬 讚讗转讜 讗讬谉 讜讻讜', 讜转讬专爪讜 讘转讜住驻讜转, 讚讻讬讜谉 讚讛讬讜谞讬诐 驻讜专讞讬谉 讘讗讜讬专, 讜讛诪讬诐 讘注讘讬诐, 讻诪讬 砖讗讬谞谉 讘注讜诇诐 讻诇诇 讚诪讜. 讜讘讘讘讗 讘转专讗 讘诪拽讜诪讛 讛讗专讻转讬 讬讜转专 讘讛讛讬讗, 讜讻转讘转讬 讘讛 讟注诐 讗讞专. 讛专砖讘"讗. 


讜讬砖 诪转专爪讬诐 诇注讬拽专 拽讜砖讬讬谉, 讚讛谞讬 谞诪讬 注讘讬讚讬 讚讗转讜, 讜讻讙讜谉 砖讛讬讛 讘注诇讛 讙讜住住. 讜砖讞专讜专, 讚砖诪注 诪诪专讛 讚诪砖讞专专 诇讛. 讗讬 谞诪讬, 砖谞讛讙讜 讘讛 诪谞讛讙 讛驻拽专 砖讻讜驻讬谉 讗讜转讜 诇砖讞专专. 讜讙讘讬 讙讬专讜转, 砖讻讬讞讗 诪讬诇转讗 讚诪讝讚拽拽讜 诇讛 讘讬 讚讬谞讗, 讜讙讬专讜砖讬谉, 砖讛讬讛 拽讟讟讛 讘讬谞讜 诇讘讬谞讛 讜砖诪注 诪讬谞讛 讚诪讙专砖 诇讛. 讜讬讞诇讜抓 诇讬讱 讬讘诪讬讱 谞诪讬, 诪砖讜诐 讚诪爪讜转 讞诇讬爪讛 拽讜讚诪转, 讗讜 砖谞转谉 诇讛 讙讟 砖讻讜驻讬谉 讗讜转讜 诇讞诇讜抓. 讜诇讗 谞讛讬专讗, 讚讗讻转讬 诇讗 注讘讬讚讬 讚讗转讜, 讜讚讬诇诪讗 讛讚专 讘讬讛 讘注诇讛 讜诇讗 诪讙专砖 诇讛. 讛专诪讘"谉. 讜讛转讜住驻讜转 讛讗专讬讻讜 讘讝讛 讘驻专拽 讛住驻讬谞讛 讜讘驻专拽 讛讗砖讛 专讘讛. 注讚 讻讗谉. 
讜注讜讚 讬砖 诇驻专砖 讜诇讜诪专, 讚讻讬讜谉 讚砖诪注讬谞谉 讗讚诐 诪拽谞讛 讚讘专 砖诇讗 讘讗 诇注讜诇诐 讘讻讙讜谉 砖讚讛 讝讜 诇讻砖讗拽讞谞讛, 砖讛讜讗 讚讘专 砖诇讗 讘讗 诇专砖讜转讜 讜诇讗 注讘讬讚 讚讗转讬, 诪住讘专讗 讗诪专讬谞谉 讚讗讬转 诇讬讛 谞诪讬 讗讚诐 诪拽谞讛 讚讘专 砖诇讗 讘讗 诇注讜诇诐 讻诇诇 讜讛讜讗 讚注讘讬讚 讚讗转讬, 讻讙讜谉 驻讬专讜转 讚拽诇, 诪砖讜诐 讚讞讝讬谞谉 诇专讘讬 讗诇讬注讝专 讘谉 讬注拽讘 讜诇讟讜讘讗 诪专讘谞谉 讜诇讗诪讜专讗讬 讘转专讗讬 谞诪讬 讚住讘讬专讬 诇讛讜 讛讻讬, 讜诪住诪讻讬 诇讬讛 讘讚专讘讬 诪讗讬专 诪砖讜诐 讚讛讜讗 住转诐 诪转谞讬转讬谉, 诇讜诪专, 讗驻讬诇讜 转讬诪讗 讚专讘讬 诪讗讬专 讗讬转 诇讬讛 讗讚诐 诪拽谞讛 讚讘专 砖诇讗 讘讗 诇注讜诇诐 讻诇诇, 讜讻住讘专讬讛 讚专讘 讛讜谞讗 讚诪讬转诇讗 讘讬讛, 诪讻诇 诪拽讜诐 诇讚讘专 砖诇讗 讘讗 诇注讜诇诐 诇讗 讗诪专 诪讗讬 讚砖诪注讬谞谉 诇讗讞专讬谞讬 转诇讬谞谉 讘讬讛, 讜讚诪讬讗 诇讬 讛讗讬 诪讬诇转讗, 诇诪讗讬 讚转诇讬谞谉 讘专讘讬 讬讜住讬 讛讙诇讬诇讬 转诐 诪砖诇诐 讞爪讬 讻讜驻专 讜诇讗 砖诪注讬谞谉 诇讬讛 讛讻讬, 讜讗驻砖专 讚诇讗 住讘讬专讗 诇讬讛, 讗诇讗 讻讬讜谉 讚诪爪讬 住讘专 诇讬讛 转诇讬谞谉 讘讬讛 诪讗讬 讚砖诪注讬谞谉 诇讬讛 诇专讘讬 讟专驻讜谉 讜诇诪拽爪转 讘专讬讬转讜转, 诪砖讜诐 诪讚专砖 讘注诇 讛砖讜专 谞拽讬, 讚诪讜拽讬诐 讘诪讬诇转讗 讗讜讞专讬. 讜讛讻讗 谞诪讬 转诇讬 讘讚专讘讬 诪讗讬专 诪讗讬 讚砖诪注 诇讗讞专讬谞讬, 讜讗驻砖专 讚住讘专 讻讜讜转讬讬讛讜, 讗讘诇 诇讚讘专 砖诇讗 讘讗 诇注讜诇诐 讻讬讜谉 讚诇讗 砖诪讬讟 讞讚 转谞讗 讜转谞讬 讛讻讬, 讗诪专讬谞谉 诪讬 砖诪注转 诇讬讛. 讗讬 谞诪讬, 讛讛讜讗 讗诪讜专讗 讚讗诪专, 诪讜转专, 诪讞讬讬诐 拽讚讜砖, 讚讚讘专 砖诇讗 讘讗 诇注讜诇诐 讻诇诇 讜注讘讬讚 讚讗转讬 讚讘专 砖诇讗 讘讗 诇专砖讜转讜 讜诇讗 注讘讬讚 讚讗转讬 砖讜讬谉, 讜住讘专 讗讚诐 诪拽谞讛 诇诪讬 砖讗讬谞讜 讘注讜诇诐 讜讛讜讗 注讘讬讚 讚讗转讬, 讻讚讘专讬 讛讗讜诪专 讛诪讝讻讛 诇注讜讘专 拽谞讛 讜诇讬转讗, 讚诪讗谉 讚讗诪专 讛讻讬, 住讘专 注讜讘专 讻讚讘专 砖讘讗 诇注讜诇诐 讚诪讬. 讗讘诇 砖讗专 讗讬诇讜 讛讟注诪讬诐 注讜诇讬诐, 讜注诪讚 讛驻讬专讜砖 讘诪拽讜诪讛 讜讛讬讗 谞讻讜谉 诪讻诇 诪讛 砖爪驻爪驻讜 讘讜 讘注诇讬 拽讜谞讚专讬住讬谉. 讛专诪讘"谉. 


讜讝讛 诇砖讜谉 讛专讬讟讘"讗: 讜讗驻讬诇讜 诇专讘讬 诪讗讬专 讚讗诪专 讗讚诐 诪拽谞讛, 讻讙讜谉 驻讬专讜转 讚拽诇 讚注讘讬讚讬 讚讗转讜. 驻讬专讜砖, 讜讗祝 注诇 讙讘 讚专讘讬 诪讗讬专 诇讗 讗讬讬专讬 讘驻讬专讜转 讚拽诇, 讚专讘 讛讜谞讗 讛讜讗 讚讗讬讬专讬 讘讛 诇拽诪谉 讘诪讻讬诇转讬谉. 诪砖讜诐 讚专讘 讛讜谞讗 讗诪专讜 讘砖讟转 专讘讬 诪讗讬专, 讻讚讗讬转讗 讘讬讘诪讜转, 转诇讬 诇讛 转诇诪讜讚讗 讘讻诇 讚讜讻转讗 讻专讘讬 诪讗讬专. 讜转讚注 讚诇讗讜 讚讜拽讗 谞拽讟 讻讙讜谉 驻讬专讜转 讚拽诇, 讚讛讗 讗砖讻讞谉 诇专讘讬 诪讗讬专 讚讗诪专 讘诪讬讚讬 讚诇讗 注讘讬讚 讚讗转讬, 讚讛讬讬谞讜 讛讗讜诪专 诇讗砖讛 讛专讬 讗转 诪拽讜讚砖转 诇讬 诇讗讞专 砖讗转讙讬讬专 讜讻讜', 讜讻诇 讛谞讛讜 讚讛转诐 诇讗 注讘讬讚讬 讚讗转讜, 讚讜诪讬讗 讚驻讬专讜转 讚拽诇, 讜诇讗驻讜拽讬 诪讬诇转讗 讚注讘讬讚 讚诇讗 讗转讬 讻诇诇, 讻讙讜谉 讛讗 讚讛讻讗, 诪讬 讬讬诪专 讚诪讙谞讘讗 讜讻讜', 讚讗诇诪讗 讚讜拽讗 讘讛讗 讚诇讗 砖讻讬讞 讚讗转讬 讻诇诇, 讗讘诇 讻诇 讛讬讻讗 讚砖讻讬讞 讜诇讗 砖讻讬讞, 讗祝 注诇 讙讘 讚诇讗 注讘讬讚 讚讗转讬 诪谞驻砖讬讛 讻驻讬专讜转 讚拽诇 讗诪专讛 专讘讬 诪讗讬专, 讜驻讬专讜转 讚拽诇 讚谞拽讟, 诇讗讜 讚讜拽讗, 讜讻讚驻专讬砖讬转 讘讘讘讗 讘转专讗 驻专拽 讛诪讜讻专, 讜讙诐 讘诪住讻转 讙讬讟讬谉 讘驻专拽 讛谞讬讝拽讬谉. 注讚 讻讗谉. 


讻讙讜谉 驻讬专讜转 讚拽诇 讚注讘讬讚讬 讚讗转讜 讛拽砖讜 讘转讜住驻讜转, 讚讛讻讗 讗驻讬诇讜 讗讬 注讘讬讚讬 讚讗转讜 讛讬讗讱 讬拽谞讛 讛讻驻诇 讘诪注讜转 讜讻讜'. 讜专砖"讬 驻讬专砖, 砖拽谞讗讜 诪砖注转 诪住讬专讛, 砖诪砖讻讛 讛讬诪谞讜, 讜讛专讬 讛讜讗 讻诪讜住专讛 诇讜 注诇 诪谞转 砖讗诐 转讙谞讘 讜讬砖诇诐 诇讜 讛拽专谉 砖讬讝讻讛 讘讻驻诇. 讜拽砖讛, 讚讗讬 讚诪讬 讻讗诇讜 讛拽谞讛 诇讜 驻专讛 诇讻驻讬诇讗, 讗讬谉 讝讛 讚讘专 砖诇讗 讘讗 诇注讜诇诐, 讚讛讜讬 讻诪讜 讚拽诇 诇驻讬专讜转讬讜 讜拽谞讬 讗驻讬诇讜 诇专讘谞谉, 讜讗诐 讗讬谞讜 诪拽谞讛 诇讜 砖讜诐 拽谞讬谉 讘驻专讛 讗诇讗 砖讬讝讻讛 讘讻驻诇 诇讞讜讚, 讻讬 讛讗讬 讙讜讜谞讗 诇讗 拽谞讬 讗驻讬诇讜 诇专讘讬 诪讗讬专, 讻讚讗诪专讬谞谉 讘讙讬讟讬谉, 讚诇讗 讚诪讬 诇驻讬专讜转 讚拽诇 讚砖讬讬讻讬 讘转专 讚拽诇 讜诪讞讜讘专讬诐 讜诪讜注讬诇 诇驻讬专讜转 诪讛 砖诪讞讝讬拽 讘讚拽诇, 讗讘诇 讻驻诇 诇讗 砖讬讬讱 诇讙讜祝 讛讘讛诪讛. 讜讬砖 诇讜诪专, 讚诇注讜诇诐 讚诪讬 诇驻专讛 诇讻驻讬诇讗 讜诇讗 讚诪讬 诇讚拽诇 诇驻讬专讜转讬讜 讜砖驻讞讛 诇注讜讘专讛, 讚讻讬讜谉 讚诇讗 注讘讬讚讬 讚讗转讜 讗讬讻讗 诇诪讬诪专 讚诇讗 拽谞讬 讗驻讬诇讜 诇专讘讬 诪讗讬专, 讻讚讗讬转讗 讘讙讬讟讬谉 驻专拽 讛砖讜诇讞 讙讘讬 诪讜讻专 注讘讚讜 诇拽谞住, 讚拽讗诪专, 转讬讘注讬 诇专讘讬 诪讗讬专 讛讬讘注讬 诇专讘谞谉. 讛专讗"砖. 
讜注讜讚, 讚讛讻讗 讞砖讘讬谞谉 讻讗诇讜 讛拽谞讛 诇讜 讛讻驻诇 诪转讞诇讛 讘拽谞讬谉 住讜讚专, 讗讜 讗讙讘 讗专注讗, 讜讗驻讬诇讜 讘诇讗 拽谞讬谉 讙诪讜专, 讜诪拽谞讬 诇讬讛, 讻讚讗诪专 讘住讜祝 讛驻讜注诇讬诐, 讗驻讬诇讜 转讬诪讗 诇讗 拽谞讜 诪讬讚讜, 讘讛讛讬讗 讛谞讗讛 讚拽讗 诪讛讬诪谉 诇讬讛 讙诪专 讜诪砖注讘讚 谞驻砖讬讛, 讜诪讬讛讜 诇讗 讬转讻谉 讟注诐 讝讛 讘诪住拽谞讗, 讚讗诪专讬谞谉, 讚诇专讘讗 讚讗诪专 谞注砖讛 讻讗讜诪专 住诪讜讱 诇讙谞讘转讛 拽谞讜讬讛 诇讱, 诇讗 拽谞讬 讛讬讻讗 讚拽讬讬诪讗 讘讗讙诐. 诪砖诪注 讘讛讚讬讗 讻驻讬专讜砖 讛拽讜谞讟专住 讚诇讗 拽谞讬 讗诇讗 讘诪砖讬讻转 讛驻专讛, 讜诇讗 诪讞诪转 讚讘专 讗讞专. 转讜住驻讜转 砖讗谞抓. 
讜讻谉 讻转讘 转诇诪讬讚 讛"专 驻专抓, 讜讝讛 诇砖讜谞讜: 讜拽砖讛, 讚诪砖诪注 讚讗讬 诇讗讜 讛谞讬 住讘专讜转 讚诪讬 讬讬诪专, 讚讛讜讬 讚诪讬 砖驻讬专 诇驻讬专讜转 讚拽诇, 讜讗诪讗讬, 讛讗 诇讗 讚诪讬 讚讛转诐 讛驻讬专讜转 讘讗讜转 诪讙讜祝 讛讚拽诇, 讜讛讻驻诇 讗讬谞讜 讘讗 诪讙讜祝 讛讘讛诪讛. 讜讬砖 诇讜诪专, 讚讛拽谞讛 诇讜 驻专讛 诇讻驻讬诇讗. 讜诇讗 谞专讗讛, 讚讗诐 讻谉 诪讗讬 驻专讬讱 讜讛讗 讗讬谉 讗讚诐 诪拽谞讛, 讚讻讬讜谉 砖讛拽谞讛 驻专讛 诇讻驻讬诇讗 讛讗 讗讬谉 讝讛 讚讘专 砖诇讗 讘讗 诇注讜诇诐. 讜讬砖 诇讜诪专, 讚讛讜讬 讘注讬谞谉 讘诪住讻转 讙讬讟讬谉 讘驻专拽 讛砖讜诇讞, 讚讗诪专, 诪讻专讜 诇拽谞住 诪讛讜, 讗讬 讛讜讬 讻讛讗讬 讙讜讜谞讗 讻诪讜 讚拽诇 诇驻讬专讜转讬讜 讗讜 诇讗, 讜讛讻讗 诇讗 讘注讬 诇诪驻砖讟 讘注讬讗 讚讛转诐. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讚"讛 讜讝讛讜 专讬住 讜讻讜' 注讜诇讛 讗诇驻讬诐 讚讛讜讬 砖讬注讜专 诪讬诇 讻讚诪讜讻讞 讘驻专拽 讘' 砖注讬专讬诐 讻讜' 注讻"诇 讞住专 讞诪砖讛 讛讜讗 讜注讬讬谉 讘注专讜讱 讘注专讱 专讜住 讜讘驻讬专讜砖 讛专注"讘 讘驻专拽 讘' 砖注讬专讬诐 讜讛讜爪专讻讜 诇讛讜讻讞讛 讚驻' 讘' 砖注讬专讬诐 诪砖讜诐 讚讗讬讻讗 诪讗谉 讚诪驻专砖 砖讬注讜专 转讞讜诐 砖讘转 讛讜讗 讗诇讻住讜谞讜 砖诇 讗诇驻讬诐 讚讗讝 诇讗 讛讜讬 讛讞砖讘讜谉 讚专讬住 诪讻讜讜谉 讜诪讛讛讬讗 讚驻' 讘' 砖注讬专讬诐 讗讬讚讞讬 讛讛讜讗 驻讬专讜砖讗 讻诪"砖 砖诐 讛转讜住驻讜转 注"砖 讜讚讜"拽:





诪讛专砖"讗 - 讞讬讚讜砖讬 讗讙讚讜转

讻诇 讛诪拽讬讬诐 讘注爪诪讜 讻讱 住讜驻讜 诇讘讗 讻讜' 注讬讬谉 驻专砖"讬 讜注讜讚 谞专讗讛 诇讚拽讚拽 诪讚诇讗 拽讗诪专 讻诇 讛注讜砖讛 讻讱 讜拽讗诪专 讻诇 讛诪拽讬讬诐 讚专"诇 砖诪讬 砖讗讜诪专 讚诇讻讱 诪讞讝讬专 讗讘讬讚转讜 讜诇讗 讗讘讬讚转 讗讘讬讜 诇拽讬讬诐 诪拽专讗 讝讛 讗驻住 讻讬 诇讗 讬讛讬讛 讜讙讜' 砖诇讗 讬注谞讬 讛谞讛 讛讜讗 驻讜转讞 驻讬讜 诇砖讟谉 讜住讜驻讜 诇讘讗 诇讬讚讬 讻讱 讜拽"诇:


砖诐 转"讞 砖讘讘讘诇 注讜诪讚讬谉 讝讛 讻讜' 诪驻谞讬 讞讻诐 讜讚讗讬 诪讚讬谞讗 注讜诪讚讬谉 讚拽讬"诇 讚注讜诪讚讬谉 诪驻谞讬 讬谞讬拽 讜讞讻讬诐 讗驻讬' 讗讬谞讜 专讘讜 讜爪"诇 讚讛讻讗 讗讬讬专讬 讘讗讬谞讜 诪讜驻诇讙 讘讞讻诪讛 讜诇讬砖谞讗 讚转"讞 讛讻讬 诪砖诪注 讜讻诪"砖 讛转讜住' 讘砖诐 专"讬 讚讬谞讬拽 讜讞讻讬诐 讛讬讬谞讜 讚讜拽讗 诪讜驻诇讙 讘讞讻诪讛 讜谞专讗讛 诇驻专砖 讚拽讗诪专 转"讞 砖讘讘讘诇 砖讗讬谉 砖诐 住诪讬讻讜转 讜讗驻砖专 砖讻讘专 讛讙讬注 讛讛讜讗 转"讞 诇诪注诇转 讬谞讬拽 讜讞讻讬诐 讗讘诇 讘讗"讬 砖讬砖 砖诐 住诪讬讻讜转 诪驻谞讬 转"讞 讚讛讬讬谞讜 砖诇讗 谞住诪讱 注讚讬讬谉 讗讬谉 注讜诪讚讬谉 砖诇讗 讛讙讬注 注讚讬讬谉 诇诪注诇转 讬谞讬拽 讜讞讻讬诐 砖讗"讻 讛讬讛 谞住诪讱 讻讘专 讜讚讜"拽:


砖诐 注讚 讗专讘注讬谉 砖谞讬谉 拽驻讚讬 讻讜' 诪砖讜诐 讚讗诪专讬谞谉 驻专拽 讞诇拽 讻诇 讛诪讛专讛专 讗讞专 专讘讜 讻讗诇讜 诪讛专讛专 讗讞专 砖讻讬谞讛 讜诪爪讬谞讜 讘砖讻讬谞讛 砖讛讬讜 讬砖专讗诇 谞讝讜驻讬谉 诪' 砖谞讛 讘诪讚讘专 注诇 砖讛专讛专 讗讞专 讛砖讻讬谞讛 讜诪讝讛 讬转讘讬 诪' 转注谞讬转讬诐 讬讜诐 诇砖谞讛 讜拽"诇:


砖诐 讛注讜住拽讬谉 讘诪拽专讗 诪讚讛 讻讜' 诪诇转 诪讚讛 讛讜谞讞 砖讬转谞讛讙 讘讛 讛讗讚诐 讘诪讚讛 讝讜 讜讛讜讗 诪讘讜讗专 注"驻 诪讛 砖讻转讘 讛专诪讘"诐 讘驻"讗 诪讛诇讻讜转 转"转 讗讛讗 讚讗诪专讬谞谉 砖讬砖诇砖 讗讚诐 诇讬诪讜讚讜 讘转讜专讛 讜诪砖谞讛 讜转诇诪讜讚 讘讚"讗 讘转讞讬诇转 诇讬诪讜讚讜 砖诇 讗讚诐 讗讘诇 讻砖讬讙讚讬诇 讘讞讻诪讛 讜诇讗 讬讛讗 爪专讬讱 诇讜 诇诇诪讜讚 转讜专讛 砖讘讻转讘 讻讜' 讬拽专讗 讘注转讬诐 诪讝讜诪谞讬诐 转讜专讛 砖讘讻转讘 讻讜' 讜讬驻谞讛 讻诇 讬诪讬讜 诇转诇诪讜讚 诇驻讬 专讜讞讘 诇讘讜 讜讬砖讜讘 讚注转讜 注讻"诇 讜诇讝讛 讗诪专 讚诪拽专讗 诪讚讛 讜讗讬谞讛 诪讚讛 砖讗讬谞讛 谞讜讛讙转 讘诪讚讛 专拽 讝诪谉 诪讜注讟 诪砖谞讜转 讛讗讚诐 讚讛讬讬谞讜 注讚 讬' 诇诪砖谞讛 讜讗诪专 诇讛讜住讬祝 讘诪砖谞讛 砖讛讬讗 诪讚讛 谞讜讛讙转 讬讜转专 讝诪谉 讗专讜讱 讘讙讚诇讜转 讛讗讚诐 讗讘诇 诇讗 讘转诇诪讜讚 讜注"讻 讗诪专 讘诪砖谞讛 砖谞讜讟诇讬谉 注诇讬讛 砖讻专 诇驻讬 砖注讬拽专 诇讬诪讜讚 讛诪拽专讗 讘拽讟谞讜转 注讚 讬' 砖讗讬谉 诇拽讟谉 砖讻专 诇讬诪讜讚 讻讙讚讜诇 讛诪爪讜讜讛 讘讛 诪砖讗"讻 讘诪砖谞讛 砖讛讬讗 讘讙讚诇讜转 注讚 讟"讜 砖谞讬诐 诇转诇诪讜讚 讜讗诪专 讘转诇诪讜讚 砖讗讬谉 诇讱 诪讚讛 讙讚讜诇讛 诪讝讜 砖讛讬讗 谞讜讛讙转 讻诇 讬诪讬 讞讬讬 讛讗讚诐 讜讻诪"砖 讛专诪讘"诐 讜讻谉 砖谞讬谞讜 讘讗讘讜转 讗诪专 讘转讞诇讛 讘谉 讛' 诇诪拽专讗 讘谉 讬' 诇诪砖谞讛 注讚 讘谉 讟"讜 诇转诇诪讜讚 讻讜' 讜讘转专 讛讻讬 转谞讬 讘谉 讘讙 讘讙 讗讜诪专 讛驻讜讱 讘讛 讻讜' 讜住讬讘 讜讘诇讛 讘讛 讜诪讬谞讛 诇讗 转讝讜注 砖讗讬谉 诇讱 诪讚讛 讟讜讘讛 讛讬诪谞讛 讚讛讬讬谞讜 砖讛讬讗 谞讜讛讙转 讻诇 讬诪讬 讞讬讬讜 讜注"驻 讛讚讘专讬诐 讛讗诇讛 讗诪专 讛讗 讙讜驻讗 拽砖讬讗 讗诪专转 讘转诇诪讜讚 讗讬谉 诇讱 诪讚讛 讙讚讜诇讛 诪讝讜 砖谞讜讛讙转 讻诇 讬诪讬 讞讬讬 讛讗讚诐 讜讗诪专转 讜诇注讜诇诐 讛讜讬 专抓 诇诪砖谞讛 讬讜转专 诪谉 讛转诇诪讜讚 讜诪砖谞讬 讘讬诪讬 专讘讬 谞砖谞讬转 诪砖谞讛 讝讜 讚讛转诇诪讜讚 讗讬谉 诇讱 诪讚讛 讙讚讜诇讛 诪讝讜 讜讛讬讜 住讜讘专讬诐 讚诪讚讛 讝讜 讛谞讜讛讙转 讗祝 讘谞注专讜转 讜砖讘拽讜 讻讜诇讬 注诇诪讗 讻讜' 讚讛讬讬谞讜 讗祝 讛谞注专讬诐 砖诇讗 讛讙讬注讜 注讚讬讬谉 诇讟"讜 砖谞讬诐 讜诇专讜讞讘 诇讘 诇转诇诪讜讚 讻诪"砖 讛专诪讘"诐 砖讘拽讜 讛诪砖谞讬讜转 讜讗讝诇讜 诇诇诪讜讚 讘转讞诇讛 转诇诪讜讚 讛讚专 讚专砖 诇讛讜 讛讜讬 专抓 诇诪砖谞讛 讻讜' 讛诇讬诪讜讚 砖诇 讛拽讟谞讬诐 砖讛讜讗 讘诪专讜爪讛 讻讚讗诪专讬' 驻' 谞注专讛 讻诇 讛诪讻谞讬住 讗转 讘谞讜 驻讞讜转 诪讘谉 讜' 讞讘讬专讬讜 专爪讬谉 讗讞专讬讜 诇讛讬讜转 驻拽讞讬谉 讘转讜专讛 讻诪讜转讜 讜讗讬谞谉 诪讙讬注讬谉 诇诪注诇转讜 讜讻谉 讛讜讗 讙诐 诇讬诪讜讚 讛谞注专讜转 砖讛讜讗 讬讜转专 讘诪专讜爪讛 诪诇讬诪讜讚 讛讝拽谞讛 讚讘拽讟谞讜转 讜谞注专讜转 谞专讗讛 讘诪讛专讛 讜讘讝诪谉 诪讜注讟 砖讘讞 讛拽讟谉 讜讛谞注专 讜讛爪诇讞转讜 讘诇讬诪讜讚讜 讙诐 讛诇讬诪讜讚 讘注爪诪讜 讛讜讗 讗讝 讘诪专讜爪讛 砖讗讬谉 爪专讬讱 诇诪拽专讗 讜诇诪砖谞讬讜转 讬砖讜讘 讚注转 讻"讻 讻诪"砖 讛专诪讘"诐 讜注"讻 讗诪专 讛讜讬 专抓 诇诪砖谞讛 讚讻诇 讝诪谉 诇讬诪讜讚 讛专讬爪讛 讚讛讬讬谞讜 讘谞注专讜转 讬讛讬讛 讘诪砖谞讛 讜诇讗 讘转诇诪讜讚 砖注讚讬讬谉 诇讗 讛讙讬注 讗讝 诇诪注诇讛 讝讜 砖爪专讬讱 讘讛 讬砖讜讘 讚注转 讜讚讜"拽:





诪讛专"诐

讜谞讜讟诇讬谉 注诇讬讛 砖讻专 讙诪' 讜讻讜' 讛讜讬 专抓 诇诪砖谞讛 讬讜转专 诪谉 讛讙诪' 讻爪"诇:


专砖"讬 讚"讛 讻诇 讛诪拽讬讬诐 讘注爪诪讜 讜讻讜' 注讚 讜住讜祝 砖讬爪讟专讱 诇讘专讬讜转 讛讜讗 住讜祝 讚讘讜专:


讚"讛 砖诇诪讚讜 讞讻诪讛 讜讻讜' 讜讛讜讗 谞拽专讗 讙诪' 讜讻讜' 讻爪"诇:


讚"讛 讻诇 砖专讜讘 讜讻讜' 讗诐 诪砖谞讛 讗诐 讙诪' 讻爪"诇:


讚"讛 讜讗讬谞讛 诪讚讛 讜讻讜' 注讚 诇讗 讛讬讛 讛讙诪' 讘讻转讘 讜讻讜' 讛转讞讬诇讜 讚讜专讜转讬谞讜 诇讻讜转讘讜 讛讙诪' 讻讘专 讜讻讜' 讻爪"诇:


转讜住' 讚"讛 讜讝讛讜 专讜住 讜讻讜'. 讚讝' 讜诪讞爪讛 专讜住 注讜诇讛 讗诇驻讬诐 讜讻讜'. 讜专"诇 讙讬诪讟专讬讗 砖诇 专讜住 讚讛讬讬谞讜 专住"讜 讚讝' 驻注诪讬诐 专住"讜 讜诪讞爪讛 注讜诇讛 讗诇驻讬诐 讞住专 讛' 讜注讬讬谉 讘注专讜讱 注专讱 专讜住 讜转诪爪讗 诪讘讜讗专:





讞讻诪转 砖诇诪讛

讙诪' 讗讞讚 诪砖讘注 讜诪讞爪讛 讘诪讬诇 讻讜' 谞"讘 驻讬专讜砖 转讞诇讜拽 砖讘注讛 讞诇拽讬诐 砖讬讛讬讜 讻讱 讘诪谞讬谉 砖讗诐 转拽讞 注讜讚 讛诪讞爪讛 注诇讬讛诐 诪讞诇拽 讛砖讘讬注讬 讬讛讬讛 讘讬谉 讛讻诇 诪讬诇 讜讝讛讜 专住"讜 讗诪讛 讜讛专讬住 讗讞讚 诪讗讜转谉 讝' 讞诇拽讬诐 砖讞诇拽转诐 砖讗诐 转爪讟专祝 讛讞爪讬' 注诇讬讛诐 讬讛讬讛 诪讬诇 讗讘诇 诇讗 讛讜讗 讞诇拽 讛讝' 诪诪讬诇 讜讚讜"拽 谞"诇:


专砖"讬 讘讚"讛 讗讞讚 讬讜专讚 讻讜' 砖讞专讬转 驻砖驻讜砖 砖讘讝讜讬转 讛讗讜诇诐 注讜诪讚 诪讘讞讜抓 讻讜' 讜驻讜转讞 讜讗讞讚 讻讜' 讻爪"诇 讜讛讚"讗:





诪讛专"诐 砖讬祝

讘诪转谞讬' 讗讘讬讚转讜 讻讜'. 讬砖 讞讬诇讜祝 讙讬专住讗讜转 讗诐 讛讬讛 讗讘讬讜 砖拽讜诇 讻专讘讜 讻讜' 注讬讬谉 讘讗砖专"讬 讜讘讘"讬:


讙诪' 讗转 爪专讬讻转 诇讬. 注讚 诪' 砖谞讬谉. 注"讚 砖讗诪专讜 讗讬谉 转诇诪讬讚 注讜诪讚 注诇 住讜祝 讚注转讜 砖诇 专讘讜 注讚 诪' 砖谞讬诐 讜讛讘讬讗讜 专砖"讬 住讜祝 讻讬 转讘讗:


讘转讜住' 讘讚"讛 诪讛 诇讬 专讘爪谉 讻讜' 讻讚诪讜讻讞 讚讗转讬讗 讻讜讜转讬讛. 讗注"讙 讚讘讝讛 谞诪讬 讬"诇 讜诇讗 诪砖讗讜讬 砖讗讬谞讜 讻讜' 讘讞谞诐 讗诇讗 讘砖讻专 讻诪"砖 讛转讜住' 诇注讬诇 讘讚"讛 诪讻诇诇 诪"诪 拽讗诪专 诪讗谉 砖诪注转 诇讬讛 讚讗诪专 讘讛讚讬讗 讛讱 住讘专讗 讜讗诪专讜 讘驻讬专讜砖 讜讗驻"诇 讚诪讚讬讬拽 诇驻讬 住讘专转讜 讚爪讘"讞 诇讗讜 讚讗讜专讬讬转讗 诇驻讬 讝讛 讗祝 诇讚讬讚讱 注"讻 讗讬 讗驻砖专 诇讜诪专 专讘谞谉 讚讘讛"讗 讝讛 注"讻 诇讗 住"诇 诇专讘谞谉 讻诇诇 讚专砖讗 讚转讞转 诪砖讗讜 讘诪转谞讬' 讜拽"诇:


讘转讜住' 讘讚"讛 讜讝讛讜 专讬住 讜讻讜' 注讜诇讛 讗诇驻讬诐. 讞住专 讛'. 讜诪"砖 讻讚诪讜讻讞 讜讻讜' 砖诪讬诇 讛讜讗 讗诇驻讬诐 讗诪讛 诇讗驻讜拽讬 讗诇讻住讜谞讜 砖诇 讗诇驻讬诐 注"砖 讘转讜住':


讘转讜住' 讘讚"讛 讗讘讬讚转讜 讜讻讜' 讜讗"转 讜讻讜'. 讗讙讘 专讬讛讟讗 谞拽讟讜 讗讘讬讚转 专讘讜 讜讻"讛 讘转讜住' 拽讬讚讜砖讬谉 讞讘讬专讜:





专砖"砖

讘诪砖谞讛 讗讘讬讚转讜 讜讗讘讬讚转 讗讘讬讜 讗讘讬讚转讜 拽讜讚诪转. 讘专讬"祝 讜专讗"砖 讜讻谉 讘讙诪专讗 住谞讛讚专讬谉 讛讙讬' 砖诇讜 拽讜讚诪转 讻诪讜 讘专讘讜 讚讘住诪讜讱:



砖诐 讜讗讞"讻 诪谞讬讞 讗转 砖诇 讗讘讬讜 讻讜' 讜讗讞"讻 驻讜讚讛 讗转 讗讘讬讜. 谞"诇 诪讚拽讗诪专 讘讛谞讬 讜讗讞"讻 讜诇"拽 住转诐 拽讜讚诐 讻讘讚讬谞讬 讗讘讚讛 诇注讬诇 讛讜讗 诇讗砖诪注讬谞谉 讚讚讜拽讗 讘砖讬砖 砖讛讜转 诇讛谞讬讞 讗转 砖诇 砖谞讬讛诐 讜讻谉 讘住讬驻拽 讘讬讚讜 诇驻讚讜转 砖谞讬讛诐 讛讜讗 讚专讘讜 拽讜讚诐 讗讘诇 讗诐 讗讬谉 砖讛讜转 讜讗讬谉 住讬驻讜拽 讗讘讬讜 拽讜讚诐 讜讟注诐 讛讞讬诇讜拽 讛讜讗 驻砖讜讟 讜讻讬讜"讘 讘诪"讗 住讬' 转专驻"讚 住拽"讘 讜讛讜讗 诪讛转讜住' 讘砖讘转 (讻讙 讘) 讜讻讛"讙 讚拽讚拽 讛砖"讗 讘转砖讜' 讬"讟 讘讛讗 讚讗专讬讜"讞 讘讘专讻讜转 讛诇讻讛 诪转驻诇诇 砖诇 诪谞讞讛 讜讗讞"讻 砖诇 诪讜住祝 注"砖 砖讜讘 专讗讬转讬 诇讛诇讞"诪 讘专驻"讛 诪讛诇' 转"转 砖注诪讚 讘讚拽讚讜拽 讝讛 讜讬讬砖讘讜 讘讚专讱 讗讞专:



讙诪专讗 诇专讘讜 诪讜讘讛拽. 讘转讜讬"讟 讻' 讚诪讜讘讛拽 讛讜讗 诪讘谞讬谉 讛驻注诇 讜诇"讚 砖讛讜讗 讘讬谞讜谞讬 驻注讜诇 诪讛驻注讬诇:



专砖"讬 讚"讛 讚讗住讘专谉 讝讜讛诪讗. 谞专砖诐 讻诇讬诐 驻讻"讛 讜讛讜讗 讙"讻 讘诪讜拽讚诐 砖诐 驻讬"讙 诪"讘:





讘谉 讬讛讜讬讚注

讛指讬指讛 讗指讘执讬讜 讜职专址讘旨讜止 谞讜止砖讉职讗执讬谉 诪址砖旨讉讗讜止讬 诪址谞旨执讬讞址 讗侄转 砖讈侄诇 专址讘旨讜止 讜职讗址讞址专 讻旨指讱职 诪址谞旨执讬讞址 讗侄转 砖讈侄诇 讗指讘执讬讜. 谞专讗讛 诇讬 讘住"讚 讛拽讚讬诐 讘诪讗诪专 讛讝讛 讗讘讬讜 拽讜讚诐 讘讗讜诪专讜 讛指讬指讛 讗指讘执讬讜 讜职专址讘旨讜止 诇诇诪讚 讗祝 注诇 驻讬 砖讛讬讛 讗讘讬讜 专讗砖讬谉 讜专讘讜 讗讞专讬讜 讚谞诪爪讗 讛讜讗 拽专讜讘 诇讗讘讬讜 讬讜转专 诪专讘讜 注诐 讻诇 讝讛 诪谞讬讞 砖诇 专讘讜 讜讗讞专 讻讱 砖诇 讗讘讬讜. 讗讱 诪拽砖讬诐 讗诪讗讬 讗爪讟专讬讱 诇诇诪讚谞讜 讚讬谉 讝讛 讘砖诇砖讛 讗讜驻谞讬诐 讗讘讬讚讛 讜诪砖讜讬 讜砖讘讬讛 转住讙讬 讘讞讚讗?
讜谞专讗讛 诇讬 讘住"讚 讚讗讬 讗砖诪注讬谞谉 讘诪砖讜讬 讘诇讘讚 讛讜讛 讗诪讬谞讗 讚讜拽讗 讘讚讘专 讝讛 砖讛讜讗 谞讜讙注 诇讙讜祝 讚讛诪砖讜讬 讛讜讗 爪注专讗 讚讙讜驻讜 爪专讬讱 诇讛拽讚讬诐 讗转 专讘讜 讗讘诇 讗讘讬讚讛 砖讛讬讗 讛驻住讚 诪诪讜谉 砖讛讜讗 讞讬爪讜谞讬 讗讬谉 谞讜讛讙 讘讛 讚讬谉 拽讚讬诪讛 讜诪讛 砖讬专爪讛 讬注砖讛 诇讻讱 讗砖诪注讬谞谉 讚讬谉 讝讛 讘讗讘讬讚讛 讙诐 讻谉.
讗讬 谞诪讬 讛讜讛 讗诪讬谞讗 讘讗讘讬讚讛 讬砖 讟注诐 诇讜诪专 讚讬拽讚讬诐 讗转 讗讘讬讜 诪驻谞讬 讚讗讞专 讻讱 讬讛讬讛 诪诪讜谉 讝讛 砖诇讜 砖讬专砖 讗讜转讜 诪讗讘讬讜 讜诇讻谉 讞砖讬讘 诪注转讛 诪诪讜谉 讝讛 砖诇讜 讜拽讬讬诪讗 诇谉 讘诪诪讜谉 砖诇讜 讛讜讗 拽讜讚诐 诇专讘讜 诇讻讱 讗砖诪注讬谞谉 讚讬谉 讝讛 讘讗讘讚讛 讙诐 讻谉 专讘讜 拽讜讚诐.
讜讘讝讛 谞讬讞讗 诇转专抓 讚拽讚讜拽 讗讞专 讚讗诪讗讬 谞拽讬讟 讝讛 讚砖诇讜 拽讜讚诐 讙讘讬 讗讘讬讚讛 讘诇讘讚 讜诇讗 谞拽讬讟 诇讛 讙讘讬 砖讘讬讛 讙诐 讻谉? 讜讘讝讛 谞讬讞讗 讚讝讻专 讚讬谉 讝讛 讙讘讬 讗讘讬讚讛 诇讗砖诪注讬谞谉 讛讟注诐 讚讛讜爪专讱 诇驻专砖 讚讬谉 讚讗讘讬讚讛 诪砖讜诐 讛讗讬 专讘讜转讗.
讜讗讬 讗砖诪注讬谞谉 讚讬谉 讛讗讘讬讚讛 讘诇讘讚 讛讜讛 讗诪讬谞讗 讚讜拽讗 讗讘讬讚讛 砖讛讜讗 驻住讬讚讗 讚诇讗 讛讚专 注砖讜 诇专讘讜 讚讬谉 拽讚讬诪讛 讗讘诇 诪砖讜讬 讚讗讬谉 讻讗谉 驻住讬讚讗 讗诇讗 专拽 爪注专 讘注诇诪讗 讜讛讜讗 讚讘专 注讜讘专 诇讗 讞砖讜 诇注砖讜转 讘讝讛 讚讬谉 拽讚讬诪讛 诇专讘讜 讗诇讗 诪讛 砖讬专爪讛 讬注砖讛 诇讻讱 讗砖诪注讬谞谉 讚讬谉 讝讛 讘诪砖讜讬 讙诐 讻谉 讚讬拽讚讬诐 讗转 专讘讜.
讜讗讬 讗砖诪注讬谞谉 讘讗讘讬讚讛 讜诪砖讜讬 讘诇讘讚 讛讜讛 讗诪讬谞讗 讘砖讘讬讛 爪专讬讱 砖讬拽讚讬诐 讗讘讬讜 诪砖讜诐 讚讗诐 讬拽讚讬诐 专讘讜 讬爪讗 诪讝讛 诇职讝讜旨转 砖职讉驻指转址讬执诐 讚讛砖讘讬讛 讙诇讜讬讛 讜讬讚讜注讛 诇专讘讬诐 讜诇讗讜 讬讚注讬 砖讝讛 专讘讜 讗讱 讬讜讚注讬诐 砖讝讛 讗讘讬讜 讜讻砖讬专讗讜 砖讛讜讗 讗讬谞讜 驻讜讚讛 讗转 讗讘讬讜 讗诇讗 驻讜讚讛 讗讚诐 讗讞专 讬讗诪专讜 讝讛 砖讜谞讗 讗转 讗讘讬讜 讗讜 讬讜讚注 砖讗诪讜 讝谞转讛 讜讗讬谉 讝讛 讗讘讬讜 讘讜讚讗讬 讗讘诇 讛砖讘转 讗讘讬讚讛 讜诪砖讜讬 讗讬谉 诪注砖讬诐 讗诇讜 讙诇讜讬诐 讜讬讚讜注讬诐 诇讗讞专讬诐 讜讗诐 讬转注住拽 讘讗讘讬讚转 专讘讜 讜诇讗 讬转注住拽 讘讗讘讬讚转 讗讘讬讜 讜讻谉 讗诐 讬谞讬讞 诪砖讜讬 砖诇 专讘讜 讜讗讬谞讜 诪谞讬讞 砖诇 讗讘讬讜 诪讬 讬讜讚注 诪讛 砖注砖讛 注诇 讻谉 讬拽讚讬诐 讗转 专讘讜 讜诇讻讱 讗砖诪注讬谞谉 讚讬谉 讝讛 讘砖讘讬讛 讙诐 讻谉 讚讬拽讚讬诐 讗转 专讘讜.



讻旨指诇 讛址诪职拽址讬旨值诐 讘旨职注址爪职诪讜止 讻旨指讱职, 住讜止祝 讘旨指讗 诇执讬讚值讬 讻旨指讱职. 谞专讗讛 讛讻讜谞讛 注诇 驻讬 讛诪注砖讛 砖讻转讘 讛专讘 诪讛专"讗 讛讻讛谉 讝"诇 讘讗讞讚 砖讛讬讛 诇讜 讗讘 讝拽谉 讜诇讗 讛讬讛 讞住 注诇讬讜 诇讛讘讬讗讜 讘转讜讱 讘讬转讜 诇讛讗讻讬诇讜 讜诇讛诇讘讬砖讜 讗诇讗 讛讬讛 讛讝拽谉 讛讝讛 讚专 注诐 讛注谞讬讬诐 砖讘注讬专. 讜讬讛讬 讛讬讜诐 讘讬诪讬 讛拽讜专 讛讬讛 讛讝拽谉 讬讜砖讘 注诐 讛注谞讬讬诐 讘专讞讜讘 讛注讬专 讜讬注讘讜专 砖诐 讘谉 讘谞讜 砖诇 讛讝拽谉 讜讬转讞谞谉 讛讝拽谉 讗诇 讘谉 讘谞讜 讜讬讗诪专 诇讜 专讗讛 讗讬讱 讛拽讜专 专讘 讜注爪讜诐 讜讛讜讗 注专讜诐 讘转讜拽祝 讛拽讜专 注诇 讻谉 讬讗诪专 诇讗讘讬讜 砖讬砖诇讞 诇讜 讘讙讚 诇讛转讻住讜转 讘讜 讜诇诇讘砖讜 讘讬诪讬 讛拽讜专 讛讝讛.
讜讬诇讱 讛讘谉 讜讬住驻专 诇讗讘讬讜 诪讛 砖讗诪专 诇讜 讝拽讬谞讜 讜讬讗诪专 诇讜 转注诇讛 讗诇 讛注诇讬讛 讜转诪爪讗 讘讙讚 转诇讜讬 讘讬转讚 转拽讞 讗讜转讜 讜转讜诇讬讱 讗讜转讜 诇讝拽讬谞讱. 讜讬注诇讛 讛讘谉 讗诇 讛注诇讬讛 讜讬诪爪讗 讘讙讚 讬砖谉 谞讜砖谉 砖讬砖 讘讜 讻诪讛 拽专注讬诐 讜讬讞专 诇讜 诪讗讚 注诇 讛讚讘专 讛讝讛 讜讬拽讞 诪住驻专讬诐 讜讬讞转讜讱 讛讘讙讚 诇讗专讻讜 诇讞爪讗讬谉 砖讜讬诐 讜注诇 讬讚讬 讻讱 谞转注讻讘 讘注诇讬讛, 讜讬爪注拽 讗讘讬讜 诇诪讛 谞转注讻讘转 讜诪讛 转注砖讛 砖诐? 讜讗讞专 砖拽专讗 注诇讬讜 讻诪讛 驻注诪讬诐 讬专讚 讛讘谉 诪谉 讛注诇讬讛 讜讘讬讚讜 讞爪讬 讘讙讚 讜讬讗诪专 诇讜 讗讘讬讜 诇诪讛 讞转讻转 讗转 讛讘讙讚 诇讞爪讗讬谉 讜诪讛 转注砖讛 讘讞爪讬 讛讗讞专?
讜讬讗诪专 诇讜 讛讞爪讬 讛砖谞讬 讛爪讙转讬讜 讘砖讘讬诇讱 讻讬 讗讞专 砖转讝拽讬谉 讗讜爪讬讗 讗讜转讱 诪谉 讛讘讬转 讛讝讛 讜讘注诇 讻专讞讜 转砖讘 注诐 讛注谞讬讬诐 讜讘讬诪讬 讛拽讜专 讻砖转讘拽砖 诪诪谞讬 讘讙讚 诇诇讘讜砖 讗砖诇讞 诇讱 讝讛 讛讞爪讬 讛谞砖讗专 驻讛 讻讬 诪注砖讛 讗讘讜转 讬注砖讜 讘谞讬诐 讜讻诪讜 砖讗转讛 诪转谞讛讙 注诐 讗讘讬讱 讻谉 讗谞讬 讗转谞讛讙 注诪讱, 讜讬讘讜砖 讛讗讘 讜讬讻诇诐 讜讬讚注 讻讬 讞讟讗 讞讟讗讛 讙讚讜诇讛 讘讝讛 讘讻讘讜讚 讗讘讬讜 讜讛专讙讬砖 砖讗讞专讬 讝讛 讙诐 注诇讬讜 讬注讘讜专 讻讜住 讝讛 砖诇 讛讘讝讬讜谉 讜讛诇讱 讗爪诇 讗讘讬讜 讜讘拽砖 诪诪谞讜 诪讞讬诇讛 讜讛讘讬讗讜 诇讘讬转讜.
讜讘讝讛 驻讬专砖 讛专讘 讛谞讝讻专 注植讟侄专侄转 讝职拽值谞执讬诐 讘职旨谞值讬 讘指谞执讬诐 讜职转执驻职讗侄专侄转 讘指旨谞执讬诐 讗植讘讜止转指诐 (诪砖诇讬 讬讝, 讜) 驻讬专讜砖 注植讟侄专侄转 讝职拽值谞执讬诐 讛讜讗 讻讘讜讚 砖诇讛诐 讘讗 诇讛诐 注诇 讬讚讬 讘职旨谞值讬 讘指谞执讬诐 讗讱 转旨执驻职讗侄专侄转 讝讛 砖诇 讛址讘旨指谞执讬诐 砖讙专诪讜 注讟专转 讛讻讘讜讚 诇讝拽讬谞诐 讘讗讛 诪讻讞 讗植讘讜止转指诐 砖讗诐 诇讗 讛讬讛 讛讗讘 诪讟讛 讗讜讝谉 诇讚讘专讬 讘谞讜 讘讚讘专讬诐 讗诇讜 诪讛 转讜注诇转 讛讬讛 讬讜爪讗 诪讛诐 诇讝拽讬谞讜! 注讚 讻讗谉 讚讘专讬讜.
讜讛谞讛 讻诪讜 诪讗诪专 讛讘谉 诇讗讘讬讜 讻谉 讛讜讗 诪讗诪专 讞讻诪讬谞讜 讝"诇 讻讗谉 砖讗诪专讜 讻旨指诇 讛址诪职拽址讬旨值诐 讘旨职注址爪职诪讜止 讻旨指讱职 诇讚讞讜转 砖诇 讗讘讬讜 讜砖诇 专讘讜 讜诇讛拽讚讬诐 讗转 砖诇讜 讛谞讛 诇职住讜止祝 讬执讝职讚旨址诪旨值谉 诇讜止 讻旨指讱职 讻讗砖专 讬讛讬讛 诇讜 注爪诪讜 讗讘讬讚讛 讬拽讚讬诪讜 讘谞讬讜 讗讜 转诇诪讬讚讬讜 讗转 砖诇讛诐 注诇 砖诇讜 讜讛诪转谞讛讙 诇驻谞讬诐 诪砖讜专转 讛讚讬谉 诇讛拽讚讬诐 砖诇 专讘讜 讜砖诇 讗讘讬讜 注诇 砖诇讜 讗讝 讬诪爪讗 讗讞专讬 讝讛 讻砖讬讘讗 诇讬讚讬 讚讘专 讝讛 砖讬拽讚讬诪讜 讘谞讬讜 讗讜 转诇诪讬讚讬讜 讗转 砖诇讜 注诇 砖诇讛诐.
讜讛讗 讚谞拽讬讟 讛诪讗诪专 讛讝讛 讘诇砖讜谉 讻旨指讱职 谞专讗讛 诇讬 讘住"讚 讚专诪讝 诇驻讬 讚专讻讜 注讜讚 讚讘专 讗讞讚 讜讛讜讗 砖讛讗讚诐 爪专讬讱 诇讛转谞讛讙 讘注谞讬讬谞讬 讛谞驻砖 讘讻祝 驻转讜讞讛 诇讛讬讜转 讜转专谉 讛专讘讛 讜讘注谞讬讬谞讜 讛讙讜祝 讘讻祝 住转讜诪讛 诇爪诪爪诐 讛专讘讛 讜讬讚讜注 讚注谞讬讬谞讬 讛谞驻砖 讬转讬讬讞住讜 诇讬诪讬谉 讜注谞讬讬谞讬 讛讙讜祝 诇砖诪讗诇 讜转讬讘转 讻旨指讱职 讗讜转 讛讬诪谞讬 讛讜讗 讻"祝 住转讜诪讛 讜讗讜转 讛砖诪讗诇讬 讛讜讗 讻祝 驻转讜讞讛 讜谞诪爪讗 转讬讘转 讻旨指讱职 讬讜专讛 砖讛讗讚诐 诪转谞讛讙 讘注谞讬讬谞讬 讛谞驻砖 讘讻祝 住转讜诪讛 讜注谞讬讬谞讬 讛讙讜祝 讘讻祝 驻转讜讞讛 讜讝讛 讗讬 讗驻砖专 诇讛讬讜转 爪讚讬拽, 讜诪讜讻专讞 砖讬讛讬讛 专砖注 砖讗讝 讬转谞讛讙讜 诪谉 讛砖诪讬诐 注诪讜 讘注讜诇诐 讛讝讛 讘讻祝 驻转讜讞讛 砖讬讗讻讬诇讜讛讜 砖讻专 拽爪转 诪爪讜转 砖讬砖 诇讜 讜讘注讜诇诐 讛讘讗 讘讻"祝 住转讜诪讛 砖讗讬谞讜 讟讜注诐 讻诇讜诐!
讜讝讛讜 砖讗诪专 讻旨指诇 讛址诪职拽址讬旨值诐 讘旨职注址爪职诪讜止 '讻旨指讱职' 讚讛讬讬谞讜 讘住讚专 讻讱 砖讛讬诪讬谉 讻祝 住转讜诪讛 讜讛砖诪讗诇 讻祝 驻转讜讞讛 住讜止祝 讘旨指讗 诇执讬讚值讬 讻旨指讱职 砖注讜诇诐 讛讘讗 讛诪转讬讬讞住转 诇讬诪讬谉 讬诪爪讗 砖诐 讻"祝 住转讜诪讛 砖讗讬谉 讟讜注诐 讻诇讜诐 讜讘注讜诇诐 讛讝讛 砖诪转讬讬讞住转 诇砖诪讗诇 讬诪爪讗 讘讛 讻"祝 驻转讜讞讛 砖讬讗讻讬诇讜讛讜 砖讻专 拽爪转 诪爪讜转 砖讬砖 诇讜 讻讚讬 砖诇讗 讬砖讗专 诇讜 讻诇讜诐 诇注讜诇诐 讛讘讗 讜讻诪讜 砖谞讗诪专 讜旨诪职砖址讈诇值旨诐 诇职砖止讉谞职讗指讬讜 讗侄诇 驻指旨谞指讬讜 诇职讛址讗植讘执讬讚讜止 诇止讗 讬职讗址讞值专 诇职砖止讉谞职讗讜止 讗侄诇 驻指旨谞指讬讜 讬职砖址讈诇侄旨诐 诇讜止 (讚讘专讬诐 讝, 讬).



转旨址诇职诪执讬讚值讬 讞植讻指诪执讬诐 砖讈侄讘旨职讘指讘侄诇, 注讜止诪职讚执讬诐 讝侄讛 诪执驻旨职谞值讬 讝侄讛, 讜职拽讜止专职注执讬谉 讝侄讛 注址诇 讝侄讛. 谞专讗讛 诇驻专砖 讘住"讚 讛讟注诐 讚讞讻诪讬诐 砖讘讗专抓 讬砖专讗诇 注讜砖讬谉 讛讬讚讜专 讝讛 诇讝讛 讜讗讬谉 注讜诪讚讬谉 诪诇讗 拽讜诪转诐 讜砖诇 讘讘诇 注讜诪讚讬谉 诪诇讗 拽讜诪转诐 讜讻谉 诇拽专讜注 讝讛 讘讝讛 诪驻谞讬 讻讬 转诇诪讬讚讬 讞讻诪讬诐 砖讘讘讘诇 诪讞诪转 讞专讬驻讜转诐 诪拽砖讬诐 讝讛 诇讝讛 讜谞诇讞诪讬诐 诪诪砖 讝讛 讘讝讛 讜讻诪讜 砖讗诪专讜 讘讙诪专讗 (住谞讛讚专讬谉 讻讚.) 讞止讘职诇执讬诐 (讝讻专讬讛 讬讗, 讝) 讗诇讜 转诇诪讬讚讬 讞讻诪讬诐 砖讘讘讘诇 砖诪讞讘诇讬诐 讝讛 诇讝讛 讘讛诇讻讛, 讜讛专讜讗讛 讗讜转诐 谞诇讞诪讬诐 讝讛 讘讝讛 讞讜砖讘 砖讛诐 砖讜谞讗讬谉 讝讛 讗转 讝讛 讗讱 讘讗诪转 讗侄转 讜指讛值讘 讘职旨住讜旨驻指讛 (讘诪讚讘专 讻讗, 讬讚) 讜诇讻谉 讻讚讬 砖诇讗 讬讞砖讘讜 讛注讜诇诐 砖讛诐 砖讜谞讗讬谉 讝讛 讗转 讝讛 讜诪讝诇讝诇讬诐 讝讛 讗转 讝讛 诇讻讱 注讜砖讬谉 讻讘讜讚 讙讚讜诇 讝讛 诇讝讛 讘拽讬诪讛 诇注诪讜讚 诪诇讗 拽讜诪转诐 讻讚讬 诇讛专讗讜转 砖讛诐 讗讜讛讘讬诐 讝讛 讗转 讝讛 讜诪讬拽专讬诐 讝讛 诇讝讛 讗讱 讘讗专抓 讬砖专讗诇 讚谞讜讞讬谉 讝讛 诇讝讛 讘讛诇讻讛 讗讬谉 爪专讬讻讬谉 诇讘专专 讗讛讘转诐 注诇 讬讚讬 拽讬诪讛 讜讻讬讜爪讗.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讛讟注诐 讻讬 讗诪专讜 讘讙诪专讗 (砖讘转 拽诪讛:) 诪驻谞讬 诪讛 转诇诪讬讚讬 讞讻诪讬诐 砖讘讘讘诇 诪爪讜讬讬谞讬诐 [诇讘讜砖讬诐 讘爪讜专讛 谞讗讛] 驻讬专讜砖 诪诇讘砖讬诐 讘讙讚讬诐 讞砖讜讘讬诐? 诪驻谞讬 砖讗讬谞诐 讘谞讬 转讜专讛, 讜驻讬专砖讜 讛诪驻专砖讬诐 讝"诇 诪驻谞讬 讚讗谞砖讬 讘讘诇 讗讬谞谉 讘谞讬 转讜专讛 讜讗讬谉 讬讜讚注讬诐 讬拽专 讛讞讻诪讛 讻讚讬 诇讻讘讚 讛转诇诪讬讚讬 讞讻诪讬诐 诇讻讱 诇讜讘砖讬诐 讘讙讚讬诐 讞砖讜讘讬诐 讻讚讬 砖讬讻讘讚讜诐 诪讞诪转 诪诇讘讜砖诐 讜专讘讬 讬爪讞拽 讗诪专 诪驻谞讬 砖讗讬谞诐 讘谞讬 诪拽讜诪谉 讜诇讻谉 讗讬谉 讛诪讜谉 诪讻讬专讬诐 讘讛诐 讻讚讬 诇讻讘讚诐 讘讻讘讜讚 转诇诪讬讚讬 讞讻诪讬诐.
讜诇驻讬 讝讛 讘讬谉 诇讟注诐 讝讛 讘讬谉 诇讟注诐 讝讛 诪讜讘谉 讛讟注诐 诇诪谞讛讙诐 讚拽诪讬诐 讝讛 讘驻谞讬 讝讛 讜拽讜专注讬谉 讝讛 讘讝讛 诪讟注诐 讻讬 讛诪讜谉 讛注诐 讗讬谉 诪讻讬专讬诐 讗讜转诐 讛谉 诪爪讚 砖讛诐 诪讗谞砖讬 注讬专 讗讞专转 讛谉 诪爪讚 讚讛诪讜谉 讛注诐 讗讬谞诐 讘谞讬 转讜专讛 讜诇讻谉 诪讻讘讚讬诐 讝讛 讗转 讝讛 讻讘讜讚 讙讚讜诇 讻讚讬 砖讬转讻讘讚讜 诇驻谞讬 讛诪讜谉 讛注诐 诪讛 砖讗讬谉 讻谉 讞讻诪讬 讗专抓 讬砖专讗诇 讗讬谉 爪专讬讻讬诐 诇讻讱 讻讬 讛诐 讘谞讬 诪拽讜诪谉 讜讙诐 讛诪讜谉 讛注诐 讬讜讚注讬诐 讬拽专 讛讞讻诪讛 讜讬讻讘讚讜诐 注讚 讻讗谉 讚讘专讬讜 谞专"讜.



讗址转旨职 爪职专执讬讻址转旨职 诇执讬 注址讚 讗址专职讘旨指注执讬诐 砖讈职谞执讬谉 讗执讬拽职驻旨职讚值讬 讗址讛植讚指讚值讬 讜职诇指讗 注址讬职诇值讬 诇职讙址讘旨值讬 讛植讚指讚值讬. 讻谉 爪专讬讱 诇驻专砖 诇讞讘专 诪讬诇讜转 注址讚 讗址专职讘旨指注执讬谉 砖讈职谞执讬谉 注诐 爪职专执讬讻址转旨职 诇执讬 讜讻诪讜 砖驻讬专砖讜 讘砖讬讟讛 诪拽讜讘爪转 讗讱 讬砖 诪驻专砖讬诐 诪讞讘专讬诐 注址讚 讗址专职讘旨指注执讬谉 砖讈职谞执讬谉 注诐 讗执讬拽职驻旨职讚值讬 讗址讛植讚指讚值讬 讜讻谉 谞专讗讛 砖讛讘讬谉 讛诪专砖"讗 讝"诇 讜爪专讬讱 诇讛讘讬谉 诇驻讬专讜砖 讝讛 讗讬讱 讬爪讜讬讬专 砖讬砖讗专讜 讘讛拽驻讚讛 讗专讘注讬诐 砖谞讛 讜诇讗 谞讝讚诪谉 砖讛专讙讬砖 专讘 讛讜谞讗 讚专讘 讞住讚讗 诇讗 谞转讻讜讬谉 诇讻讱?
讜谞专讗讛 诇讬 讘住"讚 讚诇注讜诇诐 讗讞专 砖讗诪专 专讘 讛讜谞讗 诇专讘 讞住讚讗 诇指讗 爪职专执讬讻职谞指讗 诇指讱职 讗址转旨职 爪职专执讬讻址转旨职 诇执讬 讛讙讬讚 诇讜 专讘 讞住讚讗 讘讗诪讬转讜转 砖诇讗 讻讱 讛讬转讛 讻讜讜谞转讜 讜诇讗 谞砖讗专 讘诇讘讜 砖诇 专讘 讛讜谞讗 讻诇讜诐 讗讱 谞讜诇讚 诪讝讛 讚注讚 讗专讘注讬谉 砖谞讬谉 讛拽驻讬讚讜 砖诇讗 讬诇讱 讝讛 讗爪诇 讝讛 讻讬 专讘 讛讜谞讗 讗讞专 砖讬讚注 砖讞砖讚 讗转 专讘 讞住讚讗 讘讗讜转讜 讚讘专 讛拽驻讬讚 砖诇讗 讬讘讗 诇讘讬转讜 砖诇 专讘 讞住讚讗 讻讚讬 砖诇讗 讬讚讘专 注诪讜 讚讘专 讚讞砖 讗讜诇讬 讬讝讚诪谉 砖讬讚讘专 讚讘专 讚诪砖转诪注 诇转专讬 讗谞驻讬 讜讬讛讬讛 讞讜砖讚讜 讛驻讱 讛讗诪转 讻讗砖专 讞砖讚讜 讘讚讘专 讝讛 讜讻谉 专讘 讞住讚讗 讛讜讛 拽驻讬讚 砖诇讗 讬诇讱 诇讘讬转 专讘 讻讬 讞砖 讗讜诇讬 讬讝讚诪谉 砖讬讚讘专 讚讘专 讘砖讜讙讙 砖讬讛讬讛 谞讞诇砖 讘讜 讚注转 专讘 讛讜谞讗 讻讗砖专 谞讞诇砖 讘讝讛 讛专讘讛 讜诇讻讱 讛专讞讬拽讜 注爪诪谉 讝讛 诪讝讛 讜诇注讜诇诐 讚讘专 讝讛 注爪诪讜 砖诇 讛讞砖讚 讬爪讗 诪诇讘讜 砖诇 专讘 讛讜谞讗 转讻祝 讻讬 讬讚注 讚专讘 讞住讚讗 讚讘专 诇驻讬 转讜诪讜 讜诇讗 谞转讻讜讜谉 讻讗砖专 讞砖讘 讛讜讗.



讜旨诇职注讜止诇指诐 讛直讜值讬 专指抓 诇址诪旨执砖讈职谞指讛 讬讜止转值专 诪执谉 讛址转旨址诇职诪讜旨讚. 谞专讗讛 诇讬 讘住"讚 谞拽讬讟 诇砖讜谉 专指抓 诇诇诪讚讬谞讜 讻讬 诇诪讜讚 讛诪砖谞讛 砖讛讜讗 专拽 讙讬专住讗 讬讜讻诇 诇诇诪讚讜 讘诪讛讬专讜转 诪讛 砖讗讬谉 讻谉 讛转诇诪讜讚 砖讛讜讗 讘住讘专讛 爪专讬讱 诇讛讬讜转 讘讜 诪转讜谞讬 讜诇讗 讬转谞讛讙 讘诪专讜爪讛.
讜诇驻讬 诪讛 砖讗诪专 (讬砖注讬讛 住讜, 讛) '讗植讞值讬讻侄诐' 讗值诇旨讜旨 讘旨址注植诇值讬 诪执拽职专指讗 砖谞拽专讗讬诐 讗讞讬诐 诇讘注诇讬 讛转诇诪讜讚 讘讝讛 讬讜讘谉 讘住"讚 专诪讝 讛讻转讜讘 讟讜止讘 砖指讈讻值谉 拽指专讜止讘 诪值讗指讞 专指讞讜止拽 (诪砖诇讬 讻讝, 讬) 讻讬 讘注诇讬 诪砖谞讛 讛诐 砖讻谞讬诐 诇讘注诇讬 讛转诇诪讜讚 讗讘诇 讘注诇讬 诪拽专讗 谞拽专讗讬诐 讗讞讬诐 讜诇讬诪讜讚 讛诪砖谞讛 讟讜讘 诪诇讬诪讜讚 讛诪拽专讗 讻诪讜 砖讗诪专讜 讘专讬砖讗 讝讜 诪执讚旨指讛 讜职讗值讬谞指讛旨 诪执讚旨指讛 讜职讝讜止 诪执讚旨指讛 讜职谞讜止讟值诇 注指诇侄讬讛指 砖讉指讻指专.





驻谞讬 讬讛讜砖注

讘转讜住驻讜转 讘讚"讛 诪讛 诇讬 专讜讘抓 讜讗"转 讜诇讬砖谞讬 专讜讘抓 讘讞谞诐 讻讜' 讜讬"诇 讚谞讬讞讗 诇讬讛 讻讚诪讜讻讞 讚讗转讬讗 讻讜讜转讬讛 注讻"诇. 转讬讜讛讗 拽讗 讞讝讬谞讗 讛讻讗 讚诇诪讗讬 砖专爪讜 诇驻专砖 讚专讜讘抓 讘讞谞诐 专讘爪谉 讘砖讻专 讗"讻 诇诪住拽谞讗 谞诪讬 诇讗 诪讜讻讞 诪讬讚讬 讚讗转讬讗 讻专"讬 讛讙诇讬诇讬 讚讻专讘谞谉 谞诪讬 讗转讬讗 讜讛讗 讚拽转谞讬 诪砖讗讜讬 砖讬讻讜诇 诇注诪讜讚 讘讜 讛讬讬谞讜 谞诪讬 讚诪砖讗讜讬 砖讗讬谞讜 讬讻讜诇 诇注诪讜讚 讘讜 驻讟讜专 讘讞谞诐 讜讞讬讬讘 讘砖讻专 诪砖讜诐 爪讘"讞 讜讛讗 讚驻诇讬讙讬 讘诪转谞讬' 注诇讬讛 讚专"讬 讛讙诇讬诇讬 讛讬讬谞讜 讘诪讗讬 讚拽讗诪专 讗讬谞讜 讝拽讜拽 诇讜 讚诪砖诪注 讚驻讟讜专 诇讙诪专讬 讗驻讬诇讜 讘砖讻专 讻诪"砖 讛转讜住驻讜转 注爪诪诐 诇注讬诇 讘讚"讛 诪讻诇诇 讚转"拽 注"砖. 讘砖诇诪讗 注诇 讙讜祝 讛砖"住 讘诪讗讬 讚拽讗诪专 讛"谞 诪住转讘专讗 诇拽"诪 讗祝 诇驻讬 住讘专转 讛转讜住驻讜转 讚诇注讬诇 讚讬"诇 讚讛"拽 诇注讜诇诐 爪讘"讞 讚讗讜专讬讬转讗 讜诇讗 转拽砖讛 诪讘专讬讬转讗 讚专"讬 讛讙诇讬诇讬 讛讬讗 讜讛"谞 诪住转讘专讗 驻讬' 讚讗祝 诇诪讗讬 讚住"讚 诪注讬拽专讗 讚讟注诪讗 讚讘专讬讬转' 诪砖讜诐 讚爪讘"讞 诇讗讜 讚讗讜专讬讬转讗 注"讻 爪"诇 讚讗转讬讗 讻专"讬 讛讙诇讬诇讬 讚讗诇"讻 转拽砖讛 诪讛讛讬讗 讚诪砖讜讬 砖讬讻讜诇 诇注诪讜讚 讘讜 讚讛讗 砖诪注讬谞谉 诇专讘谞谉 讚诇讗 驻诇讜讙 讜诇讗 砖讬讬讱 诇讜诪专 讚讞讬讬讘 讘砖讻专 讜驻讟讜专 讘讞谞诐 讚诪讛讬讻讗 转讬转讬 讻讬讜谉 讚住"诇 住讘专转 讚爪讘"讞 诇讗讜 讚讗讜专讬讬转讗 讗注"讻 专"讬 讛讬讗 讗"讻 诇讚讬讚讬 谞诪讬 专"讬 讛讬讗 讗讘诇 诇讚讘专讬 讛转讜住驻讜转 讚拽讗讬 讗诇讬讘讗 讚诪"讚 爪讘"讞 讚讗讜专讬讬转讗 讗"讻 砖驻讬专 诪讬转讜拽诪讗 讻诇 讛讘专讬讬转讗 讻专讘谞谉 讜讛讗 讘讞谞诐 讜讛讗 讘砖讻专 讜爪"注 讜讚讜"拽. 诪讬讛讜 诇驻讬 诪"砖 讘住诪讜讱 讚讞讬讜讘讗 讚爪讘"讞 讗讬 讛讜讬 讚讗讜专讬讬转讗 讛讜讬 谞诪讬 讘讞谞诐 诇讘专 诪讛讛讬讗 讚讛诇讱 讜讬砖讘 诇讜 讻诪"砖 讛专"谉 砖诇讗 讻讚讘专讬 讛转讜住驻讜转 讘砖诪注转讬谉 讗"讻 诇讗 拽砖讛 讻诇诇 拽讜砖讬转 讛转讜住驻讜转 讜诪转讜讱 诪讛 砖讗讻转讜讘 讘住诪讜讱 讬转讘讗专 诇讱 注讜讚 转讬专讜抓 讗讞专 讘讝讛:


讘讙诪专讗 诇注讜诇诐 诇专"讬 讛讙诇讬诇讬 讛讬讗 讜讘讟注讬谞讛 住"诇 讻专讘谞谉 讜讻转讘讜 讛转讜住驻讜转 诇注讬诇 讘讚"讛 诪讻诇诇 讚讗祝 注诇 讙讘 讚住"诇 爪讘"讞 诇讗讜 讚讗讜专讬讬转讗 讗驻"讛 讬诇讬祝 讟注讬谞讛 讘砖讻专 讚诪讬讬转专 诇讬讛 拽专讗 讚驻专讬拽讛 讚讛讗 讗讬讻讗 诇诪讬诇驻讗 讘拽"讜 讘讟注讬谞讛 讚诇讬讻讗 讞"讻 注"砖. 讜拽砖讬讗 诇讬 讚谞讛讬 讚讚专砖 拽"讜 诪"诪 诇讗 诪讬讬转专 拽专讗 讚驻专讬拽讛 诇专"讬 讚讛讗 讗讬爪讟专讬讱 诇诪注讜讟讬 讻诇 讛谞讬 专讘爪谉 讜注讜诪讚 讜砖讗讬谞讜 讬讻讜诇 诇注诪讜讚 转讞转 诪砖讗讜 讘砖诇诪讗 诇专讘谞谉 诇讗 转拽砖讛 讚讗讬爪讟专讬讱 拽专讗 讚驻专讬拽讛 讗讛诇讱 讜讬砖讘 诇讜 讚驻讟讜专 砖谞讗诪专 注诪讜 讛讗 诇讬转讗 讚讛讗 讘讟注讬谞讛 谞诪讬 讻转讬讘 注诪讜 讜注"讻 讚专砖讬谞谉 谞诪讬 讚讛讬讻讗 讚讛诇讱 讜讬砖讘 诇讜 驻讟讜专 诇讟注讜谉 讗"讻 讻讬 诇讗 诇讻转讜讘 谞诪讬 讻诇诇 拽专讗 讚驻专讬拽讛 讜谞讬诇祝 讘拽"讜 诪讟注讬谞讛 谞讗诪专 讚讬讜 诇讘讗 诪谉 讛讚讬谉 讻讜' 诪讛 讟注讬谞讛 讚讜拽讗 注诐 讛讘注诇讬诐 驻专讬拽讛 谞诪讬 注诐 讛讘注诇讬诐 讜诇"诇 谞诪讬 诇讗讬讚讱 讙讬住讗 讚讗讬爪讟专讬讱 诇讗砖诪注讬谞谉 讚讘驻专讬拽讛 讻砖讗讬谉 讛讘注诇讬诐 专讜爪讬诐 诇驻专讜拽 讞讬讬讘 诪讬讛讗 讘砖讻专 讛讗 谞诪讬 诇讬转讗 讚讛讗 诪诇转讗 诇讗 讬诇驻讬谞谉 诪拽专讗 讚讗讚专讘讗 注诪讜 驻讟讜专讗 诪砖诪注 讗诇讗 讞讬讜讘讗 讚讘砖讻专 诇诪讗谉 讚住"诇 讛讻讬 讛讬讬谞讜 诪住讘专讗 讞讬爪讜谞讛 讚住"诇 爪讘"讞 讚讗讜专讬讬转讗 讗讘诇 讛讻讗 讚讗诇讬讘讗 讚专"讬 讛讙诇讬诇讬 讻讜诇讬讛 拽专讗讬 讚驻专讬拽讛 讗转讗 诇讚专砖讛 讚专讜讘抓 讜诇讗 专讘爪谉 讻讜' 转讞转 诪砖讗讜 诇诪注讜讟讬 诪砖讜讬 砖讬讻讜诇 诇注诪讜讚 讘讜 讗诐 讻谉 讜讚讗讬 诇讗 诪讬讬转专 讻诇诇 拽专讗 讚驻专讬拽讛 讜讛讚专讗 拽讜砖讬讗 诇讚讜讻转讗 诪谞"诇 讚讟注讬谞讛 讘砖讻专 讜讬"诇 讚诪"诪 讻驻讬诇讗 讚注讝讜讘 转注讝讜讘 讚讗转讗 诇专讘讜讬讬 讗讬谉 讘注诇讬讜 注诪讜 讘驻专讬拽讛 讗祝 注诇 讙讘 讚讻转讬讘 讘讟注讬谞讛 讜讻谉 讚专砖讗 讚注诪讜 讚讗转讗 诇诪注讜讟讬 讛诇讱 讜讬砖讘 诇讜 讚讻转讬讘 谞诪讬 讘讟注讬谞讛 讜诇诪讗讬 讛诇讻转讗 讛讚专 讜讻转讘讬讛 讘驻专讬拽讛 讗注"讻 讚讟注讬谞讛 讘砖讻专 讜驻专讬拽讛 讘讞谞诐 讻"讝 诇砖讬讟转 讛转讜住驻讜转 讚诇注讬诇 诪讬讛讜 讻讘专 讻转讘转讬 讚讛砖转讗 讚讗转讬谞谉 诇讛讻讬 讚专"讬 讚专讬砖 转讞转 诪砖讗讜 讜诇讗 诪驻讜专拽 诪诪讬诇讗 诪讜讻讞 讚讟注讬谞讛 讘砖讻专 讻讚讚讬讬拽 讛砖"住 诇讛讚讬讗 讜谞讗诪专 讚诪讬转讜专讗 讚转讞转 讬诇讬祝 讜诇讗 诪驻讜专拽 讜诪诪砖讗讜 讚专讬砖 砖讬讻讜诇 诇注诪讜讚 讘讜 讜讛讗 讚拽讗诪专 转诇诪讜讚讗 诇专讘谞谉 讚讟注讬谞讛 讘砖讻专 诪讟注诐 讗讞专 讜诇讗 讬诇讬祝 诇讛 诪转讞转 诪砖讗讜 讜诇讗 诪驻讜专拽 讬"诇 诪砖讜诐 讚注"讻 讛讗讬 讘专讬讬转讗 专"讬 讛讬讗 诪讚谞拽讟 诪砖讜讬 砖讬讻讜诇 诇注诪讜讚 讘讜 讜注"讻 住"诇 爪讘"讞 诇讗讜 讚讗讜专讬讬转讗 诪砖"讛 讗讬爪讟专讬讱 诇讬讛 拽专讗 讚转讞转 诪砖讗讜 讜诇讗 诪驻讜专拽 讗讘诇 诇专讘谞谉 诪砖诪注 诇转诇诪讜讚讗 讘驻砖讬讟讜转 讚住讘专讬 专讘谞谉 爪讘"讞 讚讗讜专讬讬转讗 诪讚诪讞讬讬讘讬 讘诪砖讜讬 砖讗讬谞讜 讬讻讜诇 诇注诪讜讚 讘讜 讜诇讗 谞讬讞讗 诇讛讜 诇诪讬诪专 讚诇讗 诪砖诪注 诇讛讜 讚专砖讛 讚转讞转 诪砖讗讜 诪砖讜讬 砖讬讻讜诇 诇注诪讜讚 讘讜 讗讬 诇讗讜 诪砖讜诐 讚住"诇 爪讘"讞 讚讗讜专讬讬转讗 讜讗"讻 砖驻讬专 讬讚注讬谞谉 注讬拽专 诪爪讜转 驻专讬拽讛 讘拽"讜 诪讟注讬谞讛 讜诪讬讬转专 诇讛讜 驻专讬拽讛 诇讙诇讜讬讬 讗讟注讬谞讛 讚讘砖讻专 讜诇讗 讗讬爪讟专讬讻讜 诇讚专砖讛 讚转讞转 诪砖讗讜 讜诇讗 诪驻讜专拽 讜转讜 诇讗 诪讬讚讬 讜讚讜"拽:


讘诪砖谞讛 讜讗诐 讗讘讬讜 讞讻诐 砖诇 讗讘讬讜 拽讜讚诪转 讗讬转 讚讙专住讬 讗诐 讗讘讬讜 砖拽讜诇 讻谞讙讚 专讘讜 讗讘讬讜 拽讜讚诐 讜讗讬谉 诇讛拽砖讜转 讚讗诐 讻谉 诪讗讬 拽诪"诇 驻砖讬讟讗 讚讛讜讗 拽讜讚诐 讚讬"诇 讚讗讬讬专讬 砖讛讗讘 砖拽讜诇 讘讞讻诪讛 讗讘诇 诪"诪 诇讗 诇诪讚 讻"讻 注诐 讛讘谉 讻诪讜 砖诇诪讚 讛讘谉 专讜讘 讞讻诪转讜 诪专讘讜 讜拽诪"诇 讚讗驻"讛 讗讘讬讜 拽讜讚诐 讜诪讬讛讜 讘住讬驻讗 诇注谞讬谉 驻讚讬讜谉 讻"注 诪讜讚讜 讚讗注"讙 砖讗讬谉 讛讗讘 砖拽讜诇 讘讞讻诪讛 讻诪讜 专讘讜 讗驻"讛 拽讜讚诐 讜讛讟注诐 注讬' 讘专讗"砖 讜讘砖诇讟讬 讙讘讜专讬诐 讘讗专讬讻讜转:


讘讙诪专讗 转谞讜 专讘谞谉 讛注讜住拽讬诐 讘诪拽专讗 诪讚讛 讜讗讬谞讜 诪讚讛. 讜拽砖讛 讚讛讗 讗诪专讬谞谉 讘驻"拽 讚拽讬讚讜砖讬谉 诇注讜诇诐 讬砖诇讬砖 讗讚诐 砖谞讜转讬讜 砖诇讬砖 讘诪拽专讗 砖诇讬砖 讘诪砖谞讛 砖诇讬砖 讘转诇诪讜讚 讜诇驻讬 讛诪住拽谞讗 讚讛讻讗 诪住讬拽 砖专讜讘 诇讬诪讜讚 讛讗讚诐 讬讛讗 讘转诇诪讜讚 讜专讗讬转讬 砖诪讛专砖"讗 讘讞"讗 讛讘讬讗 诪"砖 讛专诪讘"诐 讘驻"讗 诪讛诇讻讜转 转"转 讚讛讗 讚诇注讜诇诐 讬砖诇讬砖 讛讬讬谞讜 讘转讞诇转 诇讬诪讜讚讜 砖诇 讗讚诐 讗讘诇 诪讻讗谉 讜讗讬诇讱 注讬拽专 注住拽讜 讬讛讬讛 讘转诇诪讜讚 讗讘诇 讛讬讗 讙讜驻讗 转拽砖讛 讚诪讚驻专讬讱 讛转诐 诪讬 讬讚注 讻诪讛 讞讬讬 讜诪砖谞讬 谞诪讬 诇讬讜诪讬 诪砖诪注 讚讚讜拽讗 拽讗诪专 讜讬砖 诇讬讬砖讘 诪讬讛讜 讛讛讬讗 讚讛讻讗 讘诇讗"讛 讬砖 诇讬讬砖讘 讚诪砖"讛 诪住讬拽 转诇诪讜讚讗 讚讘讬诪讬 专讘讬 谞砖谞讬转 诪砖谞讛 讝讜 讜讛讟注诐 讻诪"砖 专砖"讬 讘讚"讛 讜讗讬谞讛 诪讚讛 讚讛讬讬谞讜 诪砖讜诐 砖讗讝 诇讗 讛讬讜 讛诪砖谞讬讜转 讜转诇诪讜讚 砖讙讜专讬诐 讘驻讬 讻诇 砖谞转讞讚砖讜 讛诇讻讜转 讜讙诐 诇驻讬 砖诇讗 谞讻转讘 讜讛讬讜 诇诪讬讚讬谉 讜诪砖讻讞讬谉 诇讻讱 讚专砖 砖讬转注住拽讜 讬讜转专 讘诪砖谞讛 讜讘转诇诪讜讚 诪讘诪拽专讗 砖讛讜讗 讘讻转讘 讜诇讗 砖讬讬讱 讘讬讛 砖讻讞讛 讻"讻 诪砖讗"讻 讘讚讜专讜转 讛讗讞专讜谞讬诐 砖讻讘专 讛讜专讙诇讜 讘讙讬专住转 讛诪砖谞讬讜转 讜讛转诇诪讜讚 讜讙诐 谞讬转谞讜 诇讻转讜讘 讻驻讬专砖"讬 诇注讜诇诐 讗诪专讬谞谉 讚砖拽讜诇讬诐 讛诐 讜诪砖"讛 讬砖诇讬砖 讜诪讻"砖 讚讗"砖 诇驻专"转 讚注讻砖讬讜 砖注讜住拽讬谉 讘转诇诪讜讚 讘讘诇讬 砖讘诇讜诇 讘诪拽专讗 讜讘诪砖谞讛 讜讘转诇诪讜讚 讗"爪 砖讬砖诇讬砖 讜讬讜爪讗 讬"讞 讘转诇诪讜讚 诇讞讜讚 讗"讻 诇拽"诪 讗诇讗 讚讗讻转讬 爪"注 讚讛讗 专讘讬 砖转讬拽谉 诪砖谞讛 讝讜 讘讗"讬 讛讜讬 讜讘讬诪讬讜 诇讗 讛讬讛 转诇诪讜讚 讘讘诇讬 注讚 讻讬 讗转讗 专讘 诇讘讘诇 讜拽"诇:





诪专讗讬转 讛注讬谉

讻诇 讛诪拽讬讬诐 讘注爪诪讜 讻讱 住讜祝 讘讗 诇讬讚讬 讻讱. 注讬讬谉 驻讬专讜砖 专砖"讬 讜诪讛专砖"讗 讝"诇 讜讗驻砖专 诇驻专砖 讚诇砖讜谉 讻诇 讛诪拽讬讬诐 讘注爪诪讜 诪讜讻讞 砖驻讬专 砖讗讬谞讜 讘住讜讙 讝讛 讗讘诇 诪拽讬讬诐 讘讜 讻诇讜诪专 讚讞讜砖讘 注爪诪讜 注谞讬 讗注驻"讬 砖讗讬谞讜. 住讜驻讜 讘讗 诇讬讚讬 讻讱. 讜诪讻讗谉 谞诇诪讜讚 讚诪讬 砖讗讬谞讜 诪讞砖讬讘 注爪诪讜 注谞讬 讜谞讜转谉 讻讘讬谞讜谞讬 讛拽讘"讛 讬砖驻讬注 诇讜 砖驻注 砖讬讛讬讛 讻讘讬谞讜谞讬 讜讬讞诇抓 注谞讬. 讜讻诪砖讝"诇 讗诐 专讜讗讛 讗讚诐 讚诪讝讜谞讜转讬讜 诪爪讜诪爪诪讬诐 讬注砖讛 爪讚拽讛 讜讻讜' 讜诪讚讛 讟讜讘讛 诪专讜讘讛:





驻转讞 注讬谞讬诐

讛讗 诪谞讬 专' 讬讜住讬 讛讙诇讬诇讬 讚讗诪专 爪注专 讘注诇讬 讞讬讬诐 讚专讘谞谉 讜讻讜'. 注诪"砖 讛诪专讚讻讬 讜诪"砖 诇注讬诇 讚祝 诇"讗 讘住"讚:


讗诪专 专讘讗 讻讙讜谉 专讘 住讞讜专讛 讚讗住讘专谉 讝讜讛诪讗 诇住讟专讜谉. 讻谞住讞讗 讚讬讚谉 讙专住讬 讛转讜住驻讜转 讘住谞讛讚专讬谉 专讬砖 驻专拽 讚' 诪讬转讜转 讜讘注"讝 讚祝 讬"讟 注"讗 讜讻谉 诪讜讻讞 诪讚讘专讬 讛转讜住' 讘诪讜注讚 拽讟谉 讚祝 讻"讛 注"讘 讜砖讗专 专讘讜讜讗转讗 讜专讘 砖专讬专讗 讙讗讜谉 讘转砖讜讘讛 讻讬 讘讗讛 讘住驻专 讬讜讞住讬谉. 讗诪谞诐 讛诪专讚讻讬 驻专拽 讜讗讬诇讜 诪讙诇讞讬谉 讻转讘 诪砖诐 专讗讘讬"讛 讚专讘讗 注讘讚 注讜讘讚讗 讻讜转讬讛. 讜转诪讛 注诇讬讜 讛专讘 讘讗专 砖讘注 讘转讜住驻讜转讬讜 讘砖讬诇讛讬 讛讜专讬讜转 讚专讘讗 诇讗 注讘讚 注讜讘讚讗 讻讜转讬讛 专拽 讚讗诪专 讻讙讜谉 专讘 住讞讜专讗 讜讻讜':
讜讗讞讝讛 讗谞讻讬 诇讛专讘 住驻专 讬讜讞住讬谉 砖讻转讘 讘讗讜转 住' 专讘 住讞讜专讛 讗住讘专讬讛 诇专讘讗 诪砖谞讛 讗讞转 讜拽专注 注诇讬讜 讜讛专讘 住讚专 讛讚讜专讜转 讗专讬讛 砖讗讙 讜讻转讘 注诇讬讜 讚拽专讗 讜讟注讛 讻讬 讘讙诪专讗 诇讗 讗诪专讜 讚专讘讗 拽专注 讜讻讜' 注"砖 讜谞注诇诐 诪诪谞讜 讚专讗讘讬"讛 讛讘讬讗讜 讛诪专讚讻讬 讘砖讬诇讛讬 诪"拽 讻转讘 讚专讘讗 注讘讚 注讜讘讚讗. 讜注讜讚 谞注诇诐 诪讛专讘 讘讗专 砖讘注 讜诪讛专讘 住讚专 讛讚讜专讜转 讚讛转讜住驻讜转 讘砖讘转 讚祝 拽"讛 专讬砖 注"讘 讜诪讛专"讗 诪诪讬抓 讘住驻专 讬专讗讬诐 诪爪讜讛 诇"讜 讙专住讬 讚专讘讗 拽专注 诪讗谞讬讛 注诇 诪讗谉 讚讗住讘专讬讛 讝讜讛诪讗 诇住讟专讜谉 注"砖 讗诇诪讗 讙讬专住讗 讗讞专转 讛讬转讛 诇讛诐 讜注讬讬谉 讘讘专"讬 住讬诪谉 专诪"讘:


讗转 爪专讬讻转 诇讬 注讚 诪' 砖谞讬谉. 讻转讘 讛专讘 讘讗专 砖讘注 讘转砖讜讘讜转 住讬诪谉 讬"讙 讛讗 讚讗诪专 注讚 诪' 砖谞讬谉 诪驻谞讬 砖讗讬谉 讗讚诐 注讜诪讚 注诇 住讜祝 讚注转讜 砖诇 专讘讜 讜讞讻诪转 诪砖谞转讜 注讚 诪' 砖谞讬谉 讻讚讗讬转讗 讘住驻专讬 驻专砖转 讻讬 转讘讗 注讻"诇 讜讛讘讬讗讜 讛专讘 住讚专 讛讚讜专讜转 讚祝 拽"讙 注"讗 讜讘住驻专 专讙诇 讬砖专讛 讻转讘 讛专讘 讘讗专 砖讘注 讘诪"讻 讗砖转诪讬讟讬转讬讛 讚讛讜讗 讙诪专讗 注专讜讻讛 讘注"讝 讚祝 讛' 注讻"诇 讜讘砖讬讟讛 诪拽讜讘爪转 转专讗讛 讚专讘讬谞讜 讞谞谞讗诇 驻讬专砖 讻讛专讘 讘讗专 砖讘注 讜讻谉 转诇诪讬讚 专讘讬谞讜 驻专抓 驻讬专砖 讻谉 讜诪讬讬转讬 诪诪住讻转 注"讝 讜讻谉 讛专讘 谞讞诇转 讬注拽讘 住讜祝 驻专砖转 转讘讗 讜讛专讘 转讜住驻转 讬讜诐 讟讜讘 驻"讛 讚讗讘讜转 讘诪砖谞讛 讘谉 诪' 诇讘讬谞讛 诪讬讬转讜 诇讛 诪注"讝. 讜转讜 讬砖 诇讛专讙讬砖 注诇 讛专讘 讘"砖 讜注诇 住讚专 讛讚讜专讜转 讜注诇 专讙诇 讬砖专讛 讚讗讬谉 讝讛 讘住驻专讬 驻专砖转 转讘讗. 专拽 诪讞诪转 讚专砖"讬 讻转讘 讻谉 砖诐 讞砖讘 讛专讘 讘"砖 讚诪住转诪讗 讛讜讗 住驻专讬 讜讻转讘' 讘驻砖讬' 诪砖诐 住驻专讬 讜讗讞专讬讜 谞诪砖讻讜 住驻专 住讚专 讛讚讜专讜转 讜住驻专 专讙诇 讬砖专讛. 讜诪讛专"诐 砖讬祝 讘砖讬讟转讜 驻讬专砖 讻谉 讜诪讬讬转讬 诪专砖"讬 讘驻讬专讜砖 讛讞讜诪砖 注"砖:


讗诪专 专' 讬讜讞谞谉 讛诇讻讛 讻专' 讬讛讜讚讛 讜讻讜'. 注讬讬谉 诪"砖 讘注谞讬讜转讬 讘住驻专讬 讛拽讟谉 砖注专 讬讜住祝 讘转讞讬诇转讜 讜讚祝 拽讬"讚 注"讗 注"砖 讘讗讜专讱:


诪讚讛 讜讗讬谞讛 诪讚讛. 驻讬专砖"讬 砖讛诪砖谞讛 讜讙诪专讗 讬驻讬诐 诪诪谞讛 诪驻谞讬 砖转诇讜讬谉 讘讙讬专住讗 讜诪砖转讻讞讬诐 砖讘讬诪讬讛诐 诇讗 讛讬转讛 讙诪专讗 讘讻转讘 讜讙诐 诇讗 讛讬讛 谞讬转谉 诇讬讻转讘 讗诇讗 诇驻讬 砖谞转诪注讟讜 讛诇讘讘讜转 讛转讞讬诇讜 讚讜专讜转讬谞讜 诇讻转讘讜 注讻"诇. 讜讞讝讛 讛讜讬转 诇注诪讬转 讘转讜专讛 讛专讘 诪讛专"讬 讞讝谉 谞专"讜 讘住驻专讜 讛谞讞诪讚 讞拽专讬 诇讘 讛谞讚驻住 诪讞讚砖 讚祝 讬"讘 注"讘 砖讛讘讬讗 讚讘专讬 专砖"讬 讛诇诇讜 讜讻转讘 讜讝"诇 诪讘讜讗专 诪讚讘专讬讜 讚讙诐 讛砖"住 砖住讬讚专 专讘 讗砖讬 诇讗 住讬讚专讜 讘讻转讘 讻讬 讗诐 讘注"驻 讜讘讚讜专讜转 住诪讜讱 诇讝诪谉 专砖"讬 讛转讞讬诇讜 诇讻转讜讘 讜讗"讻 讻"砖 讚住"诇 讛讻讬 讘诪砖谞讬讜转 讚专讘讬 讜注"砖 诪"砖 专砖"讬 讜讻讜' 驻谉 讬砖转讻讞讜 讛诪砖谞讬讜转 讜讻讜' 讜讗讬 专讘讬 讻转讘 讛诪砖谞讛 诇讗 讬转讻谉 砖讻讞讛 注讻"诇. 讜讗谞讬 讘注谞讬讬 诇讗 讬讚注转讬 讗讬讱 住讘诇 诇讜诪专 砖讛砖"住 诇讗 谞讻转讘 注讚 住诪讜讱 诇讝诪谉 专砖"讬 讜讛讜讗 驻诇讗 讚讛专讬 专砖"讬 谞讞 谞驻砖讬讛 砖谞转 讚' 讗诇驻讬诐 转转住"讛 讜讛讬讛 讘讚讜专 讛专讬"祝 讝诪谉 讛专讘讛 讗讞专 讛讙讗讜谞讬诐 讜讛讙讗讜谞讬诐 讞讬讘专讜 讜讻转讘讜 讻诪讛 讞讬讘讜专讬诐 讘讚讬谞讬诐 讜驻讬专讜砖 讛转诇诪讜讚 诇诪讗讜转. 讛诪讜专诐 诪讛诐 讗讞讚 诪讗诇祝 讗砖专 讘讬讚讬谞讜 讛谞讛 讛谞诐 讛诇讻讜转 讙讚讜诇讜转 砖讗诇转讜转 住驻专 讛诪拽讞 讜住驻专 讛诪砖讻讜谉 诇专讘讬谞讜 讛讗讬讬 讙讗讜谉 讜讗讬讱 讗驻砖专 砖讛砖"住 诇讗 谞讻转讘 注讚 讛讝诪谉 讛讛讜讗. 讜讛讙诐 讚讘谞住讞转 专砖"讬 讚拽诪谉 讻转讜讘 讛转讞讬诇讜 讚讜专讜转讬谞讜 诇讻转讘讜. 讗讬谉 诇讛讗诪讬谉 讻诇 讛谞诪爪讗 讻转讜讘 讜讻讘专 诪讛专砖"诇 讻转讘 注诇 讗讞讚 诪讙讗讜谞讬 讝诪谞讜 讗诪专 注诇 讻诇 讗砖专 诪爪讗 讗谞讬 诪讗诪讬谉. 讜讘讜讚讗讬 砖讬砖 讟"住 讘专砖"讬. 讜讻谉 诪爪讗转讬 讘专砖"讬 讛谞讚驻住 讘注讬谉 讬注拽讘 砖讻转讜讘 讛转讞讬诇讜 讚讜专讜转 讗讞专讜谞讬诐 诇讻转讘讜 注"砖:
讜注讜讚 谞注诇诐 诪诪谞讜 诪"砖 讛专诪讘"诐 驻讟"讜 诪讛诇讻讜转 诪诇讜讛 讜讝"诇 讜讛讙讬注 诇讬讚讬 讘诪爪专讬诐 诪拽爪转 讙诪专讗 讬砖谞讛 讻转讜讘讛 注诇 讛讙讜讬诇讬诐 讻诪讜 砖讛讬讜 讻讜转讘讬诐 拽讜讚诐 诇讝诪谉 讛讝讛 讘拽专讜讘 讞诪砖 诪讗讜转 砖谞讛 讜讻讜' 注"砖 讜讛讬讛 讻讬 转讘讗 诇讞砖讘讜谉 转诪爪讗 砖谞讻转讘讛 讛讙诪专讗 讛讝讜 砖讘讗讛 诇讬讚 讛专诪讘"诐 讻诪讜 拽"住 砖谞讛 讗讞专 讞转讬诪转 讛转诇诪讜讚 讜讙诐 讘住驻专 讛诪爪讜转 砖讞讘专 讛专诪讘"诐 诇讗讜讬谉 拽爪"讟 讻转讘 讚讻谉 讛讜讗 讘谞住讞讗讜转 讛诪讚讜讬讬拽讜转 砖谞拽专讗讜 注诇 讝拽谞讬 讛转诇诪讜讚 注"砖 讜讛专讬 讛专诪讘"诐 诪注讬讚 砖讘讗 诇讬讚讜 讛讙诪专讗 诪讝拽谞讬 讛转诇诪讜讚 讗讜 讛讙诪专讗 砖谞讻转讘讛 讘住讜祝 讝诪谉 专讘谞谉 住讘讜专讗讬 讜讗讬讱 专砖"讬 讬讞诇讜拽 讘诪爪讬讗讜转 讜讛讜讗 讛讬讛 诇驻谞讬 讛专诪讘"诐 讜讘讜讚讗讬 讬讚注 砖驻讬专 诪讗诇讜 讛讙诪专讜转 讛讻转讜讘讜转:
讜转讜 诇讗 讝讻专 讚讘专讬 专讘 砖专讬专讗 讙讗讜谉 砖讻转讘 讘转砖讜讘讛 讻讬 讘讗讛 讘住驻专 讬讜讞住讬谉 讚驻讜住 讗诪砖讟' 讚祝 驻"讗 注"讘 砖讻转讘 讜讝"诇 讜讘讬诪讬 专讘讬 讘谞讜 砖诇 专讘谉 砖讘"讙 讗住转讬讬注 诪讬诇转讬讛 讜转专爪讬谞讛讜 讜讻转讘讬谞讛讜 讜讻讜' 注"砖 讜讻谉 讻转讘 讚祝 驻"讘 注"讘 讜诇讗 讛讜讜 爪专讬讻讬 诇讞讘讬专讬谞讛讜 讜诇诪讻转讘讬谞讛讜 注讚 讚讞专讬讘 讘讛"诪 讜讻讜' 讜讘讚祝 驻"讙 注"讗 讻转讘 讜讝"诇 讜讚讗诪专讬转讜 诪讛 专讗讛 专' 讞讬讬讗 诇讻转讘诐 讜讗诪讗讬 诇讗 讻转讘诐 专讘讬 讗诇讜 讘拽砖 专讘讬 诇讞讘专 讜诇讻转讜讘 讜讻讜' 讗诇讗 讛讻讬 注拽专 讛讚讘专讬诐 转拽谉 讜讻转讘 讜讻讜' 注"砖 讜诪"砖 讘讚祝 驻"讜 注"讗 讚讛诪砖谞讛 讜讛转诇诪讜讚 诇讗 谞讻转讘 讜讻讜' 注"砖 驻谞讬讜 讻诇驻讬 讛砖讜讗诇 讜诪讬讬专讬 讘讚讜专讜转 专讗砖讜谞讬诐 拽讜讚诐 专' 讻讗砖专 讬专讗讛 讛专讜讗讛. 讜讻"讻 专讘讬谞讜 砖诪讜讗诇 讛谞讙讬讚 砖讛讬讛 拽讜讚诐 讛专讬"祝 讘住驻专 诪讘讗 讛转诇诪讜讚. 砖专讘讬 讻转讘 讛诪砖谞讛 诇诪注谉 转注诪讜讚 讬诪讬诐 专讘讬诐 驻谉 转砖讻讞 诪诇讘 讛拽讜专讗讬诐 注"砖 讜讻谉 讻转讘 注讜讚 专讘 砖专讬专讗 讘转砖讜讘讛 讛谞讝讻专 讚祝 驻"讚 专讬砖 注"讘 讜诇讗 讛讜讛 诇讛讜 诇讛谞讱 拽诪讗讬 注讚 讚讗驻讟专 专讘讬 讞讘讜专 讻转讜讘 讜讻讜' 注"砖 讛专讬 专讘 砖专讬专讗 讙讗讜谉 讜专讘讬谞讜 砖诪讜讗诇 讛诇讜讬 专讘讜讜讗转讗 拽诪讗讬 讚拽诪讗讬 驻讬 砖谞讬诐 注讚讬诐 讚专讘讬谞讜 讛拽讚讜砖 讻转讘 讛诪砖谞讬讜转 讛驻讱 诪讛 砖讛住讻讬诐 讛专讘 诪讛专"讬 讞讝谉 讚专讘讬 诇讗 讻转讘 讛诪砖谞讬讜转 讻诇诇 讜讛讗专讬讱 讘讝讛 砖诐 讜讗讞"讱 谞住转讬讬注 诪讚讘专讬 专砖"讬 注"砖. 讜注讜讚 谞注诇诐 诪诪谞讜 砖讻诇 诪"砖 讘驻专讟 讝讛 讻诪注讟 砖诇 讻转 拽讜讚诪讬谉 讛讬讗 讛讜讗 讛专讘 诪讛专"讬 讞讗讙讬"讝 讘转讞讬诇转 注抓 讛讞讬讬诐 讘讛拽讚诪讛 诇讚专讻讬 讛诪砖谞讛 砖讛拽砖讛 注诇 讛专诪讘"诐 诪住讜讙讬转 转诪讜专讛 讻讻诇 拽讜砖讬讜转讬讜 讜讛讻专讬讞 讻诪注讟 讛讛讻专讞讬讜转 砖讛讻专讬讞 讛讜讗 谞专"讜 讜讙诐 讛讘讬讗 讚讘专讬 专砖"讬 讚砖诪注转讬谉 讚注诇讬讛 住诪讬讱 讜讛讘讬讗 讛谞讜住讞讗 讻诪讜 砖讛讬讗 诇驻谞讬谞讜. 讜转讬诪讗 注诇 讛专讘 诪讛专"讬 讞讗讙讬"讝 讙诐 讻谉 砖诇讗 讛专讙讬砖 讘诇砖讜谉 专砖"讬 砖讛讜讗 讟"住 讻讚讗诪专谉:
讜诇驻讬 讛谞住讞 砖讻转讜讘 讘注讬谉 讬注拽讘 讘诇砖讜谉 专砖"讬 讛转讞讬诇讜 讚讜专讜转 讗讞专讜谞讬诐 诇讻讜转讘讜 谞讬讞讗 讟讜讘讗 讚专砖"讬 诪讬讬专讬 讘讬诪讬 专讘讬谞讜 讛拽讚讜砖 讜讘讬转 讚讬谞讜 砖讘讬诪讬讛诐 诇讗 讛讬转讛 讙诪专讗 讻转讜讘讛 讜诪砖讜诐 讛讻讬 讗诪专 专讘讬 讚讛注讜住拽 讘诪拽专讗 诪讚讛 讜讗讬谞讛 诪讚讛 讜讻讜' 讙诪专讗 讗讬谉 诇讱 诪讚讛 讙讚讜诇讛 讜讻讜' 讜注诇 讝讛 讻转讘 专砖"讬 砖讘讬诪讬讛诐 诇讗 讛讬转讛 讙诪专讗 讜讻讜' 讜住讬讬诐 讗诇讗 诇驻讬 砖谞转诪注讟讜 讛诇讘讘讜转 讛转讞讬诇讜 讚讜专讜转 讗讞专讜谞讬诐 诇讻转讘讜 讻诇讜诪专 专讘讬谞讗 讜专讘 讗砖讬 砖讛诐 讻转讘讜 讛转诇诪讜讚. 讜诪注讜诇诐 诇讗 注诇讛 注诇 诇讘 专砖"讬 讝"诇 砖专讘讬谞讗 讜专讘 讗砖讬 诇讗 讻转讘讜 讛砖"住 讜诇讗 专讘谞谉 住讘讜专讗讬 讜诇讗 讛讙讗讜谞讬诐 讻讗砖专 讞砖讘讜 讛专讘 诪讛专"讬 讞讗讙讬"讝 讜讛专讘 诪讛专"讬 讞讝谉. 讜讗讚专讘讗 讬砖 诇讛讜讻讬讞 拽爪转 诪讚讘专讬 专砖"讬 讛诇诇讜 砖讛诪砖谞讛 谞讻转讘讛 讘讬诪讬 专讘讬 砖讛专讬 讻转讘 砖讛诪砖谞讛 讜讙诪专讗 讬驻讬诐 诪诪谞讛 诪驻谞讬 砖转诇讜讬谉 讘讙讬专住讗 讜诪砖转讻讞讬诐 砖讘讬诪讬讛诐 诇讗 讛讬转讛 讙诪专讗 讘讻转讘. 讜讗讬 讗诪专转 砖讙诐 讛诪砖谞讛 诇讗 谞讻转讘讛 讘讬诪讬 专讘讬 讗诪讗讬 讙诪专 讗讜诪专 砖讘讬诪讬讛诐 诇讗 讛讬转讛 讙诪专讗 讘讻转讘 讛讜诇"诇 诇讗 讛讬讜 诪砖谞讛 讜讙诪专讗 讘讻转讘 讚注诇 砖谞讬讛诐 讛讜讗 讗讜诪专 讜讗转专讜讬讬讛讜 拽讗讬 讜诪诪讗讬 讚住讬讬诐 砖讘讬诪讬讛诐 诇讗 讛讬转讛 讙诪专讗 诪砖诪注 讚讙诪专讗 诇讗 讛讬转讛 讗讘诇 讛讬转讛 诪砖谞讛 讘讻转讘. 讜讗讬 拽砖讬讗 诇讱 讚讗诐 讻谉 专砖"讬 转讜讱 讻讚讬 讚讬讘讜专 住讜转专 讗转 注爪诪讜 讚讘专讬砖讗 讻转讘 砖讛诪砖谞讛 讜讛讙诪专讗 讜讻讜' 砖转诇讜讬讬诐 讘讙讬专住讗 讜诪砖转讻讞讬诐 讜讻讜' 讗诇诪讗 诪砖谞讛 讜讙诪专讗 讻讬 讛讚讚讬 谞讬谞讛讜 转诇讜讬讬诐 讘讙讬专住讗 讜诪砖转讻讞讬诐. 讜讘转讜讱 讻讚讬 讚讬讘讜专 住讬讬诐 砖讛讙诪专讗 诇讗 谞讻转讘讛 讚诪砖诪注 讚讛诪砖谞讛 谞讻转讘讛 讻诪讚讜讘专. 讝讗转 讗砖讬讘 讚专讗讬转讬 诇诪讜驻转 讛讚讜专 讛专讘 讬砖专砖 讬注拽讘 砖讻转讘 注诇 讚讘专讬 专砖"讬 讛诇诇讜 讜讝"诇 讛谞讛 诪诇砖讜谉 专砖"讬 诪讜专讛 砖讘讬诪讬 专讘讬 诇讗 谞讻转讘讜 讛诪砖谞讬讜转 专拽 住讚专谉 注"驻 讜诪砖讜"讛 讛讬讛 讬专讗 砖诇讗 讬砖转讻讞讜 讛诪砖谞讬讜转 讗讘诇 讛专诪讘"诐 讘讛拽讚诪转讜 讻转讘 砖专讘讬 讻转讘 讛诪砖谞讬讜转 讜诇驻"讝 拽砖讛 讗诪讗讬 讚专砖 诇注讜诇诐 讛讜讬 专抓 诇诪砖谞讛 讜讛诇讗 讗讞专 砖讻转讜讘讬诐 讗讬谉 讞砖砖 砖讬砖转讻讞讜. 讜讬"诇 讚讻砖讚专砖 讛讜讬 专抓 诇诪砖谞讛 注讚讬讬谉 诇讗 讛住讻讬诪讜 诇讻讜转讘谉 讜讗讞专 讝讛 讛住讻讬诪讜 诪砖讜诐 注转 诇注砖讜转 诇讛' 诇讻转讘谉 注讻"诇. 讜诇驻"讝 讗驻砖专 讚专砖"讬 转谞讗 讚讜讜拽谞讗 讜诪专 谞讬讛讜 住讘专 讚讘转讞讬诇讛 住讬讚专 讛诪砖谞讬讜转 注诇 驻讛 讜讛讬讜 讙讜专住讬诐 讗讜转诐 注诇 驻讛 讻诪讛 砖谞讬诐 讜讘讜 讘驻专拽 讗诪专 专讘讬 讛讜讬 专抓 诇诪砖谞讛 讜讘住讜祝 讬诪讬讜 讻转讘谉 讜讘讝讛 讬转讬讬砖讘讜 讚讘专讬 专砖"讬 讚讘转讞讬诇讛 驻讬专砖 砖讛诪砖谞讛 讜讛转诇诪讜讚 讬驻讬诐 诪诪拽专讗 砖转诇讜讬诐 讘讙专住讗 讜诪砖转讻讞讬诐 讻讬 讘注转 讛讛讬讗 诇讗 谞讻转讘讜. 讗讱 住讬讬诐 砖讘讬诪讬讛诐 诇讗 讛讬转讛 讙诪专讗 讘讻转讘 讜诇讗 谞拽讟 诪砖谞讛 诇讛讬讜转 砖讘住讜祝 讬诪讬讜 讻转讘 讛诪砖谞讛 讗讘诇 讛讙诪专讗 诇讗 谞讻转讘讛 讘讬诪讬 专讘讬 讻诇诇:
讜注诇 驻讬 讝讛 谞讬讞讗 诪讗讬 讚讗诪专讬谞谉 驻专拽 讛驻讜注诇讬诐 讚专' 讞讬讬讗 讻转讬讘 讞诪砖讛 讞讜诪砖讬 诇讛' 讬谞讜拽讬 讜诪转谞讬 砖讬转讗 住讚专讬 诇砖讬转讗 讬谞讜拽讬 讜讗诐 专讘讬 讻转讘 讛诪砖谞讛 讗诪讗讬 诇讗 讻转讬讘 砖讬转讗 住讚专讬 谞诪讬. 讜注诐 砖讬砖 诇讛砖讬讘 讘诇讗讜 讛讻讬 注诇 驻讬 诪"砖 诪讛专讞"讗 砖讘住讜祝 讬诪讬讜 讻转讘 讛诪砖谞讛 谞讬讞讗 讚讛讗 讚专' 讞讬讬讗 讛讜讛 诪拽诪讬 讚讻转讘 专讘讬 讛诪砖谞讛. 讜专讗讬转讬 诇讛专讘 诪讛专"讬 讞讗讙讬"讝 砖讛拽砖讛 诇讚注转 讛专诪讘"诐 砖专讘讬 讻转讘 讛诪砖谞讛 讚诪爪讬谞讜 诇驻注诪讬诐 讛讗诪讜专讗讬诐 讞讜诇拽讬谉 讘讙专住转 讛诪砖谞讛 讜讗讬讻讗 诪讗谉 讚转谞讬 讛讻讬 讜讗讬讻讗 诪讗谉 讚转谞讬 讛讻讬 讜讻讜' 讜讗诐 专讘讬 讻转讘 讛诪砖谞讛 谞讬转讬 住驻专 讜谞讞讝讬 注讻"诇 讜诇拽"诪 讚讘讬诪讬 专讘讬 谞诪讬 讛讬讜 讞诇讜驻讬 讙讬专住讗讜转 讗诇讜 讜讘注"驻 讛讬讜 讬讜讚注讬诐 讚讬砖 讙讬专住讗讜转 讗诇讜 讗诇讗 讚专讘讬 讘诪砖谞讛 转驻讬住 讻讞讚 讜诇讗 砖讛讻专讬注 讻谉 专拽 讚谞拽讟 讞讚 诪讙讬专住讗讜转 讜讘注"驻 讙专住讬 讛砖谞讬 谞住讞讗讜转 讜讻"讻 专讘讬谞讜 砖专讬专讗 讙讗讜谉 讘转砖讜讘讛 讛谞讝讻专 讚祝 驻"讗 注"讘 讚专讘讬 讙讜驻讬讛 诪住驻拽讗 诇讬讛 讛讬讻讬 转谞谉 讗诇讗 讚诪讗讬 讚诪讬讬转讬 讛讙讗讜谉 诪驻专拽 讻讬爪讚 诪注讘专讬谉 讘砖"住 诇讬转讗 讘砖"住 讘谞住讞讗 讚拽诪谉 注"砖:
讜诪"砖 讛专诪讘"诐 讘讛拽讚诪转讜 诇讞讬讘讜专 砖拽讜讚诐 专讘讬谞讜 讛拽讚讜砖 专讗砖 讘"讚 讗讜 谞讘讬讗 砖讛讬讛 讘讗讜转讜 讛讚讜专 讻讜转讘 诇注爪诪讜 讝讻专讜谉 讛砖诪讜注讜转 讜讻讜' 讜讻谉 讻诇 讗' 讻讜转讘 讻驻讬 讻讞讜 诪讘讬讗讜专 讛转讜专讛 讜讛诇讻讜转讬讛 讜讻讜' 注"砖 讜注诇 讝讛 讛拽砖讛 讛专讘 讞拽专讬 诇讘 诪讻诪讛 诪拽讜诪讜转 注"砖 讘讗讜专讱 讗驻砖专 诇讜诪专 讚诇讗 讛讬讜 讻讜转讘讬诐 专拽 专讬砖 诪讬诇讬谉 讜住讬诪谞讬诐 诇讚讘专 讻诪"砖 讛诇讬讻讜转 注讜诇诐. 讜讝讛讜 砖讻转讘 讛专诪讘"诐 讝讻专讜谉 讛砖诪讜注讜转. 讙诐 诪讛 砖讛拽砖讜 注诇 讛专诪讘"诐 讛专讘 诪讛专"讬 讞讗讙讬"讝 讜讛专讘 讛谞讝讻专 诪住讜讙讬讬转 转诪讜专讛 讚祝 讬"讚. 讬砖 诇讜诪专 讚诇讗 讛转讬专讜 专讘讬谞讜 讛拽讚讜砖 讜讘讬转 讚讬谞讜 讗诇讗 诇讻转讜讘 讛诪砖谞讛 讜转讜 诇讗 讜讘驻讬专讜砖讗 讗转诪专 砖讛砖讗专 讬砖讗专 讘转讜拽祝 讛讗讬住讜专 讜讘讝讛 转转讬讬砖讘 住讜讙讬讬转 转诪讜专讛 讜讛讚讜诪讛 诇讛. 讜诪讛 砖讛拽砖讛 讛专讘 诪讛专"讬 讞讗讙讬"讝 诪注讬专讜讘讬谉 讚祝 住"讘 砖讗诪专讜 讻讙讜谉 诪讙讬诇转 转注谞讬转 讚讻转讬讘讗 讜诪谞讞讛 讜讗诪讗讬 诇讗 讗诪专讜 诪讛讜 诇讗讜专讜讬讬 诪诪转谞讬转讬谉 讚讻转讬讘讬 讜诪谞讬讞讬 诇拽"诪 讚砖讗谞讬 讛讛讜讗 讚诪讙讬诇转 转注谞讬转 砖讛讜讗 讚讘专 驻砖讜讟 讗诇讜 讬诪讬诐 讗住讜专讬诐 讜讗诇讜 诪讜转专讬诐 诪砖讗"讻 诪诪砖谞讛 讚爪专讬讻讗 专讘讗 讜讻讘专 讛专讘 讝"诇 讻转讘 讚讗讬 转讬诪讗 讚讗讬谉 诇讛讜专讜转 诪转讜讱 讛诪砖谞讛 讛"讛 讚讗讬谉 诇讛讜专讜转 诪讛讘专讬转讜转 讜讗谞讬 讘注谞讬讬 讗讜诪专 讚讛"讛 讜讚讗讬 诪讛讘专讬转讜转 讜砖讗谞讬 讛讱 讚讘诇讗 诪讙讬诇转 转注谞讬转 驻砖讜讟讛 讜讬砖 诇讛讜专讜转 诪转讜讻讛 讜诇讛讻讬 谞拽讟 诪讙讬诇转 转注谞讬转. 讜诪讛拽讚诪转 住诪"讙 诪砖诪注 讚讛转诇诪讜讚 诇讗 谞讻转讘 注讚 转讞诇转 讝诪谉 讛讙讗讜谞讬诐 注"砖:

